Blog - HopeNow\nജയിക്കാൻ ഇഷ്ടമുള്ളരാണ് എല്ലാവരും. പരാജയത്തെ എല്ലാവർക്കും പേടിയാണ്. പരീക്ഷയിൽ തോറ്റാലും മത്സരത്തിൽ തോറ്റാലും ഇന്റർവ്യുയിൽ തിരഞ്ഞെടുത്തില്ലെങ്കിലും എല്ലാം മാനസികമായി തളരുന്നവർ നിരവധിയാണ്. ഒരു തോൽവിയുടെ പേടിയിൽ വീണ്ടും ഇന്റർവ്യൂവും പരീക്ഷയെയും മത്സത്തെയുമെല്ലാം നേരിടാൻ മടിക്കുന്നവരുമുണ്ട്. എന്ത് കൊണ്ടാണ് പരാജയത്തെ ഭയക്കുന്നത്? മത്സരത്തിൽ ഒരാൾ മാത്രമേ വിജയിക്കുകയുള്ളൂ എന്നറിഞ്ഞിട്ടും പരാജയപ്പെട്ടാൽ മാനസികമായി തളരുന്നത് എന്ത് കൊണ്ടെന്ന് ചിന്തിച്ചിട്ടുണ്ടോ? മാതാപിതാക്കൾ കുട്ടികളുടെ സ്വഭാവത്തെ വളരെയധികം സ്വാധീനിക്കുന്നുണ്ട്. സ്വന്തം മക്കൾ ഉന്നതയിൽ എത്തണമെന്നും എല്ലാത്തിനും വിജയിക്കണമെന്നുമാണ് അവരുടെ ആഗ്രഹം. ഈ ആഗ്രഹത്തിന്റെ […]\nമാതാപിതാക്കളുടെ പെരുമാറ്റ രീതി\nഎങ്ങനെ കുട്ടികളെ വളർത്തണമെന്ന് പല മാതാപിതാക്കൾക്കും സംശയമാണ്. മക്കളുടെയൊപ്പം ധാരാളം സമയം ചിലവഴിക്കുന്ന മാതാപിതാക്കളുണ്ട്. എന്നാൽ മക്കളോടൊപ്പമുള്ള സമയം ഫലപ്രദമായ രീതിയിൽ ഉപയോഗിക്കുന്നതിലാണ് കാര്യം. എല്ലാ മാതാപിതാക്കളും വ്യത്യസ്തമായ രീതിയിലാണ് കുട്ടികളോട് പെരുമാറുന്നത്. കുട്ടികൾ മാതാപിതാക്കൾ മാത്രം പറയുന്നത് അനുസരിച്ച് ജീവിക്കണമെന്ന ചിന്താഗതിയുള്ള മാതാപിതാക്കളുണ്ട്. കുട്ടികളോട് സ്നേഹമുണ്ടെങ്കിലും അത് പ്രകടിപ്പിക്കാതെ അവരെ അച്ചടക്കത്തിൽ വളർത്താൻ ശ്രമിക്കുന്നവരാണിവർ. മക്കളുടെ ഇഷ്ടങ്ങൾക്കൊന്നും പരിഗണന നൽകാതെ മാതപിതാക്കളുടെ തിരുമാനങ്ങൾ കുട്ടികളുടെ മേൽ അടിച്ചേൽപ്പിക്കുകയാണിവർ ചെയ്യുക. മക്കളുടെ ഭാഗത്ത് നിന്നുള്ള ചെറിയ തെറ്റിന് […]\nപലരും പല സാഹചര്യങ്ങളിൽ നിന്ന് വളർന്ന് വരുന്നവരാണ്. ഒരുമിച്ച് ജനിച്ച് വളർന്ന ഇരട്ടക്കുട്ടികളുടെ പോലും സ്വഭാവവും ഇഷ്ടങ്ങളും കാഴ്ച്ചപ്പാടുകളെല്ലാം വ്യത്യസ്തമാണ്. അത് കൊണ്ട് തന്നെ മറ്റുള്ളവരുടെ കാര്യം പറയണ്ടല്ലോ. ഈ ഇഷ്ടങ്ങളും കാഴ്ച്ചപ്പാടുകളെല്ലാം മറ്റുള്ളവർ ബഹുമാനിക്കണമെന്നാണ് എല്ലാവരുടെയും ആഗ്രഹം. പലരുടെയും കാര്യത്തിൽ സ്വന്തം ഇഷ്ട്ടങ്ങളെയും കാഴ്ച്ചപ്പാടിനെയും ബഹുമാനിക്കാത്തത് വേണ്ടപ്പെട്ടവർ തന്നെയാണ്. നിങ്ങൾ ആഗ്രഹിക്കുന്ന പോലെയാണോ ജീവിക്കുന്നത് അല്ലെങ്കിൽ മറ്റുള്ളവരുടെ ആഗ്രഹത്തിന് വേണ്ടിയാണോ ജീവിക്കുന്നതെന്ന് സ്വയം ചിന്തിച്ച് നോക്കൂ. ഇഷ്ടപ്പെട്ട കോഴ്സ് ചെയ്യുക, ഇഷ്ടപെട്ട ജോലി ചെയ്യുക, ഇഷ്ടപ്പെട്ട […]\nനിങ്ങൾ ഭാഗ്യവാനാണോയെന്ന ചോദ്യം ചോദിച്ചാൽ ഭൂരിഭാഗം ആളുകൾ പറയുന്നത് ഭാഗ്യവാന്മാരല്ലായെന്നാണ്. ആ ഉത്തരത്തിന് വിശദീകരണമായി പലർക്കും പല കാരണങ്ങളുണ്ടാവാം. ജീവിതത്തിൽ നടന്നിട്ടുള്ള പല നഷ്ടങ്ങളുടെയും സങ്കടങ്ങളുടെയും ഒരു വലിയ ലിസ്‌റ്റ് അവർക്കുണ്ടാവും. ഒരാൾ ജീവിതത്തിലെ സങ്കടപ്പെടാനുള്ള കാരണങ്ങളും സന്തോഷിക്കാനുള്ള കാരണങ്ങളും ഒരു ത്രാസിൽ അളന്ന് നോക്കിയാൽ തീർച്ചയായും സന്തോഷപ്പെടാനുള്ള കാര്യങ്ങളാണ് മുന്നിട്ട് നിൽക്കുക. എന്നിട്ടും എന്ത് കൊണ്ടാണ് പലരും സങ്കടപ്പെട്ട് കൊണ്ട് ജീവിതം തള്ളി നീക്കുന്നത്. അതിനുള്ള ഉത്തരം നിങ്ങളുടെ അടുത്ത് തന്നെയുണ്ട്. മൊബൈൽ ഫോൺ. ചെറിയ […]\nഒരാളുടെ ജനനം മുതൽ മരണം വരെ പ്രതീക്ഷയിലൂടെയാണ് കടന്ന് പോകുന്നത്. ഇഷ്ടപ്പെട്ട കളിപ്പാട്ടം നാളെ വാങ്ങി തരാമെന്ന് കുട്ടിയോട് അച്ഛൻ പറയുന്നത് കുട്ടിയുടെ മനസ്സിൽ പ്രതീക്ഷ ഉണ്ടാക്കുകയാണ്. പരീക്ഷയിൽ മാർക്ക് കുറയുമ്പോൾ സാരമില്ല അടുത്ത പരീക്ഷയിൽ ഉയർന്ന മാർക്ക് വാങ്ങിച്ചാൽ മതിയെന്ന് അമ്മ ആശ്വസിപ്പിക്കുന്നതും ഒരു പ്രതീക്ഷയാണ്. എന്റെ സ്‌നേഹം എന്നേങ്കിലും അവൾ മനസ്സിലാക്കുമെന്നതും ഒരു കാമുകന്റെ പ്രതീക്ഷയാണ്. പരാജയങ്ങളുടെ മുൾമുനയിൽ നിൽക്കുമ്പോഴും ആത്മഹത്യയുടെ വക്കിലെത്തുമ്പോഴും നാളെയെല്ലാം ശരിയാവുമെന്ന വിശ്വാസത്തിലാണ് പലരും ജീവിതം നയിക്കുന്നത്. കടം വാങ്ങിയിട്ട് […]\nകൗൺസിലിംങ് എന്ത് കൊണ്ട്?\nകൗൺസിലറിനെ കാണാൻ പോകുന്നവരെല്ലാം മാനസികരോഗമുള്ളവരാണെന്നും കൗൺസിലറിനെ സമീപിക്കുന്നത് നാണക്കേടാണെന്ന ധാരണ മലയാളികളുടെ മനസ്സിൽ നിന്ന് മാറിത്തുടങ്ങിയിരിക്കുന്നു. കൗൺസിലിംങ് എല്ലാവർക്കും അത്യാവശ്യമായ കാര്യമാണെന്നും അതിൽ മോശമൊന്നുമില്ലെന്ന് ഇപ്പോൾ മലയാളികൾ അംഗീകരിക്കുന്നുണ്ട്. എല്ലാ വ്യക്തികളും പല രീതിയിലുളള പ്രശ്നങ്ങൾ നേരിടുന്നവരാണ്. മാനസിക സങ്കർഷങ്ങൾ സ്വാഭാവികമാണ്. സങ്കർഷങ്ങളെ മറികടക്കാൻ മറ്റുളളവരുടെ സഹായം തേടുന്നതിൽ ഒരു തെറ്റുമില്ല. പ്രശ്നങ്ങളെപ്പറ്റി മനസ്സ് തുറന്ന് സംസാരിക്കാൻ പലർക്കും സാധിക്കാറില്ല. മനസ്സ് തുറന്ന് സംസാരിക്കാൻ വിശ്വസ്തമായ ആളുകൾ ഇല്ലാത്തത് കൊണ്ടും തന്റെ മനസ്സിലുളള കാര്യങ്ങൾ തുറന്ന് പറഞ്ഞാൽ […]\nജീവിതം മുഴുവൻ സന്തോഷാമായിരിക്കാനാണ് എല്ലാവരും ആഗ്രഹിക്കുന്നത്. എന്നാൽ പലപ്പോഴും അത് സാധിക്കാറില്ല. പല സങ്കടങ്ങളും സ്വാഭാവികമായി എല്ലാവരെയും തേടിയെത്തും. ആ സങ്കടങ്ങളിലൊന്നും തളരാതെ സങ്കടങ്ങളിലും സന്തോഷം കണ്ടെത്താൻ സാധിക്കണം. മിക്കവരും പഴയ കാര്യങ്ങൾ ആലോചിച്ച് സങ്കടപെടുന്ന വരും ഭാവിയെക്കുറിച്ച് വേവലാതിപ്പെടുന്നവരുമാണ്. “Past iട past”.എല്ലാവരും കേട്ട് തള്ളിയൊരു ഉദ്ധരണിയാണ്. എന്നാൽ ഈ ഉദ്ധരണി ജീവിതത്തിൽ പ്രാവർത്തികമാക്കുന്നവർ വളരെ വിരളമാണ്. കഴിഞ്ഞ കാലം ഒരിക്കലും തിരിച്ച് കിട്ടുകയില്ലായെന്നും അതിനെപ്പറ്റി ആലോചിച്ചിട്ട് ഒരു ഗുണമില്ലായെന്ന് മനസ്സിലാക്കണം. പഴയ കാലങ്ങളിലെ ജീവിതാനുഭവങ്ങളിൽ […]


കുടുംബ വഴക്കിനെ തുടർ‌ന്ന് കൊടകരയിൽ ഭർത്താവ് ഭാര്യയെ തലയ്ക്കടിച്ച് കൊന്നു - RashtraDeepika\nWednesday September 19, 2018 Support\nതൃശൂർ: കൊടകര പുലിപ്പാറക്കുന്നിൽ ഭർത്താവിന്‍റെ അടിയേറ്റ് ഭാര്യ മരിച്ചു. പുലിപ്പാറക്കുന്നിൽ ബേബി (46) ആണ് മരിച്ചത്. ബേബിയെ കൊലപ്പെടുത്തിയ ശേഷം തീകൊളുത്തി ജീവനൊടുക്കാൻ ശ്രമിച്ച ഭർത്താവ് സുബ്രു(56)വിനെ ചാലക്കുടിയിലെ സ്വകാര്യ ആശുപത്രിയിൽ പ്രവേശിപ്പിച്ചു.\nഇയാളുടെ ശരീരത്തിന്‍റെ പകുതിയോളം ഭാഗത്ത് പൊള്ളലേറ്റിട്ടുണ്ട്. കുടുംബ വഴക്കാണ് അക്രമത്തിലേക്ക് നയിച്ചതെന്നാണ് പോലീസ് പറയുന്നത്.\nപരിഷ്കാരങ്ങൾ ഫലം കാണുന്നു; കുരുക്കൊഴിഞ്ഞ് തൃശൂരിലെ എംജി റോഡ്


Tuesday, September 17, 2019 10:34:16 AM\nYou are here » Home » Breaking News, Latest News Australia, Latest News EUROPE, Latest News Middleeast, Latest News UK, Latest News USA » ബഹ്‌റൈന് സന്ദര്‍ശിക്കുന്ന ആദ്യ ഇന്ത്യന് പ്രധാനമന്ത്രിയായി നരേന്ദ്രമോദി; ഊഷ്മള വരവേല്‍പ്പ്; ഇന്ത്യയുടെ സമ്പത്ത് രണ്ടിരട്ടിയായി വര്‍ധിപ്പിക്കുമെന്ന് പ്രഖ്യാപനം\nസ്വന്തം ലേഖകന്: പ്രധാനമന്ത്രി നരേന്ദ്രമോദി ബഹ്‌റൈനിലെത്തി. ശനിയാഴ്ച ഉച്ചയ്ക്കുശേഷം യു.എ.ഇ സന്ദര്‍ശനം പൂര്‍ത്തിയാക്കിയ ശേഷമാണ് അദ്ദേഹം ബഹ്‌റൈന് തലസ്ഥാനമായ മനാമയിലെത്തിയത്. ബഹ്‌റൈന് പ്രധാനമന്ത്രി ഖലീഫ ബിന് സല്‍മാന് അല് ഖലീഫ രാജകുമാരന് മോദിയെ സ്വീകരിച്ചു.\n‘ഇന്ത്യയിലുള്ള നിങ്ങളുടെ കുടുംബാംഗങ്ങളോട് സംസാരിക്കുമ്പോള് അവര് പറയാറില്ലേ രാജ്യത്ത് എന്തൊക്കെയോ മാറ്റങ്ങള് ഉണ്ടെന്ന്. നിങ്ങള്‍ക്കും അങ്ങനെ തോന്നുന്നില്ലേ? ഇന്ത്യയില് ചില മാറ്റങ്ങള് സംഭവിച്ചതായി നിങ്ങള്‍ക്കും തോന്നുന്നില്ലേ? ഇന്ത്യയിലെ ജനങ്ങളുടെ മനോഭാവത്തില് മാറ്റം വന്നിട്ടുള്ളതായി നിങ്ങള്‍ക്ക് തോന്നുന്നില്ലേ? രാജ്യത്തെ ജനങ്ങളുടെ ആത്മവിശ്വാസം വര്‍ധിച്ചിട്ടുണ്ടോ ഇല്ലേ?’നരേന്ദ്ര മോദി ബഹ്‌റിനിലെ ഇന്ത്യക്കാരോട് ചോദിച്ചു.\nഞായറാഴ്ച രാവിലെ മനാമ ശ്രീകൃഷ്ണക്ഷേത്രത്തിന്റെ 200ാം വാര്‍ഷികോത്സവത്തോടനുബന്ധിച്ചുള്ള ചടങ്ങില് പ്രധാനമന്ത്രി സംബന്ധിക്കും. തുടര്‍ന്ന് ശനിയാഴ്ച യു.എ.ഇ.യില് അവതരിപ്പിച്ച റൂപേ കാര്‍ഡ് ബഹ്‌റൈനിലും പ്രകാശനം ചെയ്യും.


IPL 2020| പത്ത് കളികളില് പുറത്തിരുന്നു; ഒടുവിൽ അവസരം ലഭിച്ചപ്പോൾ കൊടുങ്കാറ്റായി സാഹ; ട്വിറ്ററിൽ അഭിനന്ദന പ്രവാഹം|ipl 2020 wriddhiman saha s explosive knock takes twitter by storm – News18 Malayalam\nഡൽഹിക്കെതിരായ മത്സരത്തിൽ 45 പന്തിൽ 87 റൺസ് നേടിക്കൊണ്ട് ഹൈദരാബാദ് വിജയത്തിൽ സാഹ അടിത്തറയായി.\nLast Updated : October 28, 2020, 00:12 IST\nഡൽഹിക്കെതിരായ മത്സരത്തിൽ മികച്ച പ്രകടനം കാഴ്ചവെച്ചുകൊണ്ട് ട്വിറ്ററിൽ കൊടുങ്കാറ്റായിരിക്കുകയാണ് സൺ റൈസേഴ്സ് ഹൈദരാബാദ് താരം വൃദ്ധിമാൻ സാഹ. ഐപിഎൽ 13ാം സീസണിലെ പത്ത് മത്സരങ്ങളിൽ പുറത്തിരുന്ന സാഹ കാത്തിരിപ്പുകൾക്കൊടുവിൽ അവസരം ലഭിച്ചപ്പോൾ ആഞ്ഞടിക്കുകയായിരുന്നു. ഡൽഹിക്കെതിരായ മത്സരത്തിൽ 45 പന്തിൽ 87 റൺസ് നേടിക്കൊണ്ട് ഹൈദരാബാദ് വിജയത്തിൽ സാഹ അടിത്തറയായി. സച്ചിൻ ടെൻഡുൽക്കർ അടക്കം നിരവധി പേരാണ് സാഹയുടെ പ്രകടനത്തെ പുകഴ്ത്തി രംഗത്തെത്തിയത്.\n‘വൃദ്ധിമാൻ സാഹ വക സ്മാർട്ട് ബാറ്റിങ്. പന്തിന്റെ ലൈനും ലെങ്തും മനസ്സിലാക്കിയശേഷം അദ്ദേഹം സ്വന്തം ഷോട്ടുകൾ കൂടുതൽ മികച്ചതാക്കി. കണ്ണുംപൂട്ടിയുള്ള അടികൾ ഒന്നുമില്ല. സാഹയുടെ ബാറ്റിങ് ആദ്യം മുതൽ അവസാനം വരെ ഞാൻ നന്നായി ആസ്വദിച്ചു' - സാഹയുടെ പ്രകടനം കണ്ട് സച്ചിൻ ട്വിറ്ററിൽ കുറിച്ച വാക്കുകളാണിത്.\nഇതാണ് യഥാർഥ അവസരം മോനേ, സാഹ! അതിശയകരമായ ആക്രമണം. ബുദ്ധിപൂർവമുള്ള തട്ടുകൾ ആസ്വദിച്ചു-വീരേന്ദ്ര സേവാഗ് കുറിച്ചു. ആകാശ് ചോപ്ര, ശ്രീകാന്ത് എന്നിവരും സാഹയുടെ പ്രകടനത്തെ അഭിനന്ദിച്ച് രംഗത്തെത്തിയിട്ടുണ്ട്.\nമത്സരത്തിലാകെ 45 പന്തുകൾ നേരിട്ട സാഹ, 12 ഫോറും രണ്ടു സിക്സും സഹിതം സഹിതമാണ് 87 റണ്‍സ് നേടിയത്. വൃദ്ധിമാൻ സാഹയുടെയും ഡേവിഡ് വാർണറുടെയും മികച്ച പ്രകടനത്തിലാണ് ഹൈദരാബാദ് ഡൽഹിയെ തറപറ്റിച്ചത്.\nFirst published: October 28, 2020, 00:12 IST\ndelhi capitalsiplIPL 2020IPL UAESunrisers Hyderabad


25-year-old-man-arrested-for-threatening-mohammed-shami-s-estranged-wife-hasin-jahan | സ്വകാര്യ ചിത്രങ്ങൾ പുറത്ത് വിടാതിരിക്കണമെങ്കിൽ പണം നൽകണമെന്ന് ജോലിക്കാരിയുടെ മകൻ; ഹസിൻ ജഹാന്റെ പരാതിയിൽ 25കാരൻ അറസ്റ്റിൽ - MarunadanMalayalee.com\nNovember 26, 202006:37 PM IST Permalink\nകൊൽക്കത്ത: ഇന്ത്യൻ ക്രിക്കറ്റ് താരം മുഹമ്മദ് ഷമിയുടെ ഭാര്യ ഹസിൻ ജഹാനെ ഭീഷണിപ്പെടുത്തിയ 25 കാരൻ അറസ്റ്റിൽ. കഴിഞ്ഞ രണ്ടു മാസമായി പണം ആവശ്യപ്പെട്ട് യുവാവ് ഹസിൻ ജഹാനെ ഭീഷണിപ്പെടുത്തുകയായിരുന്നു. ഇതേതുടർന്ന് ഹസിൻ ജഹാൻ പൊലീസിൽ പരാതി നൽകുകയായിരുന്നു. ഹസിന്റെ പരാതിയെ തുടർന്ന് കാനിങ് സ്റ്റേഷൻ റോഡ് പരിസരത്തുനിന്നാണു യുവാവിനെ പിടികൂടിയത്.\nഹസിൻ ജഹാന്റെ വീട്ടിലെ ജോലിക്കാരിയാണ് പണം ആവശ്യപ്പെട്ട് ആദ്യം വിളിച്ചത്. പിന്നീട് ഇവരുടെ മകനാണെന്നു പറഞ്ഞ് ഒരാൾ വിളിക്കാൻ തുടങ്ങി. പണം നൽകിയില്ലെങ്കിൽ ഹസിൻ ജഹാന്റെ സ്വകാര്യ ചിത്രങ്ങൾ, മൊബൈൽ ഫോൺ നമ്പരുകൾ എന്നിവ സമൂഹമാധ്യമത്തിൽ ഇടുമെന്നായിരുന്നു ഭീഷണി. ഇയാൾ ഹസിൻ ജഹാനെ അധിക്ഷേപിച്ചതായും പരാതിയിലുണ്ടെന്ന് പൊലീസ് ഉദ്യോഗസ്ഥൻ ദേശീയ മാധ്യമത്തോടു പറഞ്ഞു. ആദ്യം യുവാവിന്റെ ആവശ്യത്തോട് പ്രതികരിക്കാതിരുന്ന ഹസിൻ ജഹാൻ ഭീഷണി പതിവായതോടെ പൊലീസിനെ സമീപിക്കുകയായിരുന്നു. തുടർന്ന് നവംബർ 22ന് പൊലീസിൽ പരാതി നൽകുകയായിരുന്നു. ഭീഷണി സന്ദേശങ്ങൾ എത്തിയ ഫോൺ നമ്പരുകൾ പരിശോധിച്ച പൊലീസ് ചൊവ്വാഴ്ച രാത്രി യുവാവിനെ പിടികൂടി. വീട്ടുജോലിക്കാരിയായിരുന്ന സ്ത്രീയെ കണ്ടെത്താനും പൊലീസ് നീക്കം തുടങ്ങി.\nഹസിനും ഷമിയും വേർപിരിഞ്ഞു താമസിക്കാൻ തുടങ്ങിയ ശേഷം പലതവണ അവർ വിവാദങ്ങളിൽ പെട്ടിരുന്നു.ഷമിക്കെതിരെ പൊലീസിൽ പരാതി നൽകിയ ഹസിൻ അയോധ്യ രാമക്ഷേത്ര വിഷയത്തിൽ പ്രതികരിച്ചും വാർത്തകളിൽ ഇടം നേടി. രാമക്ഷേത്ര വിഷയത്തിൽ പ്രതികരിച്ചതിനെ തുടർന്ന് ഹസിനെതിരെ സമൂഹമാധ്യമങ്ങളിൽ വധഭീഷണി ഉയർന്നിരുന്നു. കൊൽക്കത്ത പൊലീസ് സുരക്ഷ നൽകുന്നില്ലെന്ന പരാതിയുമായി ഹസിൻ കോടതിയെ സമീപിച്ചിട്ടുമുണ്ട്.\nകുറേക്കാലമായി മുഹമ്മദ് ഛമിയുമായി അകന്നു കഴിയുകയാണ് ഹസിൻ ജഹാൻ. കഴിഞ്ഞ വർഷം മാർച്ചിൽ ഷമിക്കെതിരെ ആരോപണങ്ങളുമായി ഹസിൻ ജഹാൻ രംഗത്തെത്തിയിരുന്നു. പരസ്ത്രീ ബന്ധവും ക്രിക്കറ്റിലെ ഒത്തുകളിയും അടക്കം നിരവധി ആരോപണങ്ങളും ഹസിൻ ജഹാൻ ഉന്നയിക്കുകയും സ്‌ക്രീൻ ഷോട്ടുകൾ സോഷ്യൽ മീഡിയയിലൂടെ പുറത്തുവിടുകയുമായിരുന്നു. ഷമിക്ക് മറ്റ് സ്ത്രീകളുമായി ബന്ധമുണ്ടെന്നും തന്നെ മർദ്ദിക്കുകയും ശാരീരികവും മാനസികവുമായി പീഡിപ്പിച്ചെന്നുമായിരുന്നു ഹസിന്റെ പരാതി. ഷമിയുടെ കുടുംബത്തിനെതിരേയും ഹസിൻ ആരോപണം ഉന്നയിച്ചിരുന്നു.\nഅഞ്ചുവർഷം നീണ്ടു നിന്ന പ്രണയത്തിനു ശേഷമാണ് കൊൽക്കത്ത നൈറ്റ് റൈഡേഴ്‌സ് ചിയർഗേളും മോഡലുമായിരുന്ന ഹസിൻ ജഹാനെ 2014 ൽ ക്രിക്കറ്റ് താരം ഷമി വിവാഹം കഴിക്കുന്നത്. 2014 ൽ വിവാഹിതയാകുമ്പോൾ വിവാഹമോചിതയും രണ്ട് പെൺകുട്ടികളുടെ അമ്മയുമായിരുന്നു ഹസിൻ ജഹാൻ. എന്നാൽ ഹസിൻ ജഹാന്റെ ആദ്യ വിവാഹത്തെ കുറിച്ച് തനിക്ക് അറിവില്ലായിരുന്നുവെന്നും ഇക്കാര്യങ്ങൾ തന്നിൽ നിന്ന് ബോധപൂർവ്വം ഹസിൻ ജഹാൻ മറച്ചുവെച്ചതായും മുഹമ്മദ് ഷമി ആരോപിച്ചിരുന്നു. ഷമിക്കെതിരെ ഗാർഹിക പീഡനവും അവിഹിത ബന്ധവും ആരോപിച്ച് ടെലിവിഷൻ ചാനലിന് അഭിമുഖം നൽകിയതിന് തൊട്ടുപിന്നാലെ ഫേസ്‌ബുക്കിൽ അക്കൗണ്ടിൽ ഷമി നടത്തിയ രഹസ്യചാറ്റിന്റെ സ്‌ക്രീൻഷോട്ടും ഫോട്ടോകളും പുറത്തുവിട്ടിരുന്നു.\nപ്രതിസന്ധി ഘട്ടത്തെ എങ്ങനെ അതിജീവിച്ചെന്ന് വെളിപ്പെടുത്തി മുഹമ്മദ് ഷമി\nരാമക്ഷേത്ര നിർമ്മാണത്തെ അനുകൂലിച്ചതിന് ഹസിൻ ജഹാന് വധഭീഷണി


അബുദാബി: യു.എ.ഇ സുവർണ്ണജൂബിലിയാഘോഷങ്ങളുടെ ഭാഗമായി 50 ദിവസം നീളുന്ന ക്യാമ്പയിനുമായി ലുലു ഗ്രൂപ്പ്. വിപണന മേളയും സാമൂഹിക ക്ഷേമ പദ്ധതികളുമാണ് നടപ്പാക്കുക. യു.എ.ഇയിലെ 87 ലുലു സ്റ്റോറുകളിൽ ഡിസംബർ ഒമ്പതുവരെ പരിപാടികൾ നടക്കും. 50 ദിവസം 50 ഉത്പന്നങ്ങൾക്ക് 50 ശതമാനം ഇളവാണ് പദ്ധതിയുടെ ഭാഗമായി ലഭ്യമാക്കുക. പലവ്യഞ്ജനം, ഫാഷൻ, ഇലക്ട്രോണിക്സ് ഉപകരണങ്ങൾ ഇതിലുൾപ്പെടും. കല്യാൺ ജ്വലേഴ്‌സുമായി ചേർന്ന് സ്വർണ്ണസമ്മാന പദ്ധതിയും ഇക്കാലയളവിൽ നടക്കും. 100 ദിർഹത്തിന്റെ ഇടപാടുകൾ നടത്തുന്നവരിൽ നിന്നും തിരഞ്ഞെടുക്കപ്പെടുന്ന 50 ഭാഗ്യശാലികൾക്ക് 50 ഗ്രാം സ്വർണ്ണം വെച്ച് മൊത്തം രണ്ടര കിലോ സ്വർണ്ണം സമ്മാനമായി നൽകും. മൊബൈൽ ഫോൺ, ഇലക്ട്രോണിക് ഉപകരണങ്ങൾ, ക്യാമറ, ഐ.ടി ഉത്പന്നങ്ങൾ തുടങ്ങിയവയ്ക്ക് ഇളവുകൾ ലഭ്യമാക്കിക്കൊണ്ട് 'ഡിജി ടെക്' മേള ഒക്ടോബർ 26 മുതൽ ആരംഭിക്കും. മൊബൈൽ, ടി.വി, ലാപ്‌ടോപ്പുകൾ എന്നിവ മാറ്റിവാങ്ങാൻ 'എക്സ്ചേഞ്ച് ഫെസ്റ്റിവലും' പലിശരഹിത ഇൻസ്റ്റാൾമെന്റ് പദ്ധതികളും ഇക്കാലയളവിലുണ്ടാകും. ദീപാവലിയുടെ ഭാഗമായി ഇന്ത്യൻ പരമ്പാരാഗത വസ്ത്രങ്ങളുടെയും മധുരപലഹാരങ്ങളുടെയും വിപണനമേളയും നടക്കും. ലുലു ദീവാലി ഗിഫ്റ്റ് കാർഡും പുറത്തിറക്കിയിട്ടുണ്ട്. കൂടുതൽപ്പേർക്കുള്ള ദീവാലി മധുരപലഹാരങ്ങളുടെ കോർപ്പറേറ്റ് ഓർഡറുകളും ഇത്തവണ സ്വീകരിക്കും.\nസാമൂഹിക ക്ഷേമ പദ്ധതികളുടെ ഭാഗമായി എമിറേറ്റ്സ് റെഡ് ക്രെസന്റുമായി സഹകരിച്ച് 'രണ്ടുദിർഹം നൽകു, രണ്ട് കണ്ണുകൾ രക്ഷിക്കൂ' എന്ന ആശയത്തിൽ 'റിവർ ബ്ലൈൻഡ്നെസ്' എന്ന നേത്രരോഗബാധിതരായ പാവപ്പെട്ടവർക്ക് സഹായം ലഭ്യമാക്കും. യു.എ.ഇയോടുള്ള ജനങ്ങളുടെ സ്നേഹം വാക്കുകളിലൂടെ പങ്കുവെക്കാൻ 'വാൾ ഓഫ് പ്രൈഡ്' എന്ന പദ്ധതി നടപ്പാക്കും. വിവിധ മേഖലകളിൽ നിന്നുള്ള പ്രമുഖരടക്കം അക്ഷരങ്ങളിലൂടെ യു.എ.ഇയോടുള്ള ഇഷ്ടം പ്രകടിപ്പിക്കുന്ന പദ്ധതിയിൽ ഏവർക്കും ഭാഗമാകാനാകുമെന്ന് പ്രതിനിധികൾ പത്രസമ്മേളനത്തിൽ അറിയിച്ചു. ഗ്രൂപ്പ് മാർക്കറ്റിങ് കമ്യൂണിക്കേഷൻ ഡയറക്ടർ വി.നന്ദകുമാർ, ഓംനിചാനൽ ഓപ്പറേഷൻസ് ഹെഡ് സ്റ്റുവർട്ട് ഡേവിഡ്ജ്, റീട്ടെയിൽ ഓപ്പറേഷൻ ഡയറക്ടർ ഷാബു അബ്ദുൽ മജീദ്, ബയിങ് ഡയറക്ടർ മുജീബ് റഹ്മാൻ എന്നിവർ പങ്കെടുത്തു.\nViews: 100Create Date: 19/10/2021\nനന്ദി മർകസ് നന്ദി ഐ.സി.എഫ് മേരി ജോണിനു അന്ത്യ കർമമൊരുക്കി മർകസ് - ഐ സി എഫ്, കൂപ്പുകൈകളോടെ മകൾ ഡോളി\nഐ.പി.എല്: യു.എ.ഇയില് കാണികളെ അനുവദിക്കും


JAIN University Controvercy | ഹൂസ്റ്റണിലെ ആഗോള വിദ്യാഭ്യാസ സമ്മേളനത്തിന്റെ മറവിൽ 42 പേരെ അമേരിക്കയിലേക്ക് കടത്താൻ ശ്രമിച്ച് അറസ്റ്റിലായ വില്ലൻ; കാക്കനാട്ടെ വിവാദ കമ്പനി ഷാഡ്വെൽസിന്റെ മുൻ സിഇഒ; മുമ്പ് നടത്തിയ തട്ടിപ്പ് കണ്ടുപിടിക്കാതിരിക്കാൻ ഗസറ്റിൽ പബ്ലിഷ് ചെയ്ത് ടോം ബേബി എന്നപേര് ജോസഫ് ടോം എന്നാക്കി; ജെയിൻ യൂണിവേഴ്‌സിറ്റിയുടെ കേരളത്തിലെ ഓഫ് ക്യാമ്പസ് ടോം ബേബിയുടെ അടുത്ത തട്ടിപ്പോ? പത്രങ്ങളിൽ വമ്പൻ പരസ്യം നൽകിയ ജെയിൻ വിവാദത്തിലാകാൻ കാരണം ടോം ബേബിയുടെ അദൃശ്യ സാന്നിധ്യവും - MarunadanMalayalee.com\nJuly 22, 202010:11 AM IST Permalink\nതിരുവനന്തപുരം: അമേരിക്കയിലേക്ക് മനുഷ്യക്കടത്ത് നടത്തി അറസ്റ്റിലായ കാക്കനാട്ടെ ഷാഡ്വെൽസ് കമ്പനി സിഇഒ ടോം ബേബിയാണ് കൊച്ചിയിലെ വിവാദ ജെയിൻ ഓഫ് ക്യാമ്പസിന് പിന്നിലെന്ന് സൂചന. യുജിസി അംഗീകാരമില്ലാതെ ജെയിൻ ഡീംഡ് യൂണിവേഴ്സിറ്റിയുടെ ഓഫ് ക്യാമ്പസ് കൊച്ചിയിൽ തുടരുന്നതും റെഗുലർ ക്ലാസുകളും നടത്തുന്നതും വിവാദമാകവേയാണ് നടത്തിപ്പുകാരെക്കുറിച്ചും ആരോപണമുയരുന്നത്. മനുഷ്യക്കടത്ത് നടത്തി തട്ടിപ്പ് നടത്തിയ ടോം ബേബിയുടെ അടുത്ത തട്ടിപ്പ് ആണ് കൊച്ചിയിലെ ജെയിൻ ഓഫ് ക്യാമ്പസ് എന്നാണ് ലഭിക്കുന്ന വിവരം. കാക്കനാട് ഷാഡ്വെൽസ് കമ്പനി പ്രവർത്തിച്ച അതേ കെട്ടിടത്തിൽ തന്നെയാണ് ജെയിൻ ഓഫ് ക്യാമ്പസും പ്രവർത്തിക്കുന്നത്. ആഗോള വിദ്യാഭ്യാസ സമ്മേളനത്തിന്റെ മറവിൽ 42 പേരെ അമേരിക്കയിലേക്ക് കടത്താൻ ശ്രമിച്ചുവെന്നതാണ് ടോം ബേബി പ്രതിയായ വിവാദ മനുഷ്യക്കടത്ത് കേസ്. ഹൂസ്റ്റണിൽ നടന്ന അന്താരാഷ്ട്ര വിദ്യാഭ്യാസ സമ്മേളനത്തിൽ പങ്കെടുക്കാനെന്ന വ്യാജേന ഷാദ്വെൽസിന്റെ പ്രതിനിധികളെ അമേരിക്കയിലേക്ക് കടത്താനായിരുന്നു ടോം ബേബിയും ഫാ ജെയ്‌സൻ കൊള്ളന്നൂരും പദ്ധതിയിട്ടത്. അന്ന് കെസിബിസി യൂത്ത് കമ്മിഷൻ അധ്യക്ഷനായിരുന്നു ഫാദർ ജെയ്‌സൻ കൊള്ളന്നൂർ. കടത്തുമായി ബന്ധപ്പെട്ടവർക്ക് ഒപ്പം ഇതിനു നേതൃത്വം നൽകിയ ടോം ബേബിയും ഫാദർ ജെയ്സനും അറസ്റ്റിലായിരുന്നു.\n2012 കാലത്തുണ്ടായ കേസിലെ പ്രതിയായ അതേ ടോം ബേബി തന്നെയാണ് വിവാദ ഓഫ് ക്യാംപസിനും പിന്നിലെന്നാണ് ഇപ്പോൾ ലഭിക്കുന്ന വിവരം. മുൻപ് നടത്തിയ തട്ടിപ്പ് കണ്ടുപിടിക്കാതിരിക്കാൻ ഗസറ്റിൽ പബ്ലിഷ് ചെയ്ത് ഇയാൾ പേര് ജോസഫ് ടോം എന്ന് മാറ്റിയതായും സൂചനയുണ്ട്. ടോം ബേബിയുമായി ബന്ധപ്പെട്ട കാര്യങ്ങൾ മുഴുവൻ മറയ്ക്കാൻ വേണ്ടിയാണ് ഈ പേരുമാറ്റം. ജെയിൻ ഓഫ് ക്യാമ്പസിന് പിന്നിൽ ഐഎസ്ഡിസി എന്ന കമ്പനിയാണ്. ഐഎസ്ഡിസി നിയന്ത്രിക്കുന്നത് ടോം ബേബി തന്നെ. ഇപ്പോൾ ടോം ബേബി നിലവിൽ ഇല്ലാത്തതിനാൽ ജോസഫ് ടോം. ജെയിൻ യൂണിവേഴ്സിറ്റിയുടെ ഫെയ്സ് ബുക്ക് ഫോട്ടോകളിൽ ജോസഫ് ടോം ഉണ്ടെങ്കിലും രേഖകളിൽ ഇല്ലെന്നാണ് സൂചന. പകരം ടോമിന്റെ ഭാര്യയും സഹോദരിയുമാണ്. പക്ഷെ നിയന്ത്രണം മുഴുവൻ ടോം ബേബിക്ക് തന്നെ. ജെയിൻ യൂണിവേഴ്സിറ്റിയുടെ എല്ലാ പരിപാടികളിലും പ്രധാന കസേരയിൽ ടോം ബേബിയുണ്ട്. ഇതെല്ലാം തന്നെ കൊച്ചി ജെയിൻ ഓഫ് ക്യാമ്പസിനെ ദുരൂഹമാക്കി നിർത്തുന്നു.\nകോവിഡ് കാലത്തും വിദ്യാർത്ഥികളെ പിടിക്കാൻ വമ്പൻ പരസ്യവുമായി ജെയിൻ യൂണിവേഴ്‌സിറ്റി കൊച്ചി ക്യാംപസ് രംഗത്ത് വന്നതോടെയാണ് ടോം ബേബി ബന്ധവും വെളിയിൽ വരുന്നത്. യുജിസി അംഗീകാരമില്ലാതെ കേരളത്തിൽ പ്രവർത്തിക്കുന്ന കൽപ്പിത സർവ്വകലാശാലയെന്ന നിലയിൽ കേരള സർക്കാർ മുന്നറിയിപ്പു നൽകിയ കാര്യം അടക്കം മുറച്ചു വെച്ചുകൊണ്ടാണ് ജെയിൻ യൂണിവേഴ്‌സിറ്റി വീണ്ടും രംഗപ്രവേശം ചെയ്തിരിക്കുന്നത്. ഇക്കുറി, ജില്ലാ സെന്ററുകളിൽ അടക്കം ഡിപ്ലോമ കോഴ്‌സുകൾ അടക്കം തുടങ്ങാൻ വേണ്ടിയാണ് ജെയിൻ രംഗത്തെത്തിയിരിക്കുന്നത്. ഇതിനായി കഴിഞ്ഞ ദിവസം ദിനപത്രങ്ങളുടെ ഒന്നാം പേജിൽ വലിയ പരസ്യമാണ് നൽകിയിരിക്കുന്നത്. കോവിഡ് കാലത്തെ തിരിച്ചടിയിൽ നിന്നും കരകയറാനുള്ള അവസരമായി കണ്ട് ജെയിന്റെ പരസ്യങ്ങൾ എല്ലാവരും കൈനീട്ടി വാങ്ങുകയും ചെയ്തു.\nനേരത്തേ മറ്റൊരു വിവാദത്തിൽ ജെയ്ൻ കൽപിത സർവകലാശാല പെട്ടിരുന്നു. സർവകലാശാല എന്ന പദവി ലഭിക്കുന്നതിന് മുൻപ് തന്നെ ജെയ്ൻ സർവകലാശാല എന്ന് സ്വയം പ്രഖ്യാപിച്ചതിനായിരുന്നു അത്. തുടർന്ന് യുജിസി യുടെ നിർദ്ദേശ പ്രകാരം ജെയ്ൻ എന്ന പേരിലേക്ക് അത് മാറ്റി. വിദ്യാഭ്യാസ രംഗത്തു മുപ്പതു വർഷത്തിലധികമായി പ്രവർത്തന പാരമ്പര്യമുണ്ടെന്നു അവകാശപ്പെടുന്ന ജെയിൻ കോളേജിനെ 2018ലാണ് യുജിസി കൽപിത സർവ്വകലാശാലയായി അംഗീകരിച്ചത്.\nജെയിൻ ഓഫ് ക്യാമ്പസ് സംബന്ധമായി നിയമസഭയിലും ചോദ്യം ഉയർന്നിട്ടുണ്ട്. ലീഗ് എംഎൽഎ കെഎൻഎ ഖാദറാണ് അനധികൃത ഓഫ് ക്യാമ്പസ് സഭയുടെ ശ്രദ്ധയിൽപ്പെടുത്തിയത്. 2018ലാണ് മന്ത്രി കെ.ടി.ജലീലിനോട് ചോദ്യം ഉന്നയിച്ചത്. ഡീംഡ് യൂണിവേഴ്സിറ്റിക്ക് ഓഫ് ക്യാമ്പസ് നടത്താൻ ഏതു രീതിയിലുള്ള അനുവാദമാണ് വേണ്ടത് എന്നാണ് ഖാദർ ചോദിച്ചത്. ഡീംഡ് യൂണിവേഴ്സിറ്റിക്ക് അവരുടെ സ്വന്തം ക്യാമ്പസ് എവിടെയാണ് അവിടെ മാത്രമാണ് കോഴ്സുകൾക്ക് അനുമതി. ഓഫ് ക്യാമ്പസിന് അനുമതിയില്ലെന്നാണ് മന്ത്രി നൽകിയ മറുപടിയിൽ പറയുന്നത്. ബിരുദാനന്തര-ബിരുദ കോഴ്സുകളും ഗവേഷണങ്ങളും നടത്തുന്ന മുൻനിര സർവകലാശാലകൾക്ക് മാത്രമാണ് ഓഫ് ക്യാമ്പസ് അനുമതി. ബംഗളൂരു ആസ്ഥാനമാക്കി പ്രവർത്തിക്കുന്ന ജെയ്ൻ സർക്കാരിനു അപേക്ഷ നൽകിയിട്ടുണ്ട്. ചട്ടങ്ങൾക്കെതിരാണ് പ്രവർത്തനം എന്ന് സർക്കാരിന്റെ ശ്രദ്ധയിൽപ്പെട്ടിട്ടുണ്ട് എന്നും മറുപടിയിൽ മന്ത്രി ജലീൽ വ്യക്തമാക്കുന്നുണ്ട്. അതേസമയം ആരോപണങ്ങൾ നിഷേധിച്ച് ജയിൻ യൂണിവേഴ്സിറ്റി രംഗത്ത് വന്നിട്ടുണ്ട്. അവർ പറയുന്നത് ഇങ്ങനെ:\nപ്രവർത്തിക്കുന്നത് യുജിസി മാനദണ്ഡങ്ങൾ പാലിച്ചെന്ന്\nതങ്ങളുടെ കൊച്ചി ഓഫ് കാമ്പസ് പ്രവർത്തിക്കുന്നത് യുജിസി മാനദണ്ഡങ്ങൾക്ക് അനുസൃതമായിട്ടാണെന്ന് ജെയിൻ ഡീംഡ് ടു ബി യൂണിവേഴ്‌സിറ്റി വ്യക്തമാക്കി. അക്കാദമിക പ്രവർത്തനം മാനിച്ച് 2018 മാർച്ച് 20-ന് യുജിസി ജെയിൻ ഡീംഡ് ടി ബി യൂണിവേഴ്‌സിറ്റിക്ക് കാറ്റഗറി2സ്ഥാനം നൽകി ഗ്രേഡഡ് ഓട്ടോണമി അനുവദിച്ചിരുന്നു. 2018-ലെ യുജിസി (ഡീംഡ് ടു ബി യൂണിവേഴ്‌സിറ്റീസ്) നിയന്ത്രണ നിയമ പ്രകാരം കാറ്റഗറി2നൽകിയിട്ടുള്ള ഡീംഡ് ടു ബി യൂണിവേഴ്‌സിറ്റികൾക്ക് അഞ്ച് വർഷത്തിൽ രാജ്യത്ത് എവിടെ വേണമെങ്കിലും രണ്ട് ഓഫ് കാമ്പസുകൾ ആരംഭിക്കാമെന്ന് വ്യവസ്ഥ ചെയ്തിട്ടുണ്ട്. ഇതിന് യുജിസിയുടെ യാതൊരു പരിശോധനയും ആവശ്യമില്ലെന്നും നിയമത്തിൽ വ്യക്തമാക്കിയിട്ടുമുണ്ട്. അടിസ്ഥാന രഹിതമായ ആരോപണമാണ് ഇപ്പോൾ ജെയിൻ ഡീംഡ് ടു ബി യൂണിവേഴ്‌സിറ്റിക്ക് എതിരെ വരുന്നത്.\nഓഫ് കാമ്പസുകൾ ആരംഭിക്കുന്ന സ്ഥാപനങ്ങൾ അതിനുള്ള ലെറ്റർ ഓഫ് ഇന്റന്റും സ്ഥാപിച്ച് കഴിഞ്ഞ സ്ഥാപനങ്ങൾ അതിന് അംഗീകാരം തേടിയുള്ള അപേക്ഷയും കേന്ദ്ര മാനവവിഭവശേഷി വികസന മന്ത്രാലയത്തിന് സമർപ്പിക്കേണ്ടതാണെന്ന് 2018 ഓഗസ്റ്റ് 31-ന് യുജിസി ഇറക്കിയ നോട്ടിഫിക്കേഷനിൽ വിശദമാക്കിയിട്ടുണ്ട്. ഇതിന്റെ അടിസ്ഥാനത്തിൽ ജെയിൻ ഡീംഡ് ടു ബി യൂണിവേഴ്‌സിറ്റി കേന്ദ്ര മാനവവിഭവശേഷി വികസന മന്ത്രാലയത്തിന് അപേക്ഷ നൽകുകയും ചെയ്തിരുന്നു. എന്നാൽ 2019-ലെ പൊതുതെരഞ്ഞെടുപ്പ് വിജ്ഞാപനം വരികയും പെരുമാറ്റച്ചട്ടം നിലവിൽ വരികയും ചെയ്തതിനെ തുടർന്ന് കാലതാമസം നേരിടുകയാണ് ഉണ്ടായത്. തെരഞ്ഞെടുപ്പിന് ശേഷം മന്ത്രാലയം തങ്ങളുടെ അപേക്ഷ സ്വീകരിക്കുകയും 2019-ലെ പുതുക്കിയ യുജിസി നിയന്ത്രണങ്ങൾക്ക് അനുസൃതമായി വീണ്ടും അപേക്ഷ നൽകാൻ 2019 സെപ്റ്റംബർ 16-ന് ആവശ്യപ്പെടുകയും ചെയ്തു. ഇതിന്റെ അടിസ്ഥാനത്തിൽ ജെയിൻ ഡീംഡ് ടു ബി യൂണിവേഴ്‌സിറ്റി പുതിയ അപേക്ഷ സമർപ്പിച്ചു. ഇതേ തുടർന്ന് മന്ത്രാലയം കാമ്പസിലെ അടിസ്ഥാനസൗകര്യങ്ങൾ പരിശോധിക്കാനായി വിദഗ്ധ സമിതിയെ അയക്കാനായി അപേക്ഷ യുജിസിക്ക് കൈമാറി. എന്നാൽ കേരളത്തിലുണ്ടായ പ്രളയം കാരണം വിദഗ്ധ സമിതിയുടെ സന്ദർശനം നീണ്ടു പോവുകയായിരുന്നു.\n2019 ഡിസംബർ 8 മുതൽ 10 വരെ കൊച്ചി ഓഫ് കാമ്പസ് സന്ദർശിച്ച വിദഗ്ധ സമിതി യുജിസിക്ക് റിപ്പോർട്ട് സമർപ്പിക്കുകയും കൊച്ചിയിൽ ഓഫ് കാമ്പസ് ആരംഭിക്കാൻ അനുമതി നൽകാൻ 2020 മേയിൽ നടന്ന യുജിസി യോഗം കേന്ദ്ര മാനവവിഭവശേഷി വികസന മന്ത്രാലയത്തിന് ശുപാർശ ചെയ്യുകയുമുണ്ടായി. ഇക്കാര്യം അറിയിച്ചുകൊണ്ട് യുജിസി ജോയിന്റ് സെക്രട്ടറിയുടെ കത്ത് കഴിഞ്ഞ മാസം ജെയിൻ ഡീംഡ് ടു ബി യൂണിവേഴ്‌സിറ്റിക്ക് ലഭിച്ചിട്ടുമുണ്ട്-യൂണിവേഴ്സിറ്റി വ്യക്തമാക്കുന്നു.


തരൂരും സിംഗ്‌വിയും കോണ്‍ഗ്രസ് വക്താക്കള് - India News 24\nതരൂരും സിംഗ്‌വിയും കോണ്‍ഗ്രസ് വക്താക്കള്\nന്യൂഡല്‍ഹി: ഭാര്യ സുനന്ദ പുഷ്കറിന്‍റെ മരണവുമായി ബന്ധപ്പെട്ട് ഉയരുന്ന വിവാദങ്ങള്‍ക്കിടെ കേന്ദ്രമന്ത്രി ശശി തരൂരിനെ കോണ്‍ഗ്രസ് പാര്‍ടി വക്താവായി നിയമിച്ചു. ലൈംഗിക സിഡി വിവാദവുമായി ബന്ധപ്പെട്ട് നേരത്തെ വക്താവ് സ്ഥാനത്തുനിന്ന് പുറത്താക്കിയ അഭിഷേക് മനു സിംഗ് വിയെ തല്‍സ്ഥാനത് തിരിച്ചെടുക്കുകയും ചെയ്തിട്ടുണ്ട്. കേരളത്തില്‍നിന്നുള്ള നേതാവും എന്‍പിയുമായ പി സി ചാക്കോയും പുതിയ വക്താക്കളുടെ പട്ടികയില് ഉണ്ട്.\nഅഞ്ച് മുതിര്‍ന്ന വക്താക്കളെയും 15 വക്താക്കളെയുമാണ് പാര്‍ട്ടി നിയമിച്ചിട്ടുള്ളത്. കേന്ദ്രമന്ത്രിമാരായ പി ചിദംബരം, സല്‍മാന് ഖുര്‍ഷിദ്, ഗുലാം നബി ആസാദ്, ആനന്ദ് ശര്‍മ, മുന് കേന്ദ്രമന്ത്രി മുകുള് വാസ്നിക് എന്നിവരാണ് മുതിര്‍ന്ന വക്താക്കള്.\nനേരത്തെ അഞ്ച് വക്താക്കള് മാത്രമാണ് പാര്‍ട്ടിക്ക് ഉണ്ടായിരുന്നത്. ലോക്സഭാ തെരഞ്ഞെടുപ്പ് മുന്നില് കണ്ടാണ് അഞ്ച് മുതിര്‍ന്ന വക്താക്കളെയും 15 സാധാരണ വക്താക്കളെയും നിയമിക്കാനുള്ള തീരുമാനം. വിവാദങ്ങളില് പെട്ട് ഉഴലുന്ന തരൂരിന് കോണ്‍ഗ്രസ് ഹൈക്കാമന്‍ഡിന്‍റെ ഈ തീരുമാനം ആശ്വാസമാണ്.\n2012ല് സിംഗ്‌വിയുടേത് എന്ന പേരില് ഒരു സെക്സ് വീഡിയോ പുറത്തുവന്നിരുന്നു. തുടര്‍ന്ന് ഹൈക്കാമാന്‍ഡ് നിര്‍ദേശപ്രകാരം രാജിവെച്ച സിംഗ്‌വിക്കും ഇത് തിരിച്ചുവരവാണ്.\nമഹാബോധി ക്ഷേത്രത്തില് സ്‌ഫോടന പരമ്പര\nകേന്ദ്രമന്ത്രിമാരായ പലരുടെയും സ്വത്തില് ചുരുങ്ങിയകാലംകൊണ്ട് വലിയ വര്‍ദ്ധനയെന്ന് ആക്ഷേപം


തെരെഞ്ഞെടുപ്പ് പരാജയം: യുഡിഎഫില് കലാപക്കൊടി - Janayugom Online\nDecember 17, 2020, 6:33 pm\nതെരെഞ്ഞെടുപ്പ് പരാജയം: യുഡിഎഫില് കലാപക്കൊടി\nതദ്ദേശസ്വയംഭരണ സ്ഥാപനങ്ങളിലേക്കുള്ള തിരഞ്ഞെടുപ്പിലെ പരാജയം യുഡിഎഫില് കലാപക്കൊടി. യുഡിഎഫ് കക്ഷിയായ മുസ്ലീംലീഗിലാണ് കലാപം രൂക്ഷമായിരിക്കുന്നത്. ഫലം പുറത്ത് വന്നതോടെ നേതാക്കള്‍ക്കെതിരെ ശക്തമായ പ്രതിഷേധവും താക്കീതുമായി ലീഗണികള്. കാസര്‍കോട് നഗരസഭയിലെ മുന് വൈസ് ചെയര്‍മാനും, കാസര്‍കോട് മണ്ഡലം മുന് മുസ്ലീം ലീഗ് നേതാവിനെതിരെയാണ് തളങ്കരയില് പ്രവര്‍ത്തകര് പ്രതിഷേധ മുദ്രാവാക്യവുമായി രംഗത്തെത്തി കോലം കത്തിച്ചത്.\nഉദുമയില് മുതിര്‍ന്ന മുസ്ലീം ലീഗ് നേതാവിന് നേരെയും സമാനമായി പ്രതിഷേധവും കോലം കത്തിക്കലുള്‍പ്പെടെയുള്ള സംഭവങ്ങളുമുണ്ടായി. മൂന്ന് വട്ടം മത്സര രംഗത്തുണ്ടായവര് പിന്മാറണമെന്ന മുസ്ലീം ലീഗിന്റെ സംസ്ഥാന കമ്മിറ്റിയുടെ തീരുമാനം ഉള്‍ക്കൊള്ളാനാവത്തവരാണ് പാര്‍ട്ടിയെ തകര്‍ക്കാന് ശ്രമിക്കുന്നതെന്നും കൂടെ നിന്ന് കാല് വാരുന്നതെന്നും ലീഗണികള് പറയുന്നു.\nകാസര്‍കോട് ലീഗ് കേന്ദ്രങ്ങളിലുണ്ടായ തോല്‍വിയുടെ ഞെട്ടലില് നിന്നും അണികളോ നേതൃത്വമോ ഇതുവരെ മോചിതരായിട്ടില്ല. പച്ച കോട്ടകൊത്തളങ്ങളായി കരുതിപ്പോന്ന പല സീറ്റുകളും കൈവിട്ടപ്പോള് പഞ്ചായത്തുകളില് ഭരണം തുലാസിലായി വിമത മാരുടെയും സ്വാതന്ത്ര്യത്തെയും കാല്‍ക്കല് വീഴേണ്ട ഗതികേടിലാണ് ലീഗ് നേതൃത്വം. ഷാനവാസ് പാദൂറിന്റെ വിജയത്തോടുകൂടി ജില്ലാ പഞ്ചായത്തില് നേരിട്ട തിരിച്ചടി കരണത്ത് കിട്ടിയ അടി പോലെയായി. ഇതോടെ ലീഗ് നേതൃത്വത്തിനെതിരെ അണികള് തിരിഞ്ഞിരിക്കയാണ്.\nകാസര്‍കോട് ജില്ലാ മുസ്ലിം ലീഗ് നേതൃത്വത്തിന്റെ പിടിപ്പുകേടും കച്ചവട താല്‌പര്യങ്ങളുമാണ് ലീഗ് കോട്ടകള് കുലുങ്ങാന് കാരണമെന്നാണ് പൊതു വിലയിരുത്തല്. മാത്രമല്ല മഞ്ചേശ്വരം എംഎല്‍എ എം സി ഖമറുദ്ദീന്റെ വിഷയത്തില് സത്യത്തിന്റെകൂടെ നില്‍ക്കാതെ ഇരകളായ ലീഗ് പ്രവര്‍ത്തകരെയും കുടുംബങ്ങളെയും ആക്ഷേപിച്ചതും വലിയ ചലനങ്ങളാണ് സൃഷ്ടിച്ചത്. വാര്‍ഡ്‌തലം മുതല് ജില്ലാതലം വരെയുള്ള കമ്മിറ്റികളില് യഥാര്‍ത്ഥ പ്രവര്‍ത്തകരെ ഉള്‍പ്പെടുത്താത്ത വ്യവസായികളെ തിരിക്കി കയറ്റിയതും മറ്റൊരു തിരിച്ചടിയാണ്.\nജില്ലയില് മൊഗ്രാല് പുത്തൂര്, കുമ്പള ചെങ്കള എന്നീ പഞ്ചായത്തുകള് ലീഗിന്റെ കോട്ടകളാണ്. ഇവിടങ്ങളില് ഭരണം നിലര്‍ത്താന് ഇനിയും പല കളികള് കളിക്കേണ്ട ഗതികേടിലാണ് ലീഗ്. കുമ്പളയില് മുസ്ലീംലീഗിന്റെ ഒരു സീറ്റ് കുറഞ്ഞപ്പോള് ബിജെപിക്ക് ഒരു സീറ്റ് അധികം ലഭിച്ചു. ഇതോടെ ബിജെപി 9, മുസ്ലീംലീഗ് 7, കോണ്‍ഗ്രസ് രണ്ട് എന്നിങ്ങനെയാണ് കക്ഷിനില. ഉജാര് സീറ്റ്‌് കോണ്‍ഗ്രസിന് നഷ്ടമായത്. ഇവിടെ രണ്ട് സ്വതന്ത്രസ്ഥാനാര്‍ത്ഥികള് കോണ്‍ഗ്രസിന്റെ പരാജയം ഉറപ്പ് വരുത്തി. കഴിഞ്ഞ തവണ ലീഗിന്റെ പ്രസിഡണ്ട് സ്ഥാനാര്‍ത്ഥി വിജയിച്ച് വന്ന കൊടിയമ്മ വാര്‍ഡ് ഇത്തവണ വിമത സ്ഥാനാര്‍ത്ഥി പിടിച്ചെടുത്തത് ലീഗിന് കനത്ത പരാജയമായി.\nവര്‍ഷങ്ങളായ ലീഗ് ഭരിക്കുന്ന മൊഗ്രാല് പുത്തൂര് പഞ്ചായത്തില് ഇത്തവണ ഭരണസമിതി രൂപീകരിക്കാന് വേണ്ട കേവലഭൂരിപക്ഷം പോലുമില്ലതെ പ്രതിസന്ധിയിലാണ് ലീഗ് നേതൃത്വം ഇവിടെ. കല്ലങ്കൈ വാര്‍ഡില് എസ്‌ഡിപിഐ ഉയര്‍ത്തിയ ഭീഷണിയെ തൃണവല്‍ക്കരിച്ചതും മജല്, ബെള്ളൂര് വാര്‍ഡുകള് അപ്രതീക്ഷിതമായി കൈവിട്ടതും ലീഗിനെ വലിയ പ്രതിസന്ധിയിലാക്കി. ഭരണം നേടാന് പ്രതിസന്ധി ഇല്ലെങ്കിലും ലീഗിന് കാര്യമായ പരിക്കുപറ്റിയ പഞ്ചായത്താണ് ചെങ്കള, പ്രസിഡണ്ട് സ്ഥാനാര്‍ത്ഥിയായിരുന്ന അബ്ദുല്ലക്കുഞ്ഞി ചെര്‍ക്കള നാരംപാടി വാര്‍ഡില് പരാജയപ്പെട്ടു. കഴിഞ്ഞ തവണ പ്രസിഡണ്ടായിരുന്ന ഷാഹിന സലിം വിജയിച്ച് വന്ന വാര്‍ഡാണ് നാരംപാടി. അബ്ദുല്ലകുഞ്ഞിയെ സ്ഥാനാര്‍ത്ഥിയാക്കുന്നതില് വിവിധ കേന്ദ്രങ്ങളില് എതിര്‍പ്പ് ഉണ്ടായിരുന്നുവെങ്കിലും അതൊക്കെയും മറികടന്നാണ് ലീഗ് അദ്ദേഹത്തെ ഇവിടെ സ്ഥാനാര്‍ത്ഥിയാക്കിയത്. സ്വതന്ത്രനായി മത്സരിച്ച ലത്തീഫ് സി കെ നാരമ്‌ബാടിയാണ് ഇവിടെ വിജയമറിഞ്ഞത്.\nലീഗിന് സാധ്യത കല്‍പിച്ചിരുന്ന പിലാങ്കട്ട വാര്‍ഡിലും വിജയം നേടാനായില്ല, ഇവിടെ സ്വാതന്ത്ര്യ സ്ഥാനാര്‍ത്ഥിയാണ് വിജയിച്ചത്, കഴിഞ്ഞ തവണയും സ്വാതന്ത്ര്യന് നേടിയ വാര്‍ഡാണിത്. ലീഗിന്റെ മറ്റൊരു സിറ്റിങ് സീറ്റായ പടിഞ്ഞാര്‍മൂല ഇത്തവണ കൈവിട്ടു, ഈ വാര്‍ഡ് എല്‍ഡിഎഫാണ് നേടിയത്. കഴിഞ്ഞ തവണ ലീഗ് നേടിയത് 15 സീറ്റാണെങ്കില് ഇത്തവണ അത് 14 ആണ്, കോണ്‍ഗ്രസിന് രണ്ട് സീറ്റുണ്ടായിരുന്നിടത്ത് അത് ഒന്നായി കുറഞ്ഞു, ബാലടുക്ക സീറ്റില് സ്വതന്ത്ര്യ സ്ഥാനാര്‍ത്ഥിയാണ് വിജയം കണ്ടത്. എല്‍ഡിഎഫ് ഒരു സീറ്റ് വര്‍ധിപ്പിച്ച് അംഗബലം അഞ്ച് ആക്കി ഉയര്‍ത്തി.\nമധുര് പഞ്ചായത്തില് എക്കാലവും ലീഗിനൊപ്പം നിലകൊണ്ട ഹിദായത്ത് നഗര്, പട്‌ള വാര്‍ഡുകള് ലീഗില് നിന്ന് എല്‍ഡിഎഫ് പിടിച്ചെടുത്തു, അറന്തോട് ബിജെപിയെ തറപറ്റിച്ച ലീഗിന് രണ്ട് കുത്തക വാര്‍ഡുകള് നഷ്ടമായത് ലീഗിന് വലിയ നഷ്ടമായി.ലീഗിന്റെ സ്ഥാനാര്‍ത്ഥി നിര്‍ണയത്തില് പിഴവുണ്ടായി എന്ന് വ്യക്തമാക്കുന്ന തിരഞ്ഞെടുപ്പ് ഫലമാണ് ഇത്. ജില്ലാ പഞ്ചായത്ത് ചെങ്കള ഡിവിഷന് കൈവിട്ടതും ഏറെ ക്ഷീണം ചെയ്യും.\nകാസര്‍കോട് നഗരസഭയിലെ അവസ്ഥയും മറിച്ചല്ല. ബധിര, ചാല, തളങ്കര പടിഞ്ഞാറ്6ബാങ്കോട്, വാസിലൈന്, ചേരങ്കൈ തുടങ്ങിയ വാര്‍ഡുകളില് കഷ്ടിച്ചാണ് ലീഗ് കടന്നുകൂടിയത്. നേരത്തെ ഇവിടങ്ങളില് അഞ്ഞൂറ് അറുന്നൂറ് വോട്ടുകള്‍ക്ക് ഭൂരിപക്ഷം ഉണ്ടായിരുന ഇടങ്ങളില് ഇതില് പത്തൊന്‍പതും നൂറിനും ഇടയിലാണ് ഇത്തവണ ഭൂരിപക്ഷം. കോണ്‍ഗ്രസിലും വാക്ക് പയറ്റ് ആരംഭിച്ചിട്ടുണ്ട്. കോണ്‍ഗ്രസില് വാളെടുത്തവനെല്ലാം വെളിച്ചപ്പാട് എന്ന സ്ഥിതിയാണ് ജില്ലയിലുള്ളതെന്നും സംഘടനാ ശൈലിയിലേക്ക് മാറാന് ശ്രമിക്കുന്നില്ലെന്ന പരാതിയാണ് കഴിഞ്ഞ ദിവസം രാജ്‌മോഹന് ഉണ്ണിത്താന് പറഞ്ഞത്.\nമലയോര മേഖലയില് ബിജെപിയെ കൂട്ട്‌പിടിച്ച് കോണ്‍ഗ്രസ് പ്രവര്‍ത്തകരെ നോക്കുകുത്തിയാക്കി ബിജെപിയോടൊപ്പം മത്സരിച്ചത് വലിയ പരാജയങ്ങള്‍ക്കിടയാക്കിയിട്ടുണ്ട്. വെല്‍ഫെയര് പാര്‍ട്ടിപോലുള്ള സംഘനകളെ കൂടെ നിര്‍ത്തിയതും യുഡിഎഫ് അണികളില് അമര്‍ഷമുണ്ടാക്കിയിരുന്നു. അത് പലയിടങ്ങളിലും തെരെഞ്ഞെടുപ്പ് ഫലത്തില് പ്രതിഫലിച്ചിരുന്നു. വരും ദിവസങ്ങളില് യുഡിഎഫില് വിഴുപ്പ് അലക്കല് രൂക്ഷമാവും.\nEnglish summary: Issues inside Congress party after election\nഫാഷന് ഗോള്‍ഡ് നിക്ഷേപ്പ തട്ടിപ്പ്: ജ്വല്ലറി മാനേജര് കീഴടങ്ങി\nകേരളത്തില് ഒരിടത്തും ബിജെപിയെ പിന്തുണയ്ക്കില്ലെന്ന് പറയാനുള്ള ധെെര്യമുണ്ടോ? കോണ്‍ഗ്രസിനെ വെല്ലുവിളിച്ച് തോമസ് ഐസക്\nകേന്ദ്ര സര്‍ക്കാരിന്റെ നിലപാടുകള് രാജ്യത്തോടുള്ള വെല്ലുവിളി: കെ. ഷാനവാസ് ഖാന്\nഎ ഐ വൈ എഫ് വാഹന പ്രചരണ ജാഥയ്‌ക്ക് ഉജ്ജ്വല സമാപനം\nജീവിതം ജനങ്ങളുടെ ക്ഷേമത്തിനായി മാറ്റി വെക്കുന്നവരാണ് കമ്മ്യൂണിസ്റ്റുകാര്: പന്ന്യന് രവീന്ദ്രന്


ചരിത്രത്തിലാദ്യമായി എൻഫോഴ്‌സ്‌മെന്റ് ഡയറക്ടറുടെ വിരമിക്കൽ കാലാവധി നീട്ടിനൽകി കേന്ദ്രം - Malayalam News\nചരിത്രത്തിലാദ്യമായി എൻഫോഴ്‌സ്‌മെന്റ് ഡയറക്ടറുടെ വിരമിക്കൽ കാലാവധി നീട്ടിനൽകി കേന്ദ്രം\nചരിത്രത്തിലാദ്യമായി എൻഫോഴ്‌സ്‌മെന്റ് ഡയറക്ടറുടെ വിരമിക്കൽ കാലാവധി നീട്ടിനൽകി കേന്ദ്ര സർക്കാർ. നിലവിലെ ഡയറക്ടർ സഞ്ജയ് കുമാർ മിശ്രയുടെ കാലാവധിയാണ് കേന്ദ്ര സര്‍ക്കാര് ഒരു വർഷത്തേക്ക് കൂടെ നീട്ടിയത്. ഈ മാസം 18നാണ് മിശ്ര വിരമിക്കേണ്ടിയിരുന്നത്.\nനയതന്ത്ര ബാഗ്ഗേജ് വഴി സ്വർണ്ണം കടത്തിയ കേസ് ഉൾപ്പെടെ നിരവധി കേസുകൾ ഇഡി അന്വേഷിച്ചുകൊണ്ടിരിക്കവെയാണ് ഈ തീരുമാനം എന്നത് ശ്രദ്ധേയമാണ്. കേന്ദ്ര സര്‍ക്കാരിന് കീഴിൽ അഡീഷണല് സെക്രട്ടറി റാങ്കിലുള്ള ഉദ്യോഗസ്ഥനെയാണ് ഇഡി ആയി നിയമിക്കുന്നത്. വിരമിക്കുന്ന ഉദ്യോഗസ്ഥന് അഡീഷണല് സെക്രട്ടറി സ്ഥാനം തിരികെ നൽകുവാനുള്ള നിർദേശം പരിഗണിക്കുന്നതിനിടെയാണ് കേന്ദ്ര സർക്കാറിന്റെ ഈ തീരുമാനം.\nകേരളത്തില് സ്വര്‍ണ്ണക്കള്ളക്കടത്ത്, കെ എം ഷാജി എംഎല്‍എയുടെ അനധികൃത സ്വത്ത് സമ്പാദനം, പാലാരിവട്ടം പാലം അഴിമതി തുടങ്ങി നിരവധി കേസുകളാണ് എൻഫോഴ്‌സ്‌മെന്റ് ഡയറക്ട്രെറ്റ് അന്വേഷിക്കുന്നത്. സര്‍ക്കാര് ലൈഫ് ഉള്‍പ്പെടെയുള്ള പദ്ധതികള് അന്വേഷിക്കാനുള്ള ഇഡിയുടെ നീക്കത്തിനെതിരെ മുഖ്യമന്ത്രി പിണറായി വിജയന് തന്നെ രംഗത്ത് വന്നിരുന്നു. കേന്ദ്ര സര്‍ക്കാര് ഇഡിയെ വെച്ച് രാഷ്ട്രീയം കളിക്കുകയാണെന്ന ആരോപണം ശക്തമാണ്. ഇതിനിടെയാണ് ചരിത്രത്തിലാദ്യമായി ഇഡി ഡയറക്ടര് സഞ്ജയ് കുമാര് മിശ്രയുടെ കാലാവധി നീട്ടിക്കൊടുത്തിരിക്കുന്നത്. ഈ ഉദ്യോഗസ്ഥന് കേന്ദ്ര സര്‍ക്കാരിന്റെ ആജ്ഞാനുവര്‍ത്തിയാണെന്ന നിലവിലുള്ള ആരോപണം ശക്തമാകാനാണ് സാധ്യത.\nവിപണിയിൽ ഹീറോയായി സ്പ്ലെൻഡർ\nകാന്‍സര് ബാധിതനായ ബാലന് വേണ്ടി ബാറ്റ്മാനായി ഡോക്ടര്


FEATURED NEWS Archives - Page2of 10 - Pravasi Vartha\nഇന്ത്യന് ജീവനക്കാരിയുടെ പേര് മാറ്റി ഐറിഷ് പേരാക്കാന് ആവശ്യപ്പെട്ട കമ്പനിയുടമ നഷ്ടപരിഹാരം…\nഡബ്ലിന്:അയര്‍ലണ്ടിലെ മെഡിക്കല് റിക്രൂട്ട്‌മെന്റ് സ്ഥാപനത്തില് ജോലി ചെയ്തിരുന്ന ഒരു ഇന്ത്യന് കണ്‍സല്‍ട്ടന്റ്റിനെ സ്ഥാപനമേധാവി വ്യക്തിപരമായി അപമാനിച്ചെന്നും വംശീയമായി ആക്ഷേപിച്ചെന്നും,അന്യായമായി പീഡിപ്പിച്ചെന്നും ആരോപിച്ച് സമര്‍പ്പിച്ച…\nതൃശൂര് അക്കിക്കാവില് പുലിയിറങ്ങിയ ദിവസം. 1991 ഡിസംബര് 10. തൃശൂരില് നിന്ന് അക്കാലത്ത് പുറത്തിറങ്ങിയ എക്സ്പ്രസിന്റെ ഫൊട്ടോഗ്രാഫറായിരുന്നു പ്രദീപ്. പുലിയുടെ പടമെടുക്കാന് സുഹൃത്തിന്റെ ബൈക്കില് അക്കിക്കാവിലേയ്ക്കു കുതിച്ചു. അക്കിക്കാവില്…\nഅമേരിക്കയിൽ കാണാതായ മലയാളി കുടുംബത്തിലെ ഭർത്താവിന്റെ മൃതദേഹം നദിയിൽ നിന്നും കണ്ടെത്തി\nവാഷിങ്ടൻ: മലയാളികളെ ഒന്നാകെ വേദനിപ്പിച്ച അമേരിക്കയിലെ കാലിഫോർണിയയിൽ കാണാതായ മലയാളി ദമ്പതികളിൽ ഭാര്യയുടെ മൃതദേഹം തിരിച്ചറിഞ്ഞതായി റിപ്പോർട്ട്. കഴിഞ്ഞ ദിവസം ഈൽ നദിയിൽനിന്ന് ഒരു സ്ത്രീയുടെ മൃതദേഹം കണ്ടെത്തിയിരുന്നു. ഇതു കാണാതായ സന്ദീപ്…\nസ്‌കൂൾ ബസ് 100 അടി താഴ്ചയുള്ള കൊക്കയിലേക്ക് മറിഞ്ഞു 29 സ്കൂള്‍കുട്ടികൾ മരിച്ചു. ഹിമാചലിലെ കാൺഗ്ര ജില്ലയിലാണ് ദാരുണമായ സംഭവം നടന്നത്. മല മുകളിലെ പാതയിലൂടെ പോകുകയായിരുന്ന ബസ് തെന്നിനീങ്ങി താഴേക്കു പതിക്കുകയായിരുന്നു. ദേശീയ ദുരന്തനിവാരണ…\nഇന്ത്യയുടെ സൂപ്പര് എക്‌സപ്രസ് ഹൈവേ ഈ മാസം തുറക്കും\nന്യൂദല്‍ഹി: ഇന്ത്യയുടെ വികസനക്കുതിപ്പിന്റെ അടയാളമായി ഈസ്‌റ്റേണ് പെരിഫറല് എക്‌സ്പ്രസ് (ഇപിഇ) ഹൈവേ ഈ മാസം തുറക്കും. ഗതാഗതരംഗത്ത് മോദി സര്‍ക്കാരിന്റെ വന് കാല്‍വെയ്പ്പായിരിക്കും ഇത്. ലോകനിലവാരത്തില്, പുതിയ ഗതാഗത സങ്കല്‍പ്പവും സംവിധാനവും…


ഇന്ത്യയില് ഇതുവരെ വിറ്റത് അഞ്ച് ലക്ഷം പോക്കോ എം3 | Future Kerala\nഇന്ത്യയില് ഇതുവരെ വിറ്റത് അഞ്ച് ലക്ഷം പോക്കോ എം3\nവിപണി അവതരണം നടത്തി 45 ദിവസങ്ങള്‍ക്കുള്ളിലാണ് ഈ നേട്ടം\nന്യൂഡെല്‍ഹി: ഇന്ത്യയില് ഇതുവരെയായി അഞ്ച് ലക്ഷത്തിലധികം യൂണിറ്റ് പോക്കോ എം3 സ്മാര്‍ട്ട്‌ഫോണുകള് വിറ്റതായി കമ്പനി പ്രഖ്യാപിച്ചു. വിപണി അവതരണം നടത്തി 45 ദിവസങ്ങള്‍ക്കുള്ളിലാണ് ഈ നേട്ടം. വിപണിയില് അവതരിപ്പിച്ചതുമുതല് പോക്കോ ആരാധകരില്‍നിന്നും ഉപയോക്താക്കളില്‍നിന്നും മികച്ച പ്രതികരണമാണ് സ്മാര്‍ട്ട്‌ഫോണിന് ലഭിക്കുന്നത്.\nഇതോടൊപ്പം, ഹോളി പ്രമാണിച്ച് പ്രത്യേക ‘യെല്ലോ’ വില്‍പ്പന കൂടി കമ്പനി പ്രഖ്യാപിച്ചു. സ്മാര്‍ട്ട്‌ഫോണിന്റെ യെല്ലോ വേരിയന്റ് മാര്‍ച്ച് 29 ന് ഉച്ചയ്ക്ക് 12 മുതല് ഫ്‌ളിപ്കാര്‍ട്ടില് വീണ്ടും വില്‍പ്പന ആരംഭിക്കും.6ജിബി റാം, 64 ജിബി സ്‌റ്റോറേജ് വേരിയന്റിന് 10,999 രൂപയും6ജിബി റാം, 128 ജിബി സ്റ്റോറേജ് വേരിയന്റിന് 11,999 രൂപയുമാണ് വില. പവര് ബ്ലാക്ക്, കൂള് ബ്ലൂ, യെല്ലോ എന്നീ മൂന്ന് കളര് ഓപ്ഷനുകളില് ലഭിക്കും.\n6.53 ഇഞ്ച് ഫുള് എച്ച്ഡി പ്ലസ് ഡിസ്‌പ്ലേ ലഭിച്ചതാണ് പോക്കോ എം3. കോര്‍ണിംഗ് ഗൊറില്ല ഗ്ലാസ്3സുരക്ഷയൊരുക്കും. ക്വാല്‍ക്കോം സ്‌നാപ്ഡ്രാഗണ് 662 എസ്ഒസിയാണ് കരുത്തേകുന്നത്. സുഗമമായ ഗെയിമിംഗ്, വീഡിയോ അനുഭവങ്ങള്‍ക്കായി അഡ്രീനോ 610 ജിപിയു ലഭിച്ചു. 6,000 എംഎഎച്ച് ബാറ്ററിയാണ് ഉപയോഗിക്കുന്നത്. 18 വാട്ട് അതിവേഗ ചാര്‍ജര് ലഭിക്കും.\n48 മെഗാപിക്‌സല് ട്രിപ്പിള് കാമറ സംവിധാനമാണ് നല്‍കിയത്.2മെഗാപിക്‌സല് മാക്രോ കാമറ, ഡെപ്ത്ത് സെന്‍സര് എന്നിവയും ഉള്‍പ്പെടുന്നു. മൂവി ഫ്രെയിം, ടൈം ലാപ്‌സ്, നൈറ്റ് മോഡ് തുടങ്ങിയ ഫീച്ചറുകള് ഉള്‍പ്പെടെ നിരവധി ക്രിയേറ്റീവ് മോഡുകള് നല്‍കി. മുന്നില് 8 മെഗാപിക്‌സല് സെല്‍ഫി കാമറ ലഭിച്ചു. എഐ ഫേസ് അണ്‍ലോക്ക്, എഐ ബ്യൂട്ടി മോഡ് സവിശേഷതകളാണ്.\nPrevious സൗദി സമ്പദ് വ്യവസ്ഥ 2021ല് നേട്ടമുണ്ടാക്കും: എസ് ആന്‍ഡ് പി റേറ്റിംഗ്‌സ്\nNext മാര്‍ച്ച് 31ന് സര്‍ക്കാര് ചെക്കുകള്‍ക്കായി പ്രത്യേക ക്ലിയറന്‍സ്


സമരം തീർക്കാൻ കർഷകരുടെ കാലുപിടിച്ച് കേന്ദ്ര സർക്കാർ, ആവശ്യങ്ങളെല്ലാം അംഗീകരിക്കും – Veekshanam\nസംസ്ഥാനത്തെ ഗുണ്ടാവിളയാട്ടം സിപിഎം നേതാക്കളുടെ പിന്തുണയോടെ ; വിഡി സതീശൻ\nന്യൂഡൽഹി: കാർഷികോത്പന്നങ്ങൾക്കുള്ള താങ്ങുവിലയ്ക്ക് നിയമസംരക്ഷണം നല്കുന്നതിലടക്കം കർഷകർ മുന്നോട്ടു വച്ച മുഴുവൻ ആവശ്യങ്ങളും അംഗീകരിക്കാൻ കേന്ദ്ര സർക്കാർ. സംയുക്ത കിസാൻ മോർച്ച നേതാക്കൾ ആഭ്യന്തര മന്ത്രി അമിത് ഷായുമായി നടത്തിയ മധ്യസ്ഥ സംഭാഷണത്തിലാണ് ഇതു സംബന്ധിച്ച സൂചന നൽകിയത്. ഏതുവിധേനയും സമരം പിൻവലിക്കണമെന്നാണ് കേന്ദ്ര സർക്കാർ മുന്നോട്ടു വയ്ക്കുന്ന ഉപാധി. ആറ് ആവശ്യ‌ങ്ങളാണ് കർഷകർ മുന്നോട്ടു വച്ചിരിക്കുന്നത്.\nകർഷക സമരവുമായി ബന്ധപ്പെട്ട് വിവിധ സംസ്ഥാനങ്ങളിലും വിവിധ പൊലീസ് സ്റ്റേഷനുകളിലും രജിസ്റ്റർ ചെയ്തിരിക്കുന്ന മുഴുവൻ കേസുകളും പിൻവലിക്കും. ആത്മഹത്യ ചെയ്തവരും മോശം കാലാവസ്ഥയിൽ പെട്ട് മരിച്ചവരുമായ സമരഭടന്മാരുടെ ആശ്രിതർക്ക് നഷ്ടപരിഹാരം നൽകുന്നതിലടക്കമുള്ള കാര്യങ്ങളിൽ ചർച്ച ചെയ്യാമെന്നും ആഭ്യന്തര മന്ത്രി ഉറപ്പ് നൽകിയതായി പ്രതിനിധികൾ വ്യക്തമാക്കി. സർക്കാരുമായി ചർച്ച നടത്താൻ കിസാൻ മോർച്ച നിയോഗിച്ച അഞ്ചംഗ സമിതിയുമായി കൃഷി മന്ത്രാലയ വൃത്തങ്ങളും ആശയ വിനിമയം നടത്തി. നാളെ യോഗം നടന്നേക്കുമെന്നാണ് വിവരം.\nകർഷകരുമായി ചർച്ചക്ക് തയാറാണെന്ന് അറിയിച്ച് കേന്ദ്ര ആഭ്യന്തര മന്ത്രി അമിത് ഷാ കഴിഞ്ഞ ദിവസം യുദ്ധ് വീർ സിങ്ങിനെ ഫോണിൽ വിളിച്ച് അറിയിച്ചിരുന്നു. കർഷകർക്കെതിരെ എടുത്ത കേസുകൾ പിൻവലിക്കുന്നതിൽ അനുഭാവപൂർവമായ നടപടി എടുക്കാമെന്നും ഉറപ്പ് നൽകിയിട്ടുണ്ട്.\nAgriculture, Featured, National\nസിപിഎം- സിപിഐ പ്രവർത്തകർ ഏറ്റുമുട്ടി, എഐവൈഎഫ് നേതാവിന്റെ വീട് ഡിഫി പ്രവർത്തകർ അടിച്ചു തകർത്തു\nപത്തനംതിട്ട: കൊടുമണിൽ സിപിഎം- സിപിഐ സംഘർഷം. എഐവൈഎഫ് നേതാവിന്റെ വീട് ഡിവൈഎഫ്ഐ പ്രവർത്തകർ അടിച്ചു തകർത്തു. പിന്നാലെ സിപിഎമ്മിലെയും സിപിഐയിലെയും പ്രവർത്തകർ...\nകേരളം ഗൂണ്ടാപ്പിടിയിൽ, നാഥനില്ലാതെ ആഭ്യന്തര വകുപ്പ്, പൊലീസ് നടപ്പാക്കുന്നത് പിണറായിസം\nകൊച്ചി: സംസ്ഥാനത്ത് ഗൂണ്ടാ രാജ്. നഗര കേന്ദ്രങ്ങൾ മിക്കതും ഗൂണ്ടകളുടെ പിടിയിലായി. രാവും പകലും ഗൂണ്ടകളുടെ നിയന്ത്രണത്തിലായ തലസ്ഥാന നഗരം സാധാരണ...\nJan 17, 2022 author10_veekshanam 0\nരാജ്യത്ത് അതിതീവ്ര കോവിഡ് വ്യാപനത്തിൽ നേരിയ കുറവെന്നു സൂചന\nന്യൂഡൽഹി : അതിതീവ്ര കോവിഡ് വ്യാപനത്തിൽ നേരിയ കുറവെന്നു സൂചന. ജനുവരി7മുതൽ 13 വരെയുള്ള ആഴ്ചയിലെ കണക്കുപ്രകാരം, വൈറസിന്റെ...


കേരളത്തിലെ സ്വർണ വില കൂടി | gold rate hike 28 Dec. 2020\nThiruvananthapuram, First Published Dec 28, 2020, 12:37 PM IST\nഅന്താരാഷ്‌ട്ര സ്വർണവിലയിൽ വർധന റിപ്പോർട്ട് ചെയ്തു.\nതിരുവനന്തപുരം: കേരളത്തിലെ സ്വർണ വിലയിൽ ഇന്ന് വർധന രേഖപ്പെടുത്തി. ഇന്ന് ഗ്രാമിന് 40 രൂപയാണ് കൂടിയത്. പവന് 320 രൂപയും ഉയർന്നു. ഗ്രാമിന് 4,710 രൂപയാണ് ഇന്നത്തെ സ്വർണത്തിന്റെ വിൽപ്പന നിരക്ക്. പവന് 37,680 രൂപയും.\nഡിസംബർ 26 ന്, ഗ്രാമിന് 4,670 രൂപയായിരുന്നു നിരക്ക്. പവന് 37,360 രൂപയും. അന്താരാഷ്‌ട്ര സ്വർണവിലയിൽ വർധന റിപ്പോർട്ട് ചെയ്തു. കമ്മോഡിറ്റി വിപണിയിൽ ട്രോയ് ഔൺസിന് (31.1 ഗ്രാം) 1,887.34 ഡോളറാണ് നിലവിലെ നിരക്ക്.\nLast Updated Dec 28, 2020, 12:49 PM IST


ആദ്യ പ്രസവത്തിന് 5,000 രൂപ; മാതൃവന്ദന യോജന പദ്ധതിയ്ക്ക് 7.13 കോടി രൂപ |Kerala allots seven crore rupees to mathruvandana yojana scheme– News18 Malayalam\nആദ്യ പ്രസവത്തിന് 5,000 രൂപ; മാതൃവന്ദന യോജന പദ്ധതിയ്ക്ക് 7.13 കോടി രൂപ\nസര്‍ക്കാര്, അര്‍ദ്ധ സര്‍ക്കാര്, പൊതുമേഖലാ സ്ഥാപനങ്ങളിലോ ജോലി ഇല്ലാത്തവരും മറ്റേതെങ്കിലും പ്രസവാനുകൂല്യം ലഭിക്കാത്തവരുമായ എല്ലാ സ്ത്രീകളും പദ്ധതിയുടെ ഗുണഭോക്താക്കളാകുന്നതിന് അര്‍ഹരാണ്.\nNews18 | July 23, 2019, 1:30 PM IST\nതിരുവനന്തപുരം: ആദ്യ പ്രസവത്തിന് 5,000 രൂപ ലഭ്യമാക്കുന്ന പ്രധാനമന്ത്രി മാതൃ വന്ദന യോജന പദ്ധതി (PMMVY)യുടെ സുഗമമായ നടത്തിപ്പിനായി സംസ്ഥാന വിഹിതമായ ഏഴു കോടി പതിമൂന്നു ലക്ഷം (7,13,17,333) രൂപ അനുവദിച്ചതായി ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചര്. പദ്ധതി തുടങ്ങിയ ശേഷം 2018 ജനുവരി മുതല് ഇതുവരെ3ലക്ഷത്തിലധികം പേര്‍ക്ക് 118.15 കോടി രൂപയാണ് ഈ പദ്ധതിയിലൂടെ വിതരണം ചെയ്തതെന്നും മന്ത്രി വ്യക്തമാക്കി.\nഗര്‍ഭിണികള്, പാലൂട്ടുന്ന അമ്മമാര് എന്നിവര്‍ക്കായി 2017 ആരംഭിച്ച കേന്ദ്രാവിഷ്‌കൃത പദ്ധതിയാണ് പ്രധാനമന്ത്രി മാതൃവന്ദന യോജന. ഇവരില് മെച്ചപ്പെട്ട ആരോഗ്യവും നല്ലശീലങ്ങളും വളര്‍ത്തിയെടുക്കുക എന്നതാണ് പദ്ധതിയുടെ ലക്ഷ്യം. ഈ കാലയളവില് അവര്‍ക്കുണ്ടാകുന്ന വരുമാന നഷ്ടത്തിന് പരിഹാരമായി ധനസഹായം നല്‍കുക വഴി പ്രസവത്തിനു മുന്‍പും പിന്‍പും മതിയായ വിശ്രമം ലഭിക്കുന്നു.\n19 വയസിനുമേല് പ്രായമുള്ള സ്ത്രീകള്‍ക്ക് അവരുടെ ആദ്യത്തെ സജീവ ജനനത്തിന് 5,000 രൂപ ആനുകൂല്യമായി ലഭിക്കുന്നു. 1,000, 2,000, 2,000 എന്നിങ്ങനെ3ഗഡുക്കളായിട്ടാണ് ഈ തുക നല്‍കുന്നത്. സാമ്പത്തിക ആനുകൂല്യം ഗുണഭോക്താവിന്റെ ബാങ്ക്/പോസ്റ്റ് ഓഫീസ് അക്കൗണ്ട് വഴിയാണ് നല്‍കുന്നത്. സര്‍ക്കാര്, അര്‍ദ്ധ സര്‍ക്കാര്, പൊതുമേഖലാ സ്ഥാപനങ്ങളിലോ ജോലി ഇല്ലാത്തവരും മറ്റേതെങ്കിലും പ്രസവാനുകൂല്യം ലഭിക്കാത്തവരുമായ എല്ലാ സ്ത്രീകളും പദ്ധതിയുടെ ഗുണഭോക്താക്കളാകുന്നതിന് അര്‍ഹരാണ്.\nസംസ്ഥാന, കേന്ദ്ര സര്‍ക്കാര്, പൊതുമേഖലാ ജീവനക്കാര് എന്നിവര്‍ക്ക് ആനുകൂല്യം അനുവദനീയമല്ല. ഗര്‍ഭം അലസല് അല്ലെങ്കില് ജനന സമയത്ത് എന്തെങ്കിലും സംഭവിച്ചാല് അടുത്ത ഗര്‍ഭധാരണത്തില് അവശേഷിക്കുന്ന തുക ഗഡുക്കളായി ക്ലെയിം ചെയ്യാന് അര്‍ഹരാണ്. ഈ നിബന്ധനയ്ക്ക് വിധേയമായി ഗര്‍ഭിണികളായ അംഗനവാടി ജീവനക്കാര്, ആശാവര്‍ക്കര് എന്നിവര്‍ക്കും സഹായം അനുവദിക്കുന്നു. കേരളത്തിലുളള ഗുണഭോക്താക്കളുടെ ഏകദേശ കണക്കുപ്രകാരം ഈ പദ്ധതി നടപ്പിലാക്കുന്നതിനായി 2019-20 ബഡ്ജറ്റില് 75 കോടി രൂപയാണ് വകയിരുത്തിയിട്ടുള്ളതെന്നും മന്ത്രി വ്യക്തമാക്കി...


കോഹ്‌ലി തനിക്ക് എതിരായ എല്ലാ ബാറ്റ്‌സ്മാന്‍മാരോടും ഇങ്ങനെയാണ്; ഐ.പി.എല്ലിലെ സ്ലെഡ്ജിംഗിനെ കുറിച്ച് സൂര്യകുമാര് യാദവ് | Southlive\n'കോഹ്‌ലി തനിക്ക് എതിരായ എല്ലാ ബാറ്റ്‌സ്മാന്‍മാരോടും ഇങ്ങനെയാണ്'; ഐ.പി.എല്ലിലെ സ്ലെഡ്ജിംഗിനെ കുറിച്ച് സൂര്യകുമാര് യാദവ്\nകഴിഞ്ഞ വര്‍ഷം യു.എ.യില് നടന്ന ഐ.പി.എല് സീസണില് ബാംഗ്ലൂര് നായകന് വിരാട് കോഹ്‌ലിയും മുംബൈയുടെ ഹിറ്റ് ബാറ്റ്‌സ്മാന് സൂര്യകുമാര് യാദവും പരസ്പരം കൊമ്പു കോര്‍ത്ത് ഏറെ ചര്‍ച്ചയായിരുന്നു. മികച്ച രീതിയില് ബാറ്റ് ചെയ്യുകയായിരുന്ന സൂര്യയെ പ്രകോപിക്കാനുള്ള ഭാഗമായായിരുന്നു കോഹ്‌ലിയുടെ സ്ലെഡ്ജിംഗ്. കോഹ്‌ലി അന്ന് തന്നെ അത്തരത്തില് പ്രകോപിപ്പിച്ചതില് താന് ഏറെ സന്തോഷവാനായിരുന്നു എന്നാണ് സൂര്യ പറയുന്നത്.\n“അദ്ദേഹം എന്നെ സ്ലെഡ് ചെയ്തതില് ഞാന് സന്തോഷവാനായിരുന്നു. കാരണം, ഞാന് ക്രീസില് തുടര്‍ന്നാല് ഞങ്ങള് മത്സരത്തില് വിജയിക്കും. മറിച്ച് എന്റെ വിക്കറ്റ് കിട്ടിയാല് ജയിക്കാനുള്ള അവസരം അവര്‍ക്കും ഉണ്ടെന്ന് കോഹ്‌ലിക്ക് അറിയാമായിരുന്നു. എന്റെ വിക്കറ്റ് വീഴ്ത്തുന്നതിലൂടെ ഞങ്ങളെ തളര്‍ത്തി അവര്‍ക്ക് കാര്യങ്ങള് അനുകൂലമാക്കാനായിരുന്നു കോഹ്‌ലിയുടെ ശ്രമം. എന്നോട് മാത്രമല്ല, തന്റെ എതിരാളികളായ എല്ലാ ബാറ്റ്‌സ്മാന്‍മാരോടും കോഹ്‌ലിയുടെ സമീപനം ഇങ്ങനെയാണ്” സൂര്യകുമാര് പറഞ്ഞു.\n2020 ലെ ഐ.പി.എല്ലില് മുംബൈ ഇന്നിംഗ്സിന്റെ 13ാം ഓവറിലായിരുന്നു സംഭവം. ഉജ്ജ്വല ഇന്നിംഗ്സുമായി ക്രീസിലുണ്ടായിരുന്ന സൂര്യകുമാര് വെറ്ററന് പേസര് ഡെയ്ല് സ്റ്റെയ്‌നിന്റെ ആ ഓവറില് മൂന്നു ബൗണ്ടറികള് പായിച്ചു. ഇതോടെ സമ്മര്‍ദ്ദത്തിലായ കോഹ്ലി ഓവറിനു ശേഷം കണ്ണുരുട്ടി സൂര്യകുമാറിന്റെ സമീപത്തേക്ക് വരികയായിരുന്നു. കണ്ണുരുട്ടലിനെ അതേ നാണയത്തില് നേരിട്ട സൂര്യകുമാര് കോഹ്ലിയില് നിന്ന് മുഖമെടുക്കാതെ ക്രീസില് തന്നെ നിന്നു.\nഅപ്പോള് 25 ബോളില് 40 റണ്‍സെന്ന നിലയിലായിരുന്നു സൂര്യകുമാര്. തുടര്‍ന്നും മികച്ച ഷോട്ടുകളിലൂടെ കളി തുടര്‍ന്ന സൂര്യകുമാര് 79 റണ്‍സെടുത്ത് പുറത്താകാതെ നിന്ന് മുംബൈ ജയം നേടി കൊടുത്തു.


ബ്ലാക്ക് ഫ്രൈഡേ ബമ്ബര് ഓഫര് ;റിയല്‍മി നര്‍സോ 20 ഇപ്പോള് 10499 രൂപയ്ക്ക് - latest news of kerala| online malayalam news|loudspeakeronline\nബ്ലാക്ക് ഫ്രൈഡേ ബമ്ബര് ഓഫര് ;റിയല്‍മി നര്‍സോ 20 ഇപ്പോള് 10499 രൂപയ്ക്ക്\nഓൺലൈൻ ഷോപ്പിംഗ് വെബ് സൈറ്റ് ആയ ഫ്ലിപ്പ്കാർട്ടിൽ നിന്നും ഇപ്പോൾ സ്മാർട്ട് ഫോണുകൾ ബ്ലാക്ക് ഫ്രൈഡേ ഓഫറുകളിൽ വാങ്ങിക്കുവാൻ സാധിക്കുന്നതാണ് .സ്മാർട്ട് ഫോണുകൾക്ക് മികച്ച ക്യാഷ് ബാക്കും കൂടാതെ സ്മാർട്ട് ഫോണുകൾ എക്സ്ചേഞ്ച് ഓഫറുകളിൽ വാങ്ങിക്കുവാൻ സാധിക്കുന്നതാണ് .അതുപോലെ തന്നെ SBI കാർഡുകൾക്ക് ക്യാഷ് ബാക്കും ഈ ബ്ലാക്ക് ഫ്രൈഡേ ഓഫറുകളിൽ ഫ്ലിപ്പ്കാർട്ടിൽ സ്മാർട്ട് ഫോണുകൾക്ക് ലഭിക്കുന്നതാണ് .റിയൽമിയുടെ നർസോ 20 എന്ന സ്മാർട്ട് ഫോണുകൾ ഇപ്പോൾ 10499 രൂപയ്ക്ക് വാങ്ങിക്കാം .\nBlack Friday bumper offer; Realmy Nerso 20 now priced at Rs 10\nബ്ലാക്ക് ഫ്രൈഡേ ഓഫര് ;6999 രൂപയ്ക്ക് 6000mah ബാറ്ററി ഫോണ് വാങ്ങിക്കാം\nഓപ്പോ ഇന്നോഡേ 2020; മൂന്ന് അതിശയകരമായ കണ്‍സെപ്റ്റ് പ്രൊഡക്ടുകളുമായി ഓപ്പോ\nടിക്ക്‌ടോക്ക് ആപ്പ് പ്ലേ സ്റ്റോറില് നിന്നും ആപ്പ് സ്റ്റോറില്...\nമൊബൈല് നമ്പറുകള് മാറുന്നു; 13 അക്കമാകും...\nസംസ്ഥാനത്ത് തിയറ്ററുകൾ തുറക്കാൻ അനുമതി.\n14 കാരിയെ ദുരൂഹ സാഹചര്യത്തില് തൂങ്ങി മരിച്ച നിലയില് കണ്ടെത്തി.\nകേരളത്തില് ഇന്ന് 7224 പേര്‍ക്ക് കോവിഡ്-19 സ്ഥിരീകരിച്ചു.\nകേരളത്തില് ഇന്ന് കോവിഡ്-19 സ്ഥിരീകരിച്ചത് 3382 പേര്‍ക്ക്.\nപ്രമേഹം പാരമ്പര്യമാണെങ്കിലും ഭക്ഷണശീലങ്ങളും ഇതിനു കാരണമാകുന്നുമുണ്ട്. മധുരം പ്രമേഹത്തിന്റെ...\nപിങ്ക് , മഞ്ഞ കാര്‍ഡുകാര്‍ക്ക് ഒരു കിലോ പയര്‍വര്‍ഗം...\nമൂന്നു മാസത്തേക്കാണ് കേന്ദ്ര സര്‍ക്കാര് അനുവദിച്ചത്.\nഒക്ടോബര്5വരെ കേരളത്തില് ഒറ്റപ്പെട്ടയിടങ്ങളില് ഇടിമിന്നലോട്...\nകെഎസ്‌ആര്‍ടിസി ജീവനക്കാരുടെ പണിമുടക്ക് തുടങ്ങി; ഡയസ്നോണ്...\nOppo Inode 2020; Oppo with three amazing concept products\nwedding of Maniyanpilla Raju's son\nActress Anashwara Rajan\nനവംബര് ഒന്ന് മുതല് ഓണ്‍ലൈന് അധ്യയനത്തിന് പുതിയ സമയക്രമം.\n13 രാജ്യങ്ങളിലേക്ക് സ്വദേശികൾക്ക് യാത്രാനിരോധനം ഏർപ്പെടുത്തി...


മീനെണ്ണ പലവിധത്തിൽ നമ്മുടെ ശരീരത്തിന് ലഭിക്കാറുണ്ട്. പ്രധാനമായും മത്സ്യ ആഹാരത്തിലൂടെ തന്നെയാണ് ഇത് ശരീരത്തിലെത്തുന്നത്. ഒമേഗ ത്രീ ഫാറ്റി ആസിഡ് ആയി അറിയപ്പെടുന്ന മീൻ അയില ട്യൂണ സാൽമൺ മത്തി നെത്തോലി തുടങ്ങിയ മത്സ്യങ്ങളിൽ ധാരാളം അടങ്ങിയിട്ടുണ്ട്. 3.5 ഔൺസ് മത്സ്യത്തിൽ ഏകദേശം ഒരു ഗ്രാം ഒമേഗ ഫാറ്റി ആസിഡ് അടങ്ങിയിട്ടുണ്ട്. മീനെണ്ണ ഗുളിക പോലുള്ള റെഡിമെയ്ഡ് ഉൽപ്പന്നങ്ങൾ ഉണ്ടാക്കുന്നതിനും ഈ മത്സ്യങ്ങളിൽ നിന്നു തന്നെയാണ് ചില ഉൽപ്പന്നങ്ങൾ കേടുവരാതിരിക്കാൻ വിറ്റാമിൻ ഇ ചെറിയ അളവിൽ ചേർക്കാറുണ്ട്. വിവിധ അവസ്ഥകളിൽ മീനെണ്ണ ഉപയോഗിക്കാറുണ്ട്. ഹൃദയസംബന്ധമായ രക്തസംബന്ധമായ അവസ്ഥയിലാണ് ഇത് അധികവും ഉപയോഗിക്കാറ്.\nചിലർ രക്തസമ്മർദ്ദം കുറയ്ക്കാനും കൊളസ്ട്രോൾ കൊഴുപ്പു കുറയ്ക്കാനും മീനെണ്ണ ഉപയോഗിച്ചുവരുന്നു. കണ്ണുകളുടെ ആരോഗ്യത്തിനും മീനെണ്ണ ഗുണകരമാണ്. ഗ്ലൂക്കോമ പ്രായ സംബന്ധമായ കാഴ്ചക്കുറവ് തുടങ്ങിയ പ്രശ്നങ്ങൾ ഉണ്ടാകാതിരിക്കാൻ ഇത് നല്ലതാണ്. സ്ത്രീകളുടെ പല പ്രശ്നങ്ങൾക്കും മീനെണ്ണ ഉപയോഗിച്ചു വരാറുണ്ട്. വേദനനിറഞ്ഞ ആർത്തവം മാറിടവേദന ഗർഭധാരണവുമായി ബന്ധപ്പെട്ടുണ്ടാകുന്ന ഗർഭചിദ്രം രക്തസമ്മർദം തുടങ്ങിയ സങ്കീർണതകൾ ഇല്ലാതാക്കാൻ മീനെണ്ണ ഉപയോഗിക്കുന്നു. ഡയബറ്റിസ് ആസ്മ പൊണ്ണത്തടി വൃക്കരോഗങ്ങൾ എല്ല് സംബന്ധമായ രോഗങ്ങൾ തുടങ്ങിയ പ്രശ്നങ്ങൾക്കും.\nഇത് ഏറെ ഗുണകരമാണ്. ഹൃദ്രോഗ ശസ്ത്രക്രിയ വേളയിൽ അമിതരക്തസമ്മർദം നിയന്ത്രിക്കുന്നതിനും ശാസ്ത്രക്രിയ ബാധിക്കാവുന്ന വൃക്കയുടെ തകരാറുകൾ സംഭവിക്കാതിരിക്കാൻ ഉം മീനെണ്ണ ഉപയോഗിക്കാറുണ്ട്. മത്സ്യം ആഹാരം ആകുമ്പോൾ മീനെണ്ണ ലഭിക്കുന്ന എങ്കിലും അത് കഴിക്കുന്ന രീതികൾ ചില വ്യത്യാസങ്ങൾ ഉണ്ടാക്കുന്നുണ്ട്. മത്സ്യം തിളപ്പിച്ചു മേക്ക് ചെയ്തു കഴിക്കുമ്പോൾ അത് ഹൃദ്രോഗസാധ്യത ഇല്ലാതാക്കുന്നു.\nഇതിനെ പാർശ്വഫലങ്ങൾ എന്നുപറഞ്ഞാൽ കൃത്യമായ അളവിൽ മീനെണ്ണ അകത്തു ചെല്ലുന്നത് സാധാരണമായി സുരക്ഷിതമാണ്. അത് ഗർഭിണികൾക്ക് ആണെങ്കിലും മുലയൂട്ടുന്നവർ ആണെങ്കിലും. കൂടുതൽ കാര്യങ്ങൾ അറിയുന്ന ഈ വീഡിയോ മുഴുവനും കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


ബ്യൂട്ടി പാർലർ വെടിവെപ്പ് ; അന്വേഷണം മുംബൈയിലേക്ക് | USA Malayalam News Paper\nബ്യൂട്ടി പാർലർ വെടിവെപ്പ് ; അന്വേഷണം മുംബൈയിലേക്ക്\nStory Dated: Sunday, December 16, 2018 09:21 hrs UTC\nകൊച്ചി നഗരത്തിലെ സിനിമാ നടിയുടെ ആഡംബര ബ്യൂട്ടിപാര്‍ലറിനു നേരെയുണ്ടായ വെടിവയ്പിനു പിന്നില് മുംബൈ കേന്ദ്രീകരിച്ച അധോലോക സംഘമെന്ന് സംശയിക്കുന്നതായി പോലീസ്. മുംബൈ കേന്ദ്രീകരിച്ചുള്ള സംഘങ്ങളിലേക്ക് അന്വേഷണം നടത്തുമെന്ന് പോലീസ് അറിയിച്ചു.\nനടി ലീന മരിയ പോളിന്റെ സാമ്ബത്തിക ഇടപാടുകളില് അന്വേഷണം നടത്താനും പോലീസ് തീരുമാനിച്ചു. മൊഴിയെടുപ്പിന് ഹാജരാകാനായി ലീനയോട് പോലീസ് നിര്‍ദേശിക്കുകയും ചെയ്തു. അക്രമികളെ കണ്ടെത്താന് ലീനയുടെ മൊഴികള് കേസില് നിര്‍ണായകമാണ്.\nഇപ്പോള് ഹൈദരാബാദിലുള്ള ലീനയോട് ഉടന് കൊച്ചിയിലെത്താന് നിര്‍ദേശിച്ചിട്ടുണ്ട്. അതേസമയം, നഗരത്തിലെ സ്ഥിരം ക്രിമിനലുകളടക്കമുളളവരെ കേന്ദ്രീകരിച്ച് അന്വേഷണം നടത്തുന്നുണ്ടെങ്കിലും പ്രതികളിലേക്ക് കൃത്യമായി എത്താന് പോന്ന വിവരങ്ങളൊന്നും ഇനിയും പൊലീസിന് കിട്ടിയിട്ടില്ല.\nബ്യൂട്ടി പാര്‍ലര് ഉടമയായ നടി ലീന മരിയ പോളിന് ലഭിച്ച ഭീഷണി സന്ദേശങ്ങളുടെ ചുവടു പിടിച്ചാണ് പൊലീസ് അന്വേഷണം മുന്നോട്ടു പോകുന്നത്. മുംബൈ അധോലോക നായകന് രവി പൂജാരിയുടെ പേരിലാണു ലീനയ്ക്ക് ഭീഷണി സന്ദേശങ്ങള് വന്നിരുന്നത്. ഇരുപത്തിയഞ്ച് കോടി രൂപ ആവശ്യപ്പെട്ടായിരുന്നു ഭീഷണി.\nഈ ഭീഷണി അവഗണിച്ചതിനെ തുടര്‍ന്നുണ്ടായ പ്രതികാര നടപടിയാകാം വെടിവയ്‌പ്പെന്ന നിഗമനത്തിലൂന്നിയാണു പ്രാഥമികാന്വേഷണം. എന്നാല് ഇതിനു പുറമെ മറ്റു സാധ്യതകളും പൊലീസ് തേടുന്നുണ്ട്. ലീനയുമായി സാമ്ബത്തിക ഇടപാടുകള് നടത്തുന്നവരെയും അടുത്തിടെ നടിയുമായി വ്യക്തിപരമായ പ്രശ്‌നങ്ങള് ഉണ്ടായിരുന്നവരെയും കുറിച്ചുളള വിവരങ്ങളും പൊലീസ് ശേഖരിക്കുന്നുണ്ട്. അതേസമയം, ശബ്ദം മാത്രം കേള്‍ക്കുന്ന തരത്തിലുള്ള എയര് പിസ്റ്റളാണ് ഉപയോഗിച്ചതെന്നാണ് പോലീസിന്റെ സംശയം.


വ്യക്തിസ്വാതന്ത്ര്യം പരിഗണിക്കണം; എല്ലാ കേസിനും അറസ്റ്റ് നിര്‍ബന്ധമല്ലെന്ന് സുപ്രീംകോടതി - Media Vision News\nവ്യക്തിസ്വാതന്ത്ര്യം പരിഗണിക്കണം; എല്ലാ കേസിനും അറസ്റ്റ് നിര്‍ബന്ധമല്ലെന്ന് സുപ്രീംകോടതി\nന്യൂദല്‍ഹി: എല്ലാ കേസുകളിലും അറസ്റ്റ് നിര്‍ബന്ധമല്ലെന്ന് സുപ്രീംകോടതി. ഏഴ് വര്‍ഷം മുമ്പ് രജിസ്റ്റര് ചെയ്ത കേസില് മുന്‍കൂര് ജാമ്യാപേക്ഷ തള്ളിയ അലഹാബാദ് ഹൈക്കോടതി വിധിക്കെതിരായ അപ്പീല് പരിഗണിച്ചുകൊണ്ടാണ് സുപ്രീംകോടതി ഉത്തരവ്.\nനിയമപരമായി നിലനില്‍ക്കുന്നതുകൊണ്ടു മാത്രം ഒരു കേസില് പ്രതിയുടെ അറസ്റ്റ് രേഖപ്പെടുത്തേണ്ടതില്ലെന്ന് സുപ്രീംകോടതി പറഞ്ഞു. ജസ്റ്റിസുമാരായ സഞ്ജയ് കിഷന് കൗള്, ഋഷികേശ് റോയി എന്നിവരടങ്ങിയ ബെഞ്ചിന്റേതാണ് ഉത്തരവ്.\n‘പ്രതി ഒളിവില് പോവുമെന്നോ സമന്‍സ് ലംഘിക്കുമെന്നോ അന്വേഷണ ഉദ്യോഗസ്ഥര്‍ക്കു തോന്നാത്ത കേസുകളില് അറസ്റ്റ് അനിവാര്യമല്ല. വ്യക്തിസ്വാതന്ത്ര്യത്തിന് ഭരണഘടന പരമ പ്രാധാന്യമാണ് കല്‍പ്പിക്കുന്നത്,’ സുപ്രീംകോടതി വ്യക്തമാക്കി.\nകസ്റ്റഡിയില് ചോദ്യം ചെയ്യേണ്ടത് അനിവാര്യമായി വരുമ്പോള്, കുറ്റകൃത്യം ഹീനസ്വഭാവത്തിലുള്ളതാവുമ്പോള്, സാക്ഷികളെ സ്വാധീനിക്കാനുള്ള സാധ്യതയുള്ളപ്പോള്, പ്രതി ഒളിവില് പോവാനിടയുള്ളപ്പോള് എന്നീ സാഹചര്യങ്ങളിലാണ് അറസ്റ്റ് രേഖപ്പെടുത്തേണ്ടതുള്ളൂവെന്നും കോടതി പറഞ്ഞു.\nഅറസ്റ്റ് ഏതെല്ലാം സാഹചര്യത്തില് വേണമെന്ന സുപ്രീംകോടതി നിര്‍ദേശത്തിനു വിരുദ്ധമായാണ് പലപ്പോഴും കീഴ്‌ക്കോടതികള് പ്രവര്‍ത്തിക്കുന്നതെന്ന് കോടതി വിലയിരുത്തി. ക്രിമിനല് നടപടിച്ചട്ടം 170 അനുസരിച്ച് കുറ്റപത്രം പരിഗണിക്കുന്നതിന് അറസ്റ്റ് നിര്‍ബന്ധമായും രേഖപ്പെടുത്തണമെന്ന് കീഴ്‌ക്കോടതികള് നിര്‍ദേശിക്കുന്ന സാഹചര്യമുണ്ട്.\nസി.ആര്.പി.സി 170ാം വകുപ്പിലെ കസ്റ്റഡി എന്ന വാക്ക് കുറ്റപത്രം സമര്‍പ്പിക്കുമ്പോള് പ്രതിയെ അറസ്റ്റ് ചെയ്തു ഹാജരാക്കണം എന്ന് അര്‍ത്ഥമാക്കുന്നില്ലെന്ന് സുപ്രീംകോടതി വിശദീകരിച്ചു.\nPrevious articleകുതിരയുടെ ശരീരത്തില് പാര്‍ട്ടി പതാകയുടെ പെയിന്റടിച്ച് ബി.ജെ.പി; പരാതി നല്‍കി മനേക ഗാന്ധിയുടെ സംഘടന\nNext articleപരിശോധന കുറഞ്ഞു, ടിപിആർ കൂടി, ഇന്ന് 20,224 പേര്‍ക്ക് കൊവിഡ്, 99 മരണം


(Coronavirus ): കൊവിഡ്: ആഫ്രിക്കയിലെ മരണ നിരക്ക് എങ്ങനെ കുറഞ്ഞു?; അമ്പരപ്പിക്കുന്ന കാരണം തിരക്കി ശാസ്ത്രലോകം| Puzzled scientists seek reasons behind Africa's low fatality rates from pandemic\nകൊവിഡ്: ആഫ്രിക്കയിലെ മരണ നിരക്ക് എങ്ങനെ കുറഞ്ഞു?; അമ്പരപ്പിക്കുന്ന കാരണം തിരക്കി ശാസ്ത്രലോകം\nBy വെബ്ഡെസ്ക് • 03/10/2020 at 4:39PM\nക്ഷയരോഗ പ്രതിരോധത്തിന് നല്‍കിയ മരുന്നുകള് കൊവിഡിനെ ചെറുത്തുനില്‍ക്കാന് കഴിഞ്ഞിട്ടുണ്ടോ എന്നകാര്യവും പരിശോധിക്കുന്നു.\nഫെബ്രുവരിയില് ലോകത്ത് കൊവിഡ് 19 പടര്‍ന്ന് തുടങ്ങിയപ്പോള് ആഫ്രിക്കന് നാടുകളില് വലിയ ദുരന്തം ഭയന്നിരുന്നു. അതിന് മുമ്പേ തന്നെ സമ്പന്ന ഏഷ്യന്, യൂറോപ്പ്യന് നാടുകളില് കെറോണ വൈറസ് നാശം വിതച്ചിരുന്നു. സാമൂഹിക അകലം പാലിച്ചാല് തന്നെയും ആഫ്രിക്കന് രാജ്യങ്ങളില് ഈ വര്‍ഷം 30 ലക്ഷം പേര് മരിച്ചേക്കും എന്നായിരുന്നു യുഎന് ഏപ്രിലില് നല്‍കിയ മുന്നറിയിപ്പ്. നിയന്ത്രണങ്ങള് പരാജയപ്പെട്ടാല് ആഫ്രിക്ക ഭൂഖണ്ഡത്തിലെ 1.90 ലക്ഷം പേര് മരിച്ചേക്കുമെന്ന് ലോകാരോഗ്യ സംഘടന മെയില് മുന്നറിയിപ്പ് നല്‍കി. ലോകത്ത് മരണസംഖ്യ 10 ലക്ഷം പിന്നിടുമ്പോള് ആഫ്രിക്ക ഭയന്നതിലും വളരെ മികച്ച നിലയിലാണ്.\nഎന്തുകൊണ്ട് ആഫ്രിക്കയില് ഈ മാറ്റം?\nആഫ്രിക്കയിലെ മരണ നിരക്ക് 2.4% മാത്രമാണെന്നാണ് വാര്‍ത്താ ഏജന്‍സിയായ റോയിട്ടേഴ്‌സിന്റെ കണക്കുകള്. കൊവിഡ് സ്ഥിരീകരിച്ച 14 ലക്ഷം പേരില് മരണം 35,000. വടക്കേ അമേരിക്കന് ഭൂഖണ്ഡത്തില് 2.9%വും യൂറോപ്പില് 4.5% ആണ് ഈ നിരക്ക്. യൂറോപ്യന് രാജ്യങ്ങളായ ഇറ്റലിയില് 11.6%വും ബ്രിട്ടനില് 9.0%വും. എന്നാല് ആഫ്രിക്കന് രാജ്യങ്ങളായ എത്യോപ്യയില് 1.6%വും നൈജീരിയയില് 1.9%വും ദക്ഷിണാഫ്രിക്കയില് 2.4%വും. കൊവിഡ് സ്ഥിരീകരിച്ച് അശുപത്രിയില് പ്രവേശിപ്പിക്കുന്നവരുടെ എണ്ണവും കുറയുന്നതായി ആഫ്രിക്കയിലെ ആശുപത്രികള് രേഖപ്പെടുത്തുന്നു.\nആഫ്രിക്കയിലെ മരണങ്ങളുടെ യഥാര്‍ഥ കണക്ക് രേഖപ്പെടുത്തുന്നില്ലെന്ന് പല വിദഗ്ധരും ആരോപിക്കുന്നു. പരിശോധന നിരക്ക് വളരെക്കുറവായതും എല്ലാ മരണങ്ങളും രേഖപ്പെടുത്താതെ പോകുന്നതുമാണ് ഈ മാറ്റത്തിന് കാരണം എന്നാണ് ഇവരുടെ അഭിപ്രായം. 130 കോടിയോളം വരുന്ന ജനങ്ങളിലെ പരിശോധന നിരക്ക് വളരെ കുറവാണെന്ന് അവര് ചൂണ്ടിക്കാട്ടുന്നു. ദക്ഷിണാഫ്രിക്കയില് സാധാരണ നിലയില് കണക്കാക്കിയതില്‍നിന്ന് 17000 അധികമരണം മെയ്-ജൂണ് പകുതിയില് ഉണ്ടായതായി ദക്ഷിണാഫ്രിക്കന് മെഡിക്കല് റിസര്‍ച്ച് രേഖപ്പെടുത്തുന്നു. കൊവിഡ് മരണനിരക്കിലെ ഔദ്യോഗിക കണക്കുകളേക്കാള് കൂടുതലാണ് ഇതെന്നാണ് വിലയിരുത്തല്.\nആഫ്രിക്കയില് മാസ്‌ക് ധരിക്കുന്നുത് നിര്‍ബന്ധമാക്കിയിരുന്നു-ചിത്രം റോയിട്ടേഴ്‌സ്\nഎങ്കിലും മരണ നിരക്ക് കുറഞ്ഞതിന് മറ്റ് പല കാരണങ്ങളും ശാസ്ത്രലോകം പരിശോധിക്കുന്നു. ഭൂഖണ്ഡത്തിലെ യുവജനങ്ങളുടെ എണ്ണത്തിലെ വര്‍ധനയാണ് അതിലൊന്ന്. മുമ്പ് നേരിട്ട പകര്‍ച്ച വ്യാധികളില്‍നിന്നുള്ള അനുഭവ പാഠമാണ് മറ്റൊന്ന്. വിമാനത്താവളങ്ങളിലൂടെ ആളുകള് തങ്ങളുടെ നാടുകളില് എത്തുന്നത് നിയന്ത്രിക്കാന് ആഫ്രിക്കന് രാജ്യങ്ങള്‍ക്ക് കൂടുതല് സമയം കിട്ടിയെന്നതാണ് മറ്റൊരു കാരണം. കുട്ടികളില് സ്ഥിരമായി ക്ഷയരോഗ പ്രതിരോധത്തിന് നല്‍കിയ മരുന്നുകള് കൊവിഡിനെ ചെറുത്തുനില്‍ക്കാന് കഴിഞ്ഞിട്ടുണ്ടോ എന്നകാര്യവും പരിശോധിക്കുന്നു. മറ്റ് കൊറോണ വൈറസ് കാരണം വരുന്ന സാധാരണ ജലദോഷം പോലെയുള്ള രോഗങ്ങളെ പ്രതിരോധിക്കാന് നല്‍കിയ മരുന്നുകള് കുട്ടികളില് പ്രതിരോധ ശേഷി കൂട്ടി എന്ന ഒരു സിദ്ധാന്തവും മുന്നോട്ടുവെക്കുന്നുണ്ട്. ഇങ്ങനെ പല കാരണങ്ങള് ചൂണ്ടിക്കാണിക്കാന് കഴിയുമെന്ന് ദക്ഷിണാഫ്രിക്കന് സര്‍ക്കാരിന്റെ പകര്‍ച്ചവ്യാധി പ്രതിരോധ പ്രവര്‍ത്തനങ്ങള്‍ക്ക് നേതൃത്വം കൊടുക്കുന്ന സലിം അബ്ദുല് കരീം റോയിട്ടോഴ്‌സിനോട് പറഞ്ഞു.\nതങ്ങള്‍ക്ക് സമയത്തിന്റെ ആനുകൂല്യം ലഭിച്ചു എന്നാണ് നെയ്റോബി സര്‍വകലാശാലയിലെ സാംക്രമിക രോഗ ഗവേഷകന് ഫെലോ തുമ്പി മവാങ്കി അഭിപ്രായപ്പെട്ടത്. പല ആഫ്രിക്കന് രാജ്യങ്ങളിലും അന്താരാഷ്ട യാത്രകള് പരിമിതപ്പെടുത്തി. മറ്റ് ഭൂഖണ്ഡങ്ങളെ അപേക്ഷിച്ച് ആഭ്യന്തരയാത്ര സൗകര്യങ്ങള് കുറവായതും വ്യാപനം കറയുന്നതിന് കാരണമായി. 2013-16 ല് പശ്ചിമാഫ്രിക്കന് രാജ്യങ്ങളില് 11,000 ത്തിലധികം ആളുകളുടെ മരണത്തിന് കാരണമായ എബോള വൈറസിനെ നേരിട്ട പരിചയവും കെറോണ വൈറസിനെതിരെയുള്ള മുന്നെരുക്കത്തിന് ആഫ്രിക്കന് രാജ്യങ്ങളെ സഹായിച്ചു.\nലോകത്ത് കൊവിഡ് വലിയരീതിയില് വ്യാപിക്കുന്നതിന് മുന്നെ തന്നെ പല ആഫ്രിക്കന് രാജ്യങ്ങളും വിമാനത്താവളങ്ങളില് സ്‌ക്രീനിംഗ് നടത്തി. രോഗ ബാധിത രാജ്യങ്ങളില് നിന്നുള്ള വിമാനങ്ങള് താല്‍ക്കാലികമായി നിര്‍ത്തിവെച്ചു. സാമൂഹിക അകലവും മാസ്‌കും ധരിക്കുന്നതിന് പ്രാധാന്യവും കൊടുത്തു. കെനിയയില് ആദ്യ കോവിഡ് റിപ്പോര്‍ട്ട് ചെയ്ത ഒരാഴ്ചക്കുള്ളില് സ്‌കൂളുകള് അടച്ചു. വലിയ ഒത്തുചേരല് നിരോധിച്ചു. ആഫ്രിക്കയിലെ ഏറ്റവും ജനസംഖ്യയുള്ള നൈജീരിയയില് രാജ്യത്തിനകത്തെ യാത്രകള്‍ക്ക് നിരോധനം ഏര്‍പ്പെടുത്തി. കര്‍ഫ്യൂ പ്രഖ്യാപിച്ചു. മാര്‍ച്ച് അവസാനത്തോടെ ദക്ഷിണാഫ്രിക്ക ഏറ്റവും ശക്തമായ ലോക് ഡൗണ് പ്രഖ്യാപിച്ചു. ഇതിന്റെ ഫലമായി രാജ്യത്തെ കൊവിഡ് കേസുകളുടെ എണ്ണം 400 ആയി കുറഞ്ഞു. കള്ളക്കടത്തിനെ പ്രതിരോധിക്കാന് അതിര്‍ത്തികള് അടച്ചതും കോവിഡ് വ്യാപനം കുറച്ചും.\nക്ഷയരോഗ മരുന്ന് എങ്ങനെ പ്രതിരോധം തീര്‍ത്തു?\nക്ഷയരോഗത്തിനെതിരെ ലോകത്ത് വ്യാപകമായി ഉപയോഗിക്കപ്പെടുന്ന നൂറ്റാണ്ടുകള് പഴക്കമുള്ള ബിസിജി (Bacille Calmette-Guerin) വാക്സിന് ഒരു പരിധിവരെ പരിരക്ഷ നല്‍കുന്നുണ്ടോ എന്ന് ദക്ഷിണാഫ്രിക്ക ഉള്‍പ്പെടെയുള്ള നിരവധി രാജ്യങ്ങളിലെ ശാസ്ത്രജര് പരിശോധിക്കുന്നു. മറ്റ് വൈറല് ശ്വാസകോശ സംബന്ധമായ രോഗങ്ങള്‍ക്ക് വാക്സിന് ഈ വാക്സിന് പരിരക്ഷ നല്‍കുന്നുണ്ടെന്ന് തെളിയിക്കപ്പെട്ടിട്ടുണ്ട്. ജൂലെയില് നാഷണല് അക്കാദമിക്ക് ഓഫ് സയന്‍സിന്റെ ശാസ്ത്ര ജോണലില് പ്രസിദ്ധീകരിച്ച ഒരു പഠനത്തില് ക്ഷയരോഗത്തിന് ഉയര്‍ന്ന പ്രതിരോധ നിരക്കുള്ള രാജ്യങ്ങളില് കൊവിഡ് 19 മരണനിരക്ക് കുറവാണെന്ന് കണ്ടെത്തി\nആഫ്രിക്കയിലെ നഗര ജനസംഖ്യയുടെ പകുതിയിലധികം ചേരികളിലാണ്. ഈ സഹചര്യങ്ങളില് രോഗങ്ങള് അതിവേഗം പകരുന്നു. എന്നാല് മറ്റ് റ്റീ കോള്‍ഡ് വൈറസുകളുമായുള്ള സമ്പര്‍ക്കം വഴി ശശീരത്തില് രൂപപ്പെടുന്ന പ്രതിരോധ ടി സെല്ലുകള് കോവിഡിനെ കോവിഡിനെ ചെറുക്കാന് സഹായിക്കുന്നു.ഇത് ആഫ്രിക്കയുടെകാര്യത്തില് അനുഗ്രഹമായെന്ന് ചില ശാസ്ത്രജന്‍മാര് പറയുന്നു.'വ്യത്യസ്തമായ ജീവിത സാഹചര്യങ്ങളില്, എന്തുകൊണ്ട് വ്യത്യസ്തമായ രീതിയില് കോവിഡിനെ പ്രതിരോധിക്കണം എന്നതിനെ സംബന്ധിച്ച് വിശ്വസനീയമായ വിശദീകരണം ആവിശ്യമാണെന്ന് 'ദക്ഷിണാഫ്രിക്കന് ക്ഷയരോഗ വാക്സിന് ഓര്‍ഗനൈസേഷന് ഡെപ്യൂട്ടി ഡയറക്ടറായ തോമസ് സ്ബ്രിബ പറഞ്ഞു.\nപകര്‍ച്ചവ്യാധികളുടെ കാഠിന്യം അതിരുകടന്ന ആഫ്രിക്കയെക്കുറിച്ചുള്ള, പ്രവചനങ്ങള്‍ക്ക് അനുസ്യതമായി പ്രവര്‍ത്തിച്ചിട്ടില്ലന്നു ഉഗാണ്ടയിലെ അരുവ റീജിയണല് റഫറല് ഹോസ്പിറ്റലില് നിന്നുള്ള സാം അഗട്രെ ഒകുന്‍സിക്ക് അഭിപ്രായപ്പെട്ടു


അശ്വിന് പാറ്റാനിക്ക് കൊളംബസ് നസ്രാണി അവാര്‍ഡ് | Columbus Nasrani Award\nഒഹായോ: അമേരിക്കയില് സീറോ മലബാര് സഭയുടെ വിശ്വാസവും പാരമ്പര്യവും കാത്തുസൂക്ഷിക്കുന്നതിനു അക്ഷീണ പരിശ്രമം നടത്തുന്നവരെ ആദരിക്കുന്ന 'കൊളംബസ് നസ്രാണി അവാര്‍ഡ് ' നു അശ്വിന് പാറ്റാനി അര്‍ഹനായി. കൊളംബസ് സീറോ മലബാര് സമൂഹത്തിനു നല്‍കിക്കൊണ്ടിരിക്കുന്ന വിലപ്പെട്ട സംഭാവനകളാണ് അശ്വിനെ ഈ അവാര്‍ഡിന് അര്‍ഹനാക്കിയത്.\nകൊളംബസില് വച്ച് നടന്ന ഈ വര്‍ഷത്തെ തിരുനാള് ചടങ്ങില് വച്ച് ഷിക്കാഗോ അതിരൂപത മെത്രാന് മാര് ജേക്കബ് അങ്ങാടിയത് പിതാവ് അവാര്‍ഡ് കൈമാറി. ചടങ്ങില് മിഷന് ഡയറക്ടര് ഫാ.ദേവസ്സ്യ കാനാട്ട്, ഫാ.സ്റ്റീഫന് കൂള, ഫാ.എബി തമ്പി, ഫാ.ആന്റണി ചൂരവടി എന്നിവര് പങ്കെടുത്തു.\nയുവജന സംഘടനാ തലവന് ആയ അശ്വിന്, ഗായക സംഘത്തിലെ ഒരു പ്രധാന അംഗം കൂടി ആണ്. ബൈബിള് ക്വിസ്, നേര്‍ച്ച കഞ്ഞി വിതരണം, ഉയിര്‍പ്പ്, ഈസ്റ്റര് എഗ്ഗ് ഹണ്ട് എന്നിങ്ങനെ നിരവധി പരിപാടികള് അദ്ദേഹത്തിന്റെ മേല്‍നോട്ടത്തില് സംഘടിപ്പിച്ചു വിജയകരമായി നടപ്പിലാക്കി. ഇവയൊന്നും കൂടാതെ മാതൃകാപരമായ ഒരു ആത്മീയ ജീവിതമാണ് അനുരഞ്ജന ശുശ്രൂഷയിലും, വിശുദ്ധ കുര്‍ബാനയിലും, അള്‍ത്താര സേവകനായും മുടങ്ങാതെ പങ്കെടുത്തു കൊണ്ട് ഈ ചെറുപ്പക്കാരന് നയിച്ച് വരുന്നത്. പ്രിന്‍സ് പാറ്റാനിയുടെയും ഷേര്‍ലി പാറ്റാനിയുടെയും മകനാണ്. സാന്ദ്ര പാറ്റാനി ഏക സഹോദരി.\nചരമം - ബാബു മൈലപ്ര (ന്യൂയോര്‍ക്ക്)\nന്യുയോര്‍ക്ക്: സ്റ്റാറ്റന് ഐലന്‍ഡ് മലയാളി അസോസിയേഷന് മുന് ..\nColumbus Nasrani Award\nഡാലസ് കൗണ്ടിയില് കോവിഡ് 19 മരണം ആയിരം കവിഞ്ഞു\nഇന്ത്യന് അതിര്‍ത്തികളില് ചൈനയുടെ നുഴഞ്ഞുകയറ്റം; ആശങ്കയറിയിച്ച് രാജ കൃഷ്ണമൂര്‍ത്തി\nറസ്‌ലിങ് ചാമ്പ്യന് റോഡ് വാരിയര് അനിമല് അന്തരിച്ചു\nടെക്‌സാസില് വോട്ടര് രജിസ്‌ട്രേഷനില് റെക്കോര്‍ഡ്


ശിങ്കാര ചെന്നൈ | 4PM News\nചിലയിടങ്ങളിൽ പ്രകൃതി പലപ്പോഴും താണ്ധവമാടുന്നു. ചിലയിടങ്ങളെ മാത്രം പ്രകൃതി ഇങ്ങനെ പരീക്ഷിക്കുന്നത് എന്തുകൊണ്ടെന്നതിനു പ്രത്യേക വിശദീകരണങ്ങളൊന്നും നമുക്കു നൽകാനാവില്ല. അത്തരം പ്രകൃതിദുരന്തങ്ങൾ അതാതിടങ്ങൾക്കുണ്ടാക്കുന്ന ബുദ്ധിമുട്ടുകൾ ചില്ലറയല്ല. എന്നാൽ അത്തരം പ്രതികൂല സാഹചര്യങ്ങളെ അതിജീവിക്കാനുള്ള ചില ഇടങ്ങളുടെ ശേഷി അത്ഭുതാവഹമാണ്. എല്ലാ പ്രതിസന്ധികളോടും എതിരിട്ടു വിജയം നേടാനുള്ള മനുഷ്യന്റെ ശേഷിയാണ് ഇവിടെ പ്രകടമാകുന്നത്. ഇത് മനുഷ്യകുലത്തിനെയാകെ ഉത്തേജിപ്പിക്കുന്നു. ചെന്നൈ അത്തരത്തിലൊരു ഇടമാണ്. പ്രകൃതിയുടെ പരീക്ഷണങ്ങളെയല്ലാം ചെന്നൈയും അവിടുത്തെ ബഹുസ്വര സമൂഹവും അതിജീവിക്കുന്നത് തികച്ചും അത്ഭുതകരമായാണ്. ചിലർക്കെങ്കിലും മദിരാശിപ്പട്ടണമെന്ന ചെന്നൈ വൃത്തിയില്ലായ്മയുടെയും വൃത്തികെട്ട തിരക്കിന്റെയും അസഹനീയമായ ചൂടിന്റെയും ജലദൗർലഭ്യത്തിന്റെയുമൊക്കെ ഇടമാണ്. എന്നാൽ ചെന്നൈക്ക് ഇനിയുമൊരുപാടു മുഖങ്ങളുണ്ട്. അതിലേറെയും നല്ല മുഖങ്ങളാണ്. മറ്റു പലയിടങ്ങളിലും പ്രതീക്ഷിക്കാനാവാത്ത നന്മയുടെയും പ്രതീക്ഷയുടെയും മുഖങ്ങളാണ്.\n‘വന്നോരേ വാഴവയ്ക്കും തമിഴകം’ എന്നൊരു ചൊല്ലു തന്നെയുണ്ട്. വന്നവരെ കൊണ്ട് വാഴ കുഴിച്ചു വയ്പ്പിക്കുന്ന നാടെന്നല്ല ഇതിനർത്ഥം. മറിച്ച് തമിഴകത്തേക്ക് പലതരത്തിലെത്തുന്ന അന്യദേശക്കാരെ സ്വന്തം നായകന്മാരായും അതിസന്പന്നന്മാരായും ഭരണാധികാരികളായുമൊക്കെ വാഴിക്കാൻ പോലുമുള്ള തമിഴന്റെ വിശാല മനസ്കതയാണ് ഈ ചൊല്ലു വ്യക്തമാക്കുന്നത്. ഉടുതുണിക്കു മറുതുണിയില്ലാതെ ചെന്നൈ പട്ടണത്തിൽ അഭയാർത്ഥികളായ പലരും ജീവിത നിലവാരത്തിന്റെ ഔന്നിത്യങ്ങളിലെത്തിയത് അത്യദ്ധ്വാനവും സാമർത്ഥ്യവും കെണ്ടു തന്നെയാണ്. എന്നാൽ ആ വളർച്ചക്ക് വളമേകുന്ന സാഹചര്യങ്ങളും സമൂഹമനസും കൂടിയാണ് അതു സാദ്ധ്യമാക്കുന്നതെന്ന കാര്യം വിസ്മരിക്കാനാവില്ല. കഴിവും അദ്ധ്വാനിക്കാനുള്ള മനസുമുള്ളവനാണ് സമൂഹത്തിന്റെ വളർച്ചക്കു കാരണമെന്ന് തിരിച്ചറിയുന്ന സമൂഹമാണ് ചെന്നൈയിലുള്ളത്. കഷ്ടപ്പെടുന്നവനെ സഹായിക്കാനുള്ള ആ വിശാലമനസ്കത നേരിട്ടറിയാനുള്ള മഹാഭാഗ്യമുണ്ടായത് തൊണ്ണൂറുകളുടെ അന്ത്യത്തിലായിരുന്നു.\nസ്വന്തമായി നടത്തിപ്പോന്ന കൺസ്ട്രക്ഷൻ സ്ഥാപനം എട്ടു നിലയിൽ പൊട്ടി നാട്ടിൽ നിലനിൽപ്പ് അസാദ്ധ്യമായപ്പോഴായിരുന്നു നാട്ടുകാരനായ കറിയാച്ചൻ പുതുതായി തുടങ്ങുന്ന കൺസ്ട്രക്ഷൻ കന്പനിയിലെ ഏക സൂപ്പർവൈസറായി മദിരാശിയിലെത്തിയത്. നാലായിരം രൂപ ശന്പളത്തിന് ഒന്നിലധികം സൂപ്പർവൈസർമാരെ പരിപാലിച്ചിരുന്ന കോൺട്രാക്ടർ ബിസിനസ് പരാജയത്തിൽ വീണ്ടും സൂപ്പർവൈസറായപ്പോൾ ശന്പളം 2000 രൂപ. പ്രതിസന്ധികളെ അതിജീവിക്കാനുള്ള കരുത്തിന്റെ പിൻബലത്തിൽ ഒരു മാസത്തിനകം അന്നത്തെ ഇലസ്ട്രേറ്റഡ് വീക്കിലി ചെന്നൈ കറസ്പോണ്ടന്റ്് വി.സത്യമൂർത്തി വഴി സൗത്ത് ഈസ്റ്റ് എക്സ്പ്രസെന്ന പ്രസിദ്ധീകരണത്തിലെത്തുന്പോൾ ശന്പളം 3000 രൂപ. ജീവിക്കാൻ അത്രയും പണം പോരെന്ന തിരിച്ചറിവിൽ കൂടുതലവസരങ്ങൾ തേടിയപ്പോൾ തുറന്നത് തമിഴിലെ മുൻ നിര പ്രസിദ്ധീകരണങ്ങൾ.\nപ്രതിസന്ധികളെ തരണം ചെയ്യേണ്ടതെങ്ങനെയെന്ന് അനുഭവ സഹിതം കാട്ടിത്തന്ന ഗുരുതുല്യന്മാരായ പത്രാധിപന്മാർ. കെ.എൻ ആനന്ദ്, വി.സത്യമൂർത്തി, ചിന്നക്കുത്തൂസി, നക്കീരൻ ഗോപാലിയണ്ണാ, സി.എസ് ജയറാം, എസ്. വിശ്വനാഥൻ, ഡോക്ടർ വേണുഗോപാൽ, ചു.പ വീരപാണ്ധ്യൻ, എൻ.സുകുമാരൻ... ഇതിനിടയിലും രാമപുരത്തും നെസപ്പാക്കത്തും ഒക്കെ എണ്ണത്തിൽ കുറവില്ലാത്ത ഫ്ലാറ്റുകളുടെ ഡിസൈനുകൾക്ക് അവസരമൊരുക്കിയ സുകുമാരണ്ണാ. കമിറ്റ്മെന്റുകൾ കൃത്യസമയത്തു തീർത്തു കൊടുക്കാൻ നടുവിന് അയോഡക്സും തേച്ച് ഉറക്കമില്ലാതെ പണിതുടർന്ന രാപ്പകലുകൾ. 97ലെ രണ്ടായിരം രൂപാ ശന്പളം 99 ആയപ്പോഴേക്കും ചില മാസങ്ങളിലെങ്കിലും ഇരുപതിനായിരം താണ്ടി. നമ്മുടെ വളർച്ചയിൽ നമ്മെക്കാൾ സന്തോഷിക്കുന്ന ഒരു സമൂഹമായിരുന്നു വാസ്തവത്തിൽ ആ വളർച്ച എളുപ്പമാക്കിയത്.\nഏഴകളെ ഏഴുനിലമാളിക മുകളിലേക്കുയർത്തുന്ന ഒരു മാന്ത്രികലോകമാണ് അദ്ധ്വാനിക്കാൻ മനസുള്ളവന് ചെന്നൈ. നമുക്കു ചുറ്റും അവിടെയുള്ളത് അങ്ങനെ വളർന്ന ഒരുപാടു പേരുടെ നേരനുഭവ കഥകളാണ്. ലങ്കയിൽ പിറന്ന ശുദ്ധമലയാളി, തമിഴകത്തിന്റെ മക്കൾ തിലകമായ സാക്ഷാൽ എം.ജി.ആർ, മെഡിക്കൽ റെപ്പാകാൻ സ്വന്തമായി നല്ല പാൻ്റും ഷ‌ർട്ടുമില്ലാത്തതിന് ചിട്ടി തുടങ്ങി ബിസിനസ് രാജാവായ ഗോകുലം ഗോപാലേട്ടൻ, തിയേറ്ററിൽ ടിക്കറ്റ് കീറിക്കൊടുത്തുകൊണ്ട് കർമ്മജീവിതമാരംഭിച്ച സൂപ്പർ നിർമ്മാതാവ് കുഞ്ഞുമോൻ എന്നിങ്ങനെ ചെന്നൈയിൽ വേരുറപ്പിച്ചു വളർന്ന മലയാളികൾ അവിടെയെത്തുന്ന പുതിയ തലമുറയ്ക്ക് പ്രതീക്ഷയുടെയും പ്രത്യാശയുടെയും ഗോപുരങ്ങളാണ്. എന്നും പ്രതീക്ഷയുടെയും പ്രത്യാശയുടെയും മണ്ണാണ് ചെന്നൈ. ശിങ്കാര ചെന്നൈ. വീശിയടിച്ച വർധ ചുഴലിക്കൊടുങ്കാറ്റ് ചെന്നൈയെ ഉലച്ചിരിക്കുന്നു. ബുദ്ധിമുട്ടിന്റെ നാളുകളിൽ പൊരിവെയിലിൽ ചോയുടെ തുഗ്ലക്കിലേക്കും ചിന്നമ്മാ ശശികലയുടെ കണവൻ നടരാജന്റെ തമിഴരശി മാസികയിലേക്കുമൊക്കെ അവസരങ്ങൾ തേടിയുള്ള അലച്ചിലിൽ എനിക്കും തണലേകിയ തണൽ മരങ്ങൾ പലതും കടപുഴകി നിലം പതിച്ചിരിക്കുന്നു. പലയിടത്തും വൈദ്യുതി ബന്ധം നഷ്ടമായിരിക്കുന്നു. പ്രിയസുഹൃത്തുക്കളെല്ലാം സുരക്ഷിതരാണ് എന്നത് ആശ്വാസം പകരുന്നു. സർക്കാരിന്റെയും അധികൃതരുടെയും മുൻകരുതലുകൾ തന്നെയാണ് അപകടനിരക്ക് കുറച്ചത്. ഇത്തരം പ്രകൃതിദുരന്തങ്ങൾ അനിവാര്യമാണ്. അതിൽ നിന്നുള്ള അതിജീവനമാണ് പ്രധാനം. അത് അത്രയും പെട്ടെന്നുണ്ടാകട്ടെ. ശിങ്കാര ചെന്നൈ എത്രയും പെട്ടെന്ന് സാധാരണ നിലയിലേക്കു തിരിച്ചെത്തട്ടെ.


ഭവനവായ്പയ്ക്ക് 15 വർഷത്തിനിടയിലെ ഏറ്റവും കുറഞ്ഞ പലിശ, ഇനി ഇഎംഐകൾ കുറയും-Good Returns-Business-Malayalam-WSFDV\nഭവനവായ്പയ്ക്ക് 15 വർഷത്തിനിടയിലെ ഏറ്റവും കുറഞ്ഞ പലിശ, ഇനി ഇഎംഐകൾ കുറയും\nGood Returns | 23rd May, 2020 10:34 AM\nഇതുവരെ മൊറട്ടോറിയം പ്രയോജനപ്പെടുത്താത്തതും എന്നാൽ ഇപ്പോൾ വരുമാന സമ്മർദ്ദം നേരിടുന്നതുമായ വായ്പക്കാർക്ക് മൂന്ന് മാസത്തേക്ക് തിരിച്ചടവ് മാറ്റിവയ്ക്കാനാകും. 15 വർഷം ബാക്കി കാലാവധിയുള്ള 30 ലക്ഷം രൂപ വായ്പയ്ക്ക്, മൊത്തം അധിക പലിശ ഏകദേശം 2.34 ലക്ഷം രൂപയായിരിക്കും എട്ട് ഇഎംഐകൾക്ക് തുല്യമാണിത്. പലിശനിരക്ക് കുറച്ചതിനാൽ ഈ ഭാരം ഒരു പരിധി വരെ കുറയ്ക്കാനാകും.\nനിലവിലുള്ള വായ്പക്കാർക്ക്, എസ്‌ബി‌ഐയുടെ ഭവനവായ്പയ്ക്ക് 30 ലക്ഷം രൂപ വരെയുള്ള പലിശ നിരക്ക് നിലവിലുള്ള 7.4 ശതമാനത്തിൽ നിന്ന്7ശതമാനമായി കുറയും. 30 ലക്ഷം മുതൽ 75 ലക്ഷം രൂപ വരെയുള്ള വായ്പയ്ക്ക് പലിശ 7.65 ശതമാനത്തിൽ നിന്ന് 7.25 ശതമാനമായും 75 ലക്ഷത്തിന് മുകളിലുള്ള വായ്പയുടെ പലിശ 7.75 ശതമാനത്തിൽ നിന്ന് 7.35 ശതമാനമായും കുറയും. വനിതാ വായ്പക്കാർക്ക് പലിശ നിരക്ക് അധികമായി5ബേസിസ് പോയിന്റ് കൂടി കുറയും.\nഭവന വായ്പാ നിരക്കിനെ റിപ്പോ നിരക്കുമായി ബന്ധിപ്പിച്ച 2019 ഒക്ടോബർ മുതൽ ഇതുവരെ പലിശ 1.4 ശതമാനം കുറഞ്ഞു. 2019 ഒക്ടോബറിൽ 30 ലക്ഷം രൂപ വായ്പയുടെ ഇഎംഐ 22,855 രൂപയായിരുന്നു. എന്നാൽ ഇപ്പോൾ ഇഎംഐ 19,959 രൂപയായി കുറഞ്ഞു. 2,896 രൂപയുടെ കുറവാണ് ഏതാനും മാസങ്ങൾക്കുള്ളിൽ രേഖപ്പെടുത്തിയിരിക്കുന്നത്.\nഭവന ധനകാര്യ കമ്പനികൾക്കും ഭവനവായ്പ നിരക്കിനെ റിപ്പോ നിരക്കുമായി ബന്ധിപ്പിച്ചിട്ടില്ലാത്ത ബാങ്കുകൾക്കും നിലവിലെ പലിശ കുറയ്ക്കൽ ബാധകമല്ല. എന്നിരുന്നാലും, മത്സരത്തിന്റെ അടിസ്ഥാനത്തിൽ, എച്ച്ഡി‌എഫ്‌സി ഇതിനകം തന്നെ പലിശ നിരക്ക് 7.50 ശതമാനമായി കുറച്ചിട്ടുണ്ട്. നിരക്കുകളുടെ കൈമാറ്റം മെച്ചപ്പെടുത്തുന്നതിന് ഭവനവായ്പ ഉൾപ്പെടെയുള്ള വായ്പകളുടെ പലിശനിരക്ക് ഒരു ബാഹ്യ ബെഞ്ച്മാർക്ക് നിരക്കുമായി (ഇബിആർ) ബന്ധിപ്പിക്കാൻ റിസർവ് ബാങ്ക് ബാങ്കുകൾക്ക് നേരത്തെ തന്നെ നിർദ്ദേശം നൽകിയിരുന്നു. മിക്ക ബാങ്കുകളും റിപ്പോ നിരക്കാണ് അവരുടെ ഇബിആർ ആയി തിരഞ്ഞെടുത്തിരിക്കുന്നത്.\nമെയ് എട്ടിന്, എസ്‌ബി‌ഐ പോലുള്ള ചില ബാങ്കുകൾ പുതിയ വായ്പക്കാർക്കുള്ള ഭവനവായ്പയുടെ പലിശ നിരക്ക് 20 ബി‌പി‌എസ് വർദ്ധിപ്പിച്ചിരുന്നു. റിപ്പോ നിരക്കിനെ അപേക്ഷിച്ച് 7.05 ശതമാനമാണ് പലിശ ഏർപ്പെടുത്തിയിരുന്നത്. ബെഞ്ച്മാർക്ക് നിരക്കിനേക്കാൾ കൂടുതലാണ് ഇത്. പകർച്ചവ്യാധി മൂലം വായ്പയെടുക്കുന്നവരുടെ ക്രെഡിറ്റ് റിസ്ക് വർദ്ധിച്ചുവെന്നും അതിനാൽ ബാങ്ക് റിസ്ക് പ്രീമിയം 20 ബിപിഎസ് വർദ്ധിപ്പിച്ചിട്ടുണ്ടെന്നുമാണ് എസ്ബിഐ വ്യക്തമാക്കിയത്.\nസുരക്ഷിതമായ വരുമാനമുള്ള ഭവനവായ്പ വായ്പക്കാർക്ക് റിസർവ് ബാങ്കിന്റെ ഇന്നലത്തെ പലിശ കുറയ്ക്കൽ പ്രഖ്യാപനം ഒരു സന്തോഷ വാർത്ത തന്നെയാണ്. ഭവന വായ്പകളുടെ പലിശ നിരക്ക് ഇന്നലെ 40 ബേസിസ് പോയിൻറ് കുറച്ചതോടെ പലിശ7ശതമാനമായി കുറയും. 15 വർഷത്തിനിടയിലെ ഏറ്റവും താഴ്ന്ന പലിശ നിരക്കാണിത്. കൂടാതെ, കൊവിഡ് -19 ലോക്ക്ഡൌൺ കാരണം വരുമാന അനിശ്ചിതത്വം നേരിടുന്ന വായ്പക്കാർക്ക് മൂന്ന് മാസത്തെ അധിക മൊറട്ടോറിയവും ലഭിക്കും.


Vijay Sethupathi Seethakathi Movie Release: പ്രേക്ഷകര് കാത്തിരിക്കുന്ന വിജയ് സേതുപതി മാജിക്: 'സീതാകാതി' ഡിസംബര് 20ന്\nപ്രേക്ഷകര് കാത്തിരിക്കുന്ന വിജയ് സേതുപതി മാജിക്: 'സീതാക്കാതി'\nപ്രേക്ഷകര് കാത്തിരിക്കുന്ന വിജയ് സേതുപതി മാജിക്: ‘സീതാക്കാതി’\nഎൺപതുവയസ്സുകാരനായ ഒരു നാടകനടന്റെ വേഷമാണ് ചിത്രത്തിൽ വിജയ് സേതുപതിക്ക്\nUpdated: December 18, 2018 7:56:54 am\nVijay Sethupathi Seethakathi Movie Release\nവിജയ് സേതുപതിയെന്ന തമിഴരുടെ സ്വന്തം ‘മക്കള് സെല്‍വന്’ തന്റെ അഭിനയപ്രതിഭയാൽ ഭാഷകളുടെ അതിരുകൾക്ക് അപ്പുറത്തേക്ക് വളർന്ന താരമാണ്. തമിഴകത്തോളം തന്നെ ആരാധകർ വിജയ് സേതുപതിക്ക് മലയാളികൾക്കിടയിലുമുണ്ട്. പ്രേക്ഷകർ ഏറെ പ്രതീക്ഷയോടെ കാത്തിരിക്കുന്ന വിജയ് സേതുപതിയുടെ പുതിയ ചിത്രം ‘സീതാക്കാതി’ ഡിസംബർ 20ന് റിലീസിനെത്തുകയാണ്.\nതന്റെ 40-ാം പിറന്നാൾ വേളയിലാണ് ‘സീതാക്കാതി’യുടെ ഫസ്റ്റ് ലുക്ക് പോസ്റ്റർ വിജയ് സേതുപതി ആദ്യമായി ആരാധകരുമായി പങ്കുവയ്ക്കുന്നത്. വിജയ്‌യുടെ 25-ാമത്തെ ചിത്രമാണ് ‘സീതാക്കാതി’. ബാലാജി ധരണീധരന് സംവിധാനം ചെയ്യുന്ന ഈ ചിത്രത്തില് ഒരു നാടകകലാകാരന്‍റെ വേഷത്തിലാണ് വിജയ് എത്തുന്നത്. പ്രായാധിക്യമുള്ള കഥാപാത്രത്തെയാണ് താരം ചിത്രത്തിൽ അവതരിപ്പിക്കുന്നത്. ചിത്രത്തിനു വേണ്ടി വിജയ്‌യുടെ മേക്കപ്പ് ഡിസൈന് നിർവ്വഹിച്ചിരിക്കുന്നത് ഓസ്കര് പുരസ്കാര ജേതാക്കളായ കെവിന് ഹനേയ്, അലക്സ് നോബിള് എന്നിവർ ചേർന്നാണ്.\n“‘സീതാക്കാതി’ എനിക്കേറെ സന്തോഷം തരുന്ന പ്രൊജക്റ്റുകളിൽ ഒന്നാണ്. 25-ാം ചിത്രം എന്ന രീതിയിലും ‘സീതാക്കാതി’ എന്നെ തേടിയെത്തിയതിൽ സന്തോഷമുണ്ട്. പക്ഷേ ചിത്രത്തിലെ അഭിനയം അത്ര എളുപ്പമായിരുന്നില്ല, വലിയൊരു ചലഞ്ചാണ് ചിത്രമെനിക്കു സമ്മാനിക്കുന്നത്. ഈ സിനിമയിൽ 40 മിനിറ്റ് മാത്രമേ ഞാൻ ഉള്ളൂ. പക്ഷേ, ഏറെ ഗൗരവമുള്ളൊരു വേഷം തന്നെയാണ് ചിത്രത്തിൽ. ആ 40 മിനിറ്റിന്റെ ഇംപാക്റ്റ് ആണ് ബാക്കി സിനിമയെ മുന്നോട്ടുകൊണ്ടുപോകുന്നത്. കൊമേർഷ്യൽ ശൈലിയിലുള്ള സിനിമ തന്നെയാണ് ‘സീതാക്കാതി’ എങ്കിലും നമ്മൾ സ്ഥിരം കാണുന്ന പാറ്റേണിലല്ല സിനിമ മുന്നോട്ട് പോകുന്നത്,” പുതിയ ചിത്രത്തെ കുറിച്ച് ‘ദ ഹിന്ദു’വിന് നൽകിയ അഭിമുഖത്തിൽ വിജയ് സേതുപതി പറയുന്നു.\nവ്യത്യസ്ത മേക്കോവറിലാണ് വിജയ് സേതുപതി ചിത്രത്തിലെത്തുന്നത്. മേയ്ക്കപ്പിനും ഏറെ പ്രാധാന്യമുള്ള ചിത്രമാണ് ‘സീതാക്കാതി’.”ആദ്യമൊക്കെ മേക്കപ്പ് സെക്ഷൻ ബോറായി തോന്നിയിരുന്നു. പിന്നീട് മേക്കപ്പ് ആർട്ടിസ്റ്റുകളുമായി ഞാൻ സൗഹൃദത്തിലായി. മേക്കപ്പ് എല്ലാം പൂർത്തിയായി എന്നെ ആദ്യമായി കണ്ണാടിയിൽ കണ്ടപ്പോൾ, ഞാനെന്നെ തന്നെ തൊട്ടുനോക്കി. ഒരു പ്രായമായ മനുഷ്യനായാണ് എനിക്കെന്നെ ഫീൽ ചെയ്തത്,” ഷൂട്ടിങ്ങിനിടെയുള്ള അനുഭവങ്ങൾ സേതുപതി പങ്കുവയ്ക്കുന്നു.\nചിത്രത്തില് നായികയായി എത്തുന്നത് ദേശീയപുരസ്‌കാര ജേതാവ് അര്‍ച്ചനയാണ്. രമ്യ നമ്പീശന്, ഗായത്രി, പാർവ്വതി നായര്, സംവിധായകന് മഹേന്ദ്ര എന്നിവരും ‘സീതാക്കാതി’യിലെ പ്രധാനവേഷങ്ങള് കൈകാര്യം ചെയ്യുന്നു.\nRead more: ഞെട്ടിക്കുന്ന മേക്കോവറിൽ വിജയ് സേതുപതി; ‘സീതാകാത്തി’യുടെ മേക്കിങ് വീഡിയോ\nവിജയ് സേതുപതിക്ക് മികച്ച ചിത്രങ്ങളും വേഷങ്ങളും സമ്മാനിച്ചൊരു വർഷമാണ് 2018. മണിരത്നം ചിത്രം ‘ചെക്ക ചിവന്ത വാനം’, രജനീകാന്ത് ചിത്രം ‘പേട്ട’ എന്നിവയിലൊക്കെ ശ്രദ്ധേയമായ കഥാപാത്രങ്ങളെ അവതരിപ്പിച്ച വിജയ് സേതുപതിയുടെ കരിയറിൽ അപ്രതീക്ഷിത ഹിറ്റ് സമ്മാനിച്ച മറ്റൊരു ചിത്രമായിരുന്നു ’96’. സാമ്പത്തിക ബുദ്ധിമുട്ടുകൾ മൂലം പാതിവഴിയിൽ വഴിമുട്ടിയ ചിത്രത്തിന്റെ ബാധ്യതകൾ ഏറ്റെടുത്ത് സേതുപതി തിയേറ്ററുകളിൽ എത്തിക്കുകയായിരുന്നു. ചിത്രത്തിലെ റാം എന്ന കഥാപാത്രം ഉണ്ടാക്കിയ ഓളം ചെറുതല്ല. 2018 അവസാനിക്കാൻ പോകുമ്പോൾ കരിയറിലെ തന്നെ വേറിട്ടൊരു കഥാപാത്രം കൂടി ആരാധകർക്കു മുന്നിലെത്തിക്കാൻ സാധിക്കുന്നതിന്റെ സന്തോഷത്തിലാണ് താരം.\nഇനിയും പത്തോളം ചിത്രങ്ങളാണ് വിജയ് സേതുപതിയുടേതായി അണിയറയിൽ ഒരുങ്ങുന്നത്. വിജയ് ട്രാൻസ്‌ജെന്‍ഡര് വേഷത്തിൽ എത്തുന്ന ‘സൂപ്പർ ഡീലക്സ്’, ‘ഇടം പൊരുൾ യവള്’, മണിരത്‌നത്തിന്റെ പേരിടാത്ത ചിത്രം എന്നിവ. തമിഴിലും തെലുങ്കിലും മലയാളത്തിലും കന്നി അങ്കം കുറിക്കാനുള്ള തയ്യാറെടുപ്പിലാണ് നടന്. ‘സൈ റാ നരസിംഹ റെഡ്‌ഡി’ എന്ന തെലുങ്ക് ബിഗ് ബജറ്റ് സിനിമയിൽ ചിരഞ്ജീവിക്കൊപ്പം അദ്ദേഹം എത്തുന്നു. അഭിലാഷ് അപ്പുക്കുട്ടൻ സംവിധാനം ചെയുന്ന ‘ജാലിയന്‍വാലാ ബാഗ്’ ആണ് മലയാള ചിത്രം.\nWeb Title: Vijay sethupathi seethakathi movie release


ജി.എസ്.ടി ബില്ലില് ഭേദഗതി | Madhyamam\ndate_range 27 July 2016 10:32 PM GMT\nജി.എസ്.ടി ബില്ലില് ഭേദഗതി\nന്യൂഡല്‍ഹി: ചരക്കു സേവന നികുതി (ജി.എസ്.ടി) സമ്പ്രദായം നടപ്പാക്കാനുള്ള ഭരണഘടനാ ഭേദഗതി ബില് പ്രധാന ഭേദഗതികളോടെ കേന്ദ്ര മന്ത്രിസഭ അംഗീകരിച്ചു. സംസ്ഥാനങ്ങളും പ്രതിപക്ഷവും ഉന്നയിച്ചുവന്ന ഭേദഗതി നിര്‍ദേശങ്ങളില് പലതിനും വഴങ്ങിക്കൊണ്ടാണ് മന്ത്രിസഭാ തീരുമാനം. പാര്‍ലമെന്‍റിന്‍െറ നടപ്പു സമ്മേളനത്തില് ബില് പാസാക്കാനുള്ള തീവ്രശ്രമങ്ങളുടെ തുടര്‍ച്ചയാണിത്. മന്ത്രിസഭ അംഗീകരിച്ച ഭേദഗതികള്‍പ്രകാരം, ജി.എസ്.ടി സമ്പ്രദായം നടപ്പാക്കിയാല് ആദ്യ അഞ്ചു വര്‍ഷത്തേക്ക് സംസ്ഥാനങ്ങള്‍ക്കുണ്ടാകുന്ന നഷ്ടം കേന്ദ്രം നികത്തിക്കൊടുക്കും. ആദ്യ മൂന്നു വര്‍ഷങ്ങളില് പൂര്‍ണമായും തുടര്‍ന്നുള്ള രണ്ടു വര്‍ഷങ്ങളില് 75, 50 ശതമാനവും നഷ്ടപരിഹാരം നല്‍കാമെന്ന നിര്‍ദേശത്തിലാണ് മാറ്റം വരുത്തിയത്.\nഅന്തര്‍സംസ്ഥാന വില്‍പനയില് ഒരു ശതമാനം നിര്‍മാണ നികുതി ചുമത്താനുള്ള നിര്‍ദേശം ബില്ലില്‍നിന്ന് ഒഴിവാക്കി. കോണ്‍ഗ്രസ് ഉന്നയിച്ചുവന്ന ആവശ്യങ്ങളില് ഒന്നാണിത്. തര്‍ക്കപരിഹാരം ജി.എസ്.ടി കൗണ്‍സിലാണ് നിര്‍ദേശിക്കുക. സംസ്ഥാനങ്ങള്‍ക്ക് ഈ സ്വതന്ത്ര സമിതിയില് കൂടുതല് അധികാരവും സ്വാതന്ത്ര്യവും കിട്ടും. വിവിധ സംസ്ഥാനങ്ങളിലെ പല രീതിയിലുള്ള നികുതികള് ഒഴിവാക്കി ദേശീയതലത്തില് പരോക്ഷ നികുതികള് ഏകീകരിക്കാനാണ് ജി.എസ്.ടി വിഭാവനം ചെയ്യുന്നത്.\nജി.എസ്.ടി സമ്പ്രദായം നടപ്പാക്കുന്നതിന് പൊതുവായ രാഷ്ട്രീയ സമവായമുണ്ട്. എന്നാല്, അതിലെ വിവിധ വ്യവസ്ഥകളെ സംസ്ഥാനങ്ങളും പ്രതിപക്ഷവും എതിര്‍ക്കുന്നതിനാല്, കുരുക്കഴിക്കുന്നത് സര്‍ക്കാറിനു മുന്നില് വലിയ വെല്ലുവിളിയായി നില്‍ക്കുകയാണ്. മന്ത്രിസഭ അംഗീകരിച്ച നിര്‍ദേശങ്ങള് വഴി കൂടുതല് പിന്തുണ ആര്‍ജിക്കാന് കഴിയുമെന്നാണ് സര്‍ക്കാറിന്‍െറ പ്രതീക്ഷ. നികുതിനിരക്കിന് 18 ശതമാനമെന്ന പരിധി വെക്കണമെന്ന ആവശ്യം കോണ്‍ഗ്രസ് മുന്നോട്ടുവെച്ചിരുന്നു. ഇതില് വിട്ടുവീഴ്ചയാകാമെന്ന നിലപാടിലേക്ക് ഇപ്പോള് കോണ്‍ഗ്രസ് എത്തിയിട്ടുണ്ട്. മറ്റു പ്രതിപക്ഷ പാര്‍ട്ടികള്‍ക്ക് ജി.എസ്.ടിയോടുള്ള എതിര്‍പ്പ് അലിഞ്ഞിട്ടുണ്ടെങ്കിലും ഭരണഘടനാ ഭേദഗതിയായതിനാല് രാജ്യസഭയില് കോണ്‍ഗ്രസ് പിന്തുണ ബില് പാസാക്കുന്നതിന് ആവശ്യമാണ്.\nഓഹരിവിപണികളിലെ വിദേശനിക്ഷേപ പരിധി അഞ്ചു ശതമാനത്തില്‍നിന്ന് 15 ശതമാനമായി വര്‍ധിപ്പിക്കാനും കേന്ദ്ര മന്ത്രിസഭാ യോഗം തീരുമാനിച്ചു. പ്രതിരോധ വിഭാഗം പൊതുമേഖലാ സ്ഥാപനങ്ങള് സംയുക്ത സംരംഭങ്ങള് തുടങ്ങുന്നതിന് രൂപപ്പെടുത്തിയിരുന്ന പ്രത്യേക മാര്‍ഗനിര്‍ദേശങ്ങള് എടുത്തുകളഞ്ഞു.


Black money: Centre may give Rs 1 crore reward to benami property secret informers - Malayalam Goodreturns\n» കോടീശ്വരനാകാൻ ഇതാ കിടിലൻ അവസരം...ബിനാമി സ്വത്തിനെക്കുറിച്ച് വിവരം നൽകുന്നവർക്ക് ഒരു കോടി സമ്മാനം\nകോടീശ്വരനാകാൻ ഇതാ കിടിലൻ അവസരം...ബിനാമി സ്വത്തിനെക്കുറിച്ച് വിവരം നൽകുന്നവർക്ക് ഒരു കോടി സമ്മാനം\nPublished: Saturday, September 23, 2017, 16:22 [IST]\nബിനാമി സ്വത്ത് കണ്ടെത്താന് അന്വേഷണ ഉദ്യോഗസ്ഥരെ സഹായിക്കുന്നവര്‍ക്ക് ഒരു കോടി രൂപ പാരിതോഷികം നല്‍കും. അടുത്തമാസം ഇതേക്കുറിച്ച് സര്‍ക്കാര് പ്രഖ്യാപനം നടത്തുമെന്നാണ് വിവരം.\nകേന്ദ്ര പ്രത്യക്ഷ നികുതി വകുപ്പിലെ മുതിര്‍ന്ന ഉദ്യോഗസ്ഥനാണ് ഇത് സംബന്ധിച്ച് വെളിപ്പെടുത്തിയതെന്ന് റിപ്പോര്‍ട്ടിലുണ്ട്. ബിനാമി വസ്തുക്കളുടെ മൂല്യം അനുസരിച്ച് കുറഞ്ഞത് 15 ലക്ഷവും കൂടിയത് 1 കോടി രൂപയും സര്‍ക്കാര് പ്രതിഫലമായി നല്‍കും.\nബിനാമി സ്വത്തിനെക്കുറിച്ച് വിവരം നൽകുന്നവർക്ക് ഒരു കോടി പാരിതോഷികം\nബിനാമി വസ്തു ഇടപാട് നിയമപ്രകാരം ഇത് സാധ്യമാണെന്നും ആദായനികുതി വകുപ്പ് ഉദ്യോഗസ്ഥന് പറഞ്ഞു. എന്‍ഫോഴ്മെന്റും ആദായനികുതി വകുപ്പും നേരത്തേയും വിവരം നല്‍കുന്നവര്‍ക്ക് പ്രതിഫലം നല്‍കാറുണ്ട്. എന്നാല് ഇത്രയും കൂടിയ തുക ഇത് ആദ്യമായാണ് മുന്നോട്ട് വെക്കുന്നത്.\nനല്‍കുന്ന വിവരം കൃത്യതയുളളതാണെങ്കിൽ മാത്രമേ പ്രതിഫലം ലഭിക്കൂ. ഇവരുടെ വിവരവും കേന്ദ്രം രഹസ്യമായി സൂക്ഷിക്കും. പദ്ധതി നിലവില് വരുന്നതോടെ രാജ്യത്തെ പലരുടെയും അനധികൃത സ്വത്തുകള് കണ്ടെത്താന് പ്രയാസമുണ്ടാകില്ലെന്നാണ് വിലയിരുത്തല്.\nRead more about: black money money കള്ളപ്പണം പണം\nThe Centre is planning to give out cash rewards to the tune of Rs one crore to secret informers who provide tip offs to investigative agencies in connection with Benami Properties. The initiative is likely to be announced by next month.


സസ്യാഹാരം: ശരിക്കും പച്ചയായി ജീവിക്കൂ\nശരിക്കും പച്ചയായി ജീവിക്കൂ\nഒക്ടോബര് ഒന്ന്- ഇന്റര്‍നാഷനല് വെജിറ്റേറിയന് ഡേ ആയിരുന്നു. അന്നു തുടങ്ങി 31 ദിവസം വെജിറ്റേറിയന് മാസവും. സസ്യഭക്ഷണം പ്രോല്‍സാഹിപ്പിക്കാനുള്ള പരിപാടികളും മറ്റുമായി വിപുലമായി ആചരിക്കപ്പെട്ട വെജിറ്റേറിയന് മാസത്തിന് നവംബര് ഒന്നോടെ അവസാനം കുറിച്ചു. അന്നാണ് ഇന്റര്‍നാഷനല് വീഗന് ഡേ- നമ്മള് ഇന്ത്യക്കാര്‍ക്ക് അത്ര തന്നെ പരിചിതമല്ലാത്ത ഒരു ജീവിതരീതിയാണിത്. സമ്പൂര്‍ണ വെജിറ്റേറിയന് എന്നു പറഞ്ഞാലും പോര. ഒരു പടി കൂടി കടന്ന് പാലും പാലുല്‍പ്പന്നങ്ങളും മുട്ടയും എന്നു വേണ്ട തേനും കമ്പിളിയുമുള്‍പ്പടെ ജന്തുജന്യമായ എല്ലാറ്റിനെയും ഉപേക്ഷിക്കുക. സസ്യഭക്ഷണം മാത്രം കഴിച്ച്, സസ്യോല്‍പ്പന്നങ്ങളെ മാത്രം ആശ്രയിച്ച് ജീവിക്കുക.\n1944ല് ഡൊണാള്‍ഡ് വാട്സണ് ഇംഗ്ലണ്ടില് വീഗന് സൊസൈറ്റിക്ക് രൂപം നല്‍കിയതോടെയാണ് ഈ 'ശുദ്ധ വെജിറ്റേറിയന്‍മാര്‍ക്ക് ഒരു സംഘടനയുണ്ടായത്. അമ്പതു വര്‍ഷത്തിനു ശേഷം 1994ല് സൊസൈറ്റിയുടെ അന്നത്തെ പ്രസിഡന്റായിരുന്ന ലൂയിസ് വാലിസ് ആണ് വീഗന് ഡേ ആഘോഷങ്ങള്‍ക്ക് തുടക്കമിട്ടത്. സമ്പൂര്‍ണ സസ്യഭക്ഷണം സംബന്ധിച്ചുള്ള ബോധവല്‍ക്കരണ ക്ളാസുകള്, ബെസ്റ്റ് വീഗന് ഷെഫിനെ കണ്ടെത്താന് പാചക മല്‍സരങ്ങള്, സസ്യഭക്ഷണ മേളകള്, സൌജന്യ സസ്യ ഭക്ഷണം, സസ്യാഹാര, പരിസ്ഥിതി സംരക്ഷണ പ്രതിജ്ഞ, വര്‍ക്ക് ഷോപ്പുകള്, ഡിബേറ്റ്, കംപാഷനേറ്റ് ലിവിങ് ഫെയര്, ഫ്രീ ഹെര്‍ബലിസ്റ്റ് സെഷന്‍സ് എന്നിങ്ങനെ വീഗന് സൊസൈറ്റിയുടെ ആഭിമുഖ്യത്തില് ലോകമെമ്പാടും വിവിധ പരിപാടികള് നടക്കും. ആഘോഷങ്ങള്‍ക്ക് മാറ്റു കൂട്ടാന് സ്പെഷല് വീഗന് ടി ഷര്‍ട്ടുകളും ഇറക്കും (ലിമിറ്റഡ് എഡിഷനായതിനാല് മുന്‍കൂട്ടി ഓഡര് ചെയ്യണമെന്നു മാത്രം).\nസസ്യാഹാരം സന്തോഷവും ശാരിരിക മാനസിക ആരോഗ്യവും പ്രദാനം ചെയ്യുവെന്നാണ് വെജിറ്റേറിയന്‍മാരുടെ അവകാശവാദം. സമ്പൂര്‍ണ സസ്യഭക്ഷണമാകുമ്പോള് അതിന് പാരിസ്ഥിതികവും ധാര്‍മികവുമായ ഗുണങ്ങള് കൂടിയുണ്ടാകുമത്രേ. വെജ് ഡയറ്റ് നോര്‍മല് ബിപി, കൊളസ്ട്രോള്, ഉയര്‍ന്ന ഹൃദയാരോഗ്യം ഇവയുമായി ബന്ധപ്പെട്ടിരിക്കുന്നതായി സയന്‍സ് ഡെയ്ലി റിപ്പോര്‍ട്ടില് പറയുന്നു. കാന്‍സര് സാധ്യതയും കുറയും. അക്കാദമി ഓഫ് ന്യുട്രീഷന് ആന്‍ഡ് ഡയറ്റ് പഠനമനുസരിച്ച് കൃത്യമായ വെജിറ്റേറിയന് ഡയറ്റ് ഓരോ പ്രായക്കാര്‍ക്കും മതിയായ പോഷണം നല്‍കും എന്ന് കണ്ടെത്തിയിട്ടുണ്ട്. സസ്യാഹാരം കഴിക്കുന്നവര്‍ക്ക് മാംസാഹാരികളേക്കാള് നെഗറ്റീവ് ചിന്താഗതിയും വികാരങ്ങളും കുറവായിരിക്കും എന്നും പറയപ്പെടുന്നു. കൊറോണറി ഹാര്‍ട്ട് ഡിസീസ്, സ്ട്രോക്ക്, ഹൈപ്പര്‍ടെന്‍ഷന്, ഡയബറ്റിക്സ്, നെഫ്രൈറ്റിസ്, അമിതവണ്ണം എന്നിവയും മാംസ ഭക്ഷണവുമായി ബന്ധപ്പെട്ടിരിക്കുന്നു. കുഞ്ഞുങ്ങള്‍ക്ക് ചെറു പ്രായത്തില് മൃഗങ്ങളുടെ പാല് നല്‍കുന്നത് അലര്‍ജിയും മറ്റ് അസ്വസ്ഥതകളും ഉണ്ടാക്കും എന്ന് ശാസ്ത്രീയമായി തെളിഞ്ഞിട്ടുണ്ട്. ഏതു പ്രായക്കാര്‍ക്കും, തരക്കാര്‍ക്കും (അത്ലറ്റുകള്‍ക്കു വരെ) വീഗന് ഡയറ്റ് പിന്‍തുടരാവുന്നതേയുള്ളൂ.\nഅഹിംസ തന്നെ വീഗനിസം\nഭാരതസംസ്കാരത്തിന്റെ ഭാഗമായ അഹിംസയുടെ മറുരൂപമാണ് ഒരര്‍ഥത്തില് വീഗനിസം. ഒരു ജീവിയെയും കൊന്നു തിന്നാന് പാടില്ല, എന്നു മാത്രമല്ല ഒരു തരത്തിലും ഉപദ്രവിക്കുകയുമരുത് എന്ന ചിന്താഗതി. ജന്തുജാലങ്ങള്‍ക്കുനേരെയുള്ള എല്ലാ ചൂഷണങ്ങളും ക്രൂരതയും ഒഴിവാക്കിയ ജീവിത രീതി എന്നതാണ് വീഗനിസത്തിന്റെ ഏറ്റവും നല്ല നിര്‍വചനം. തികച്ചും സസ്യോല്‍പ്പന്നങ്ങളെ ആശ്രയിക്കുന്ന ജീവിതം. മുംബൈ, കൊല്‍ക്കത്ത, ഇന്‍ഡോര്, ബാംഗ്ലൂര് എന്നീ നഗരങ്ങളില് വീഗന് ലൈഫ് സ്റ്റൈല് പതിയെ പ്രചരിച്ചു തുടങ്ങിയിട്ടുണ്ട്. സാധാരണ ഇന്ത്യയിലെ വെജിറ്റേറിയന്‍മാരിലധികവും ലാക്ടോ വെജിറ്റേറിയന്‍സ് ആണ്. പാലും പാലുല്‍പ്പന്നങ്ങളും മിക്കവര്‍ക്കും ഭക്ഷണത്തില് ഒഴിച്ചുകൂടാനാവാത്ത ഘടകമാണ്. മാത്രമല്ല വീഗന്‍സ് പാലുപേക്ഷിക്കാനുള്ള കാരണം ആരോഗ്യപരം മാത്രമല്ല. അത് മൃഗങ്ങളോടുള്ള ചൂഷണമായി അവര് കണക്കാക്കുന്നു. പശുവിന്റെ പാല് പശുക്കുട്ടിക്കു നല്‍കാതെ കറന്നെടുക്കുന്നത് ഹിംസ തന്നെയാണെന്നാണ് വാദം. പാല് മാത്രമല്ല നെയ്യ്, പനീര്, ലെതര്, സില്‍ക്ക്, കമ്പിളി, തേന്, മുത്ത് എന്നിവയൊന്നും വീഗന് ചര്യയില് ഇല്ല. എന്തിന് മൃഗക്കൊഴുപ്പ് അടങ്ങിയ സോപ്പ്, വൈറ്റ് ഷുഗര്, സൌന്ദര്യ വര്‍ധക വസ്തുക്കള്, ടൂത്ത്പേസ്റ്റ് ഇവയും വര്‍ജ്യമാണ്. ചിലരാകട്ടെ യീസ്റ്റിനെ പോലും ആ ഗണത്തില് പെടുത്തുന്നു. ഇവയ്ക്ക് പകരമാകാവുന്ന ഉല്‍പ്പന്നങ്ങള് കണ്ടെത്തി ഉപയോഗിക്കുകയാണ് ചെയ്യുക.\nഎന്തൊക്കെയാകും ഒരു നല്ല വീഗന് ഡയറ്റില് ഉണ്ടാവുക- ധാന്യങ്ങള്, പയറുവര്‍ഗ്ഗങ്ങള്, പഴങ്ങള്, കൂണ്, പച്ചക്കറികള്, കിഴങ്ങുവര്‍ഗങ്ങള്, ഇലക്കറികള്, തേങ്ങാപ്പാല്, സോയാ മില്‍ക്ക് എന്നിവ ഉള്‍പ്പെടുത്തി രുചികരമായ ഭക്ഷണം ഒരുക്കുകയാണ് വീഗന് ഷെഫുമാര്.\nഈ താരങ്ങളും വീഗന്‍സ്\nബില് ക്ളിന്റണ്, മൈക്ക് ടെസന്, പമേല ആന്‍ഡേഴ്സണ് ഇവരൊക്കെ വീഗന് ഡയറ്റിന്റെ ആള്‍ക്കാരാണ്. ഡോ. എ.പി.ജെ. അബ്ദുല് കലാം, മഹാത്മ ഗാന്ധി, മാര്‍ട്ടിന നവ്രത്തിലോവ, ബില്ലി ജീന് കിങ്, ഗ്രെഗ് ചാപ്പല്, കാള് ലൂയിസ്, ഹേമ മാലിനി , കരീന കപൂര്, അനില് അംബാനി, അണ്ണാ ഹസാരെ, ഷാഹിദ് കപൂര് ഇവരെല്ലാം വെജിറ്റേറിയല് ഡയറ്റ് പിന്‍തുടരുന്നു....\nവീഗന് ഡയറ്റ് സൌന്ദര്യവും, സന്തോഷവും, ആത്മ വിശ്വാസവും, പോസിറ്റീവ് എനര്‍ജിയും കൊണ്ടുവരുമത്രേ. അപ്പോള് ഇനി മുതല് നിങ്ങളും ഒരു 'വീഗന് ആകുന്നോ? കുറഞ്ഞപക്ഷം ഒരു വെജിറ്റേറിയന് എങ്കിലും!!!\n- അനു മരിയ ജേക്കബ് - www.manoramaonline.com\nPosted by PRASAD. K at 9:00 PM\nLabels: ആരോഗ്യം, സസ്യാഹാരം, സസ്യാഹാരദിനം


meera-mitun-posts-her-own-death-news-on-social-media | "മീര മിഥുൻ അന്തരിച്ചു, പോസ്റ്റ്മോർട്ടവും അന്വേഷണവും ആരംഭിച്ചു. ആദരാഞ്ജലികൾ"; സ്വന്തം മരണവാർത്ത ട്വീറ്റ് ചെയ്ത് നടി മീര മിഥുൻ; വിവാദങ്ങളുടെ കളിത്തോഴി വീണ്ടും വാർത്തകളിൽ നിറയുന്നത് ഇങ്ങനെ - MarunadanMalayalee.com\nSeptember 12, 202005:24 PM IST Permalink\nഎന്നും വിവാദങ്ങളുടെ കളിത്തോഴിയായ നടി മീര മിഥുൻ ഇപ്പോൾ ചർച്ചകളിൽ നിറയുന്നത് സ്വന്തം മരണവാർത്ത ട്വീറ്റ് ചെയ്താണ്. മീര മിഥുൻ അന്തരിച്ചെന്നും ആദരാഞ്ജലി അർപ്പിക്കുന്നുവെന്നുമാണ് താരം തന്നെ ട്വീറ്റ് ചെയ്തിരിക്കുന്നത്. "മീര മിഥുൻ അന്തരിച്ചു, പോസ്റ്റ്മോർട്ടവും അന്വേഷണവും ആരംഭിച്ചു. ആദരാഞ്ജലികൾ" താരം കുറിച്ചു.\nവാർത്തകളിൽ നിറഞ്ഞു നിൽക്കാൻ വിവാദ പ്രസ്താവനകളുമായി രംഗത്തെത്തുന്ന നടിയാണ് മീര മിഥുൻ. തമിഴിലെ സൂപ്പർതാരങ്ങൾക്കെതിരെയുള്ള ആരോപണങ്ങൾക്ക് പിന്നാലെ ഇപ്പോൾ തന്റെ സ്വന്തം മരണത്തെക്കുറിച്ച് ട്വീറ്റ് ചെയ്തിരിക്കുകയാണ് താരം. അതേസമയം, ഇത്തരമൊരു ട്വീറ്റ് ചെയ്യാനുണ്ടായ കാരണം താരം വ്യക്തമാക്കിയിട്ടില്ല. എന്നാൽ പബ്ലിസിറ്റിക്ക് വേണ്ടിയുള്ള പുതിയ അടവാണ് ഇതെന്നാണ് ട്വീറ്റിന് താഴെ വരുന്ന കമന്റുകൾ.\nനടിയും മോഡലും അവതാരകയുമായ തമിഴ് ബിഗ് ബോസിൽ പങ്കെടുത്തതോടെയാണ് വിവാദ താരമാകുന്നത്. വിവാദങ്ങളിലൂടെ എന്നും വാർത്തകളിൽ നിറഞ്ഞിരുന്ന താരമാണ് മീര. കമൽ ഹാസൻ അവതാരകനായെത്തിയ ബിഗ് ബോസ് തമിഴിൽ ഏറെ വിവാദങ്ങൾ സൃഷ്ടിച്ച വ്യക്തിയാണ് നടി മീര മിഥുൻ. സംവിധായകനും നടനുമായ ചേരൻ തന്നെ ദുരുദ്ദേശത്തോടെ സ്പർശിച്ചുവെന്നാരോപിച്ച് മീര ബിഗ് ബോസിൽ കോളിളക്കം സൃഷ്ടിച്ചിരുന്നു. എന്നാൽ ഇത് നിഷേധിച്ച് ചേരൻ രംഗത്ത് വരികയും മറ്റു മത്സരാർഥികൾ അദ്ദേഹത്തെ പിന്തുണയ്ക്കുകയും ചെയ്തതോടെ വിവാദം കെട്ടടങ്ങി.\nഷോയിൽ നിന്ന് പുറത്തായതോടെ കമൽ ഹാസനടക്കമുള്ളവർക്കെതിരേ മീര രംഗത്ത് വന്നിരുന്നു. അഗ്‌നി സിറകുകൾ എന്ന തമിഴ് ചിത്രത്തിൽ നിന്ന് തന്നെ പുറത്താക്കി കമൽ ഹാസന്റെ മകൾ അക്ഷര ഹാസന് അവസരം നൽകിയെന്നായിരുന്നു മീരയുടെ അടുത്ത ആരോപണം. എന്നാൽ ഇത് വാസ്തവ വിരുദ്ധമാണെന്ന് പറഞ്ഞ് ചിത്രത്തിന്റെ അണിയറ പ്രവർത്തകർ രംഗത്ത് വന്നതോടെ കൂടുതൽ വിവാദം സൃഷ്ടിച്ചിരുന്നു.എട്ട് തോട്ടകൾ എന്ന ചിത്രത്തിലൂടെയാണ് മീര മിഥുൻ തമിഴ് സിനിമയിൽ അരങ്ങേറ്റം നടത്തിയത്. നാസർ, എം.എസ് ഭാസ്‌കർ എന്നിവരും മലയാള താരം അപർണ ബാലമുരളിയും ഈ ചിത്രത്തിൽ അഭിനയിച്ചിരുന്നു. ശ്രീഗണേശായിരുന്നു ചിത്രം സംവിധാനം ചെയ്തത്.\nവിജയ്, രജനികാന്ത് തുടങ്ങിയവർ തനിക്കെതിരേ അപകീർത്തിപരമായ കാര്യങ്ങൾ പറഞ്ഞു പരത്തി എന്നതായിരുന്നു മീരയുടെ ആരോപണങ്ങളിലൊന്ന്. ആരാധകരെ ഉപയോഗിച്ച് ട്വിറ്ററിലടക്കം വിജയ് തനിക്കെതിരേ അശ്ലീല പരാമർശങ്ങൾ നടത്തുകയാണെന്നും തന്നെ ആത്മഹത്യയിലേക്ക് തള്ളിവിട്ടുവെന്നും ഇവർ പറഞ്ഞു. നടി തൃഷ തന്നെ വർഷങ്ങളായി വേട്ടയാടുകയാണെന്നും തന്റെ വേഷങ്ങൾ തൃഷ തട്ടിയെടുത്തുവെന്നും ഇവർ ആരോപിച്ചു. നടൻ സൂര്യയ്ക്കെതിരേയും മീര രംഗത്ത് വന്നിരുന്നു. അഗരം എന്ന സന്നദ്ധ സംഘടനയുടെ മറവിൽ സൂര്യയും കുടുംബവും കള്ളപ്പണം വെളുപ്പിക്കുകയാണെന്ന് മീര പറയുന്നു. ഇതിനെ തുടർന്ന് രൂക്ഷമായ സൈബർ ആക്രമണവും താരത്തിന് നേരെയുണ്ടായി.


നാലാം തവണയും നോവക്കിന് ലോറസ് | Malayalam News\nമോണകൊ - ടെന്നിസ് ലോക ഒന്നാം നമ്പര് നോവക് ജോകോവിച്ചും ജിംനാസ്റ്റ് സിമോണ് ബൈല്‍സും പോയ വര്‍ഷത്തെ മികച്ച കായിക താരങ്ങള്‍ക്കുള്ള ലോറസ് സ്‌പോര്‍ട്‌സ് ബഹുമതി കരസ്ഥമാക്കി. നാലാം തവണയാണ് നോവക് ലോറസ് നേടുന്നത്. ഇതോടെ ഉസൈന് ബോള്‍ടിന്റെ റെക്കോര്‍ഡിനൊപ്പമെത്തി. റോജര് ഫെദരര് അഞ്ചു തവണ ലോറസ് നേടിയിട്ടുണ്ട്. ലൂയിസ് ഹാമില്‍ടണ്, ലെബ്രോണ് ജെയിംസ്, കീലിയന് എംബാപ്പെ, ലൂക്ക മോദ്‌റിച്, എലിയുദ് കിപ്‌ചോഗെ എന്നിവരെയാണ് നോവക് മറികടന്നത്.\nബൈല്‍സ് കഴിഞ്ഞ ലോക ആര്‍ടിസ്റ്റിക് ജിംനാസ്റ്റിക്‌സ് ചാമ്പ്യന്‍ഷിപ്പില് കിരീടം നേടിയിരുന്നു. നാലു തവണ ഓള് എറൗണ്ട് കിരീടം നേടുന്ന ആദ്യ വനിതയായി. 14 തവണ ലോക ചാമ്പ്യനായിട്ടുണ്ട്.\nപോയ വര്‍ഷം ഏറ്റവും മികച്ച നേട്ടമുണ്ടാക്കിയ കായിക താരമായി ജപ്പാന്റെ ടെന്നിസ് താരം നൊവോമി ഒസാക്ക തെരഞ്ഞെടുക്കപ്പെട്ടു. ലോകകപ്പ് ജയിച്ച ഫ്രാന്‍സ് ഫുട്‌ബോള് ടീമാണ് മികച്ച ടീം. സമഗ്രസംഭാവനക്കുള്ള ബഹുമതി മുന് ആഴ്‌സനല് കോച്ച് ആഴ്‌സന് വെംഗര് സ്വന്തമാക്കി. സ്പിരിറ്റ് ഓഫ് സ്‌പോര്‍ട്‌സ് ബഹുമതി അമേരിക്കന് വനിതാ സ്‌കീയര് ലിന്‍ഡ്‌സെ വോണിന് കിട്ടി.


കൃത്യസമയത്ത് ഓഫീസിലെത്താന് വേണ്ടി ജീവനക്കാരന് നടന്നത് 32 കിലോ മീറ്റര്: വിവരമറിഞ്ഞ സിഇഒ തന്റെ സ്വന്തം കാറ് സമ്മാനമായി നല്‍കി: വീഡിയോ • ഇ വാർത്ത | evartha\nജെയ്ഷെ മുഹമ്മദിനേയും സിപിഎമ്മിനേയും നിരോധിക്കണം; ആഞ്ഞടിച്ച് വി ടി ബല്‍റാം\n‘എത്ര കാലം നിങ്ങൾ കൊന്ന് കൊണ്ടേയിരിക്കും?; ശാപമാണ് വിജയാ നിങ്ങളുടെ രക്തദാഹം’; പൊട്ടിത്തെറിച്ച് ഷാഫി പറമ്പിൽ\nയൂത്ത് കോണ്‍ഗ്രസിനെതിരെ ഹൈക്കോടതി കേസെടുത്തു; അസാധാരണം\nപുല്‍വാമയില് സൈനിക വ്യൂഹം ആക്രമിച്ച തീവ്രവാദിയുടെ കൂട്ടാളികൾ ഒളിച്ചിരിക്കുന്ന കെട്ടിടം വളഞ്ഞു: സൈന്യവും ഭീകരരും തമ്മില് ഏറ്റുമുട്ടല് തുടരുന്നു\nനടന്നത് ക്രൂര കൊലപാതകം: ശരത്‌ലാലിനെ വളഞ്ഞിട്ട് വെട്ടി; കൃപേഷിനെ വെട്ടിയത് തലയ്ക്ക്\nഅമ്പലപ്പുഴയില് മകളെ നിരന്തരം ശല്യം ചെയ്ത യുവാവിനെ പിതാവ് കുത്തിക്കൊന്നു\nയൂത്ത് കോണ്‍ഗ്രസ് പ്രവര്‍ത്തകരുടെ കൊലപാതകം: രാഷ്ട്രീയ കൊലപാതകമെന്ന് എഫ്.ഐ ആർ\nട്വിറ്ററിൽ ട്രെന്റിംഗായി “സിപിഎം ഭീകരത”\nയൂത്ത് കോണ്‍ഗ്രസ് ഹര്‍ത്താല്: കോടിയേരി ബാലകൃഷ്ണന് നയിക്കുന്ന കേരള സംരക്ഷണയാത്ര മാറ്റി\nഇന്ത്യയുടെ ചടുലനീക്കം: ജമ്മു കശ്മീരിലെ വിഘടനവാദി നേതാക്കളുടെ സുരക്ഷ പിന്‍വലിച്ചു\nസര്‍വകക്ഷിയോഗം വിളിച്ചിട്ട് പങ്കെടുക്കാതെ പ്രധാനമന്ത്രി മോദി മുങ്ങി; പൊങ്ങിയത് വിവിധ പരിപാടികൾ ഉദ്ഘാടനം ചെയ്യാൻ മഹാരാഷ്ട്രയിൽ\nതിരുവനന്തപുരം വിട്ടൊരു കളിയില്ലന്ന് കാനം രാജേന്ദ്രന്\nകാശ്മീർ വിഘടനവാദി നേതാക്കളുടെ സുരക്ഷയ്ക്കായി കേന്ദ്ര സർക്കാരും സംസ്ഥാന സർക്കാരും ചെലവഴിക്കുന്നത് കോടികൾ\nസൈന്യത്തെ വിമര്‍ശിച്ച് പോസ്റ്റിട്ട അധ്യാപികയുടെ ‘പണിപോയി’\nഅച്ഛന്റെ യൂണിഫോമണിഞ്ഞ് രണ്ട് വയസുകാരന് ശിവമുനിയെത്തി; വീരമൃത്യുവരിച്ച ശിവചന്ദ്രന് അന്ത്യചുംബനം നല്‍കാന്\nസാരി വെറും പത്ത് രൂപയ്ക്ക്; ഷോപ്പിങ് മാളിലേക്ക് ആളുകളുടെ കൂട്ടയോട്ടം, പരിക്കും മോഷണവും: വീഡിയോ\nലോക്‌സഭ തിരഞ്ഞെടുപ്പ് മാറ്റിവെച്ച് പാകിസ്താനെ ആക്രമിക്കണമെന്ന് മന്ത്രി ഗണപത് സിങ് വാസവ\nജവാന്മാരുടെ കുടുംബത്തിന് അഞ്ച് ലക്ഷം രൂപ നല്‍കുമെന്ന് അമിതാഭ് ബച്ചന്\n‘ആജീവനാന്തം സ്ത്രീപക്ഷത്തെന്ന് വിശ്വസിച്ച നമ്മുടെ കരണത്തടിക്കണം’: നടന് പൃഥ്വിരാജിനെതിരെ എഴുത്തുകാരി എസ്.ശാരദക്കുട്ടി\nനടന് സിമ്പുവിന്റെ സഹോദരന് കുരലരസന് ഇസ്ലാം മതം സ്വീകരിച്ചു\n‘എന്റെ എല്ലാമെല്ലാം ആയവളേ, ഞാനെത്ര ഭാഗ്യവാന്’; പ്രണയദിനത്തില് സഞ്ജുവിന്റെ6വര്‍ഷ ചലഞ്ച്\nധോണിയുടെ ഹാട്രിക്ക് അര്‍ധ സെഞ്ചുറികളുടെ പിന്നിലെ രഹസ്യം ആ ബാറ്റ്!\n‘ഇതാ മാന്ത്രിക ബൗളിങ്’; വീഡിയോ പങ്കുവച്ച് ഇന്ത്യന് ടീം\nകൃത്യസമയത്ത് ഓഫീസിലെത്താന് വേണ്ടി ജീവനക്കാരന് നടന്നത് 32 കിലോ മീറ്റര്: വിവരമറിഞ്ഞ സിഇഒ തന്റെ സ്വന്തം കാറ് സമ്മാനമായി നല്‍കി: വീഡിയോ\nevartha Desk July 20, 2018, 11:18 am July 20, 2018\nMOVING MOMENT: Emotional scene plays out as young man who walked 20 miles to his first day at work is gifted company CEO's personal car as thanks for his dedication to the job. https://t.co/4cqFiyFxaN pic.twitter.com/I2OOAaHWlO\nഅമേരിക്കയിലെ പെല്‍ഹാമിലാണ് തൊഴിലാളിയുടെ ആത്മാര്‍ത്ഥതയ്ക്ക് മുതലാളിയുടെ മനം നിറഞ്ഞ അംഗീകാരം ലഭിച്ചത്. വാള്‍ട്ടര് കാര് എന്ന കോളേജ് വിദ്യാര്‍ത്ഥി തന്റെ പുതിയ ജോലിയുടെ ആദ്യദിനം തന്നെയാണ് 32 കിലോമീറ്റര് നടന്ന് ഓഫീസിലെത്തിയത്.\nഅലബാമയിലെ വീട്ടില് നിന്നും പെല്‍ഹാമിലെ ഓഫീസിലെത്തണമെങ്കില് 32 കിലോമീറ്റര് ദൂരമുണ്ട്. കൃത്യസമയത്ത് ഓഫീസിലെത്താന് വാള്‍ട്ടര് അര്‍ദ്ധരാത്രി തന്നെ തന്റെ 2003 മോഡല് നിസാന് അള്‍ട്ടിമ കാറില് പെല്‍ഹാമിലേക്ക് യാത്രതിരിച്ചു.\nഎന്നാല് കാര് നടുറോഡില് ബ്രേക്ക്ഡൗണായി. സഹായത്തിനായി കൂട്ടുകാരെ വിളിച്ചെങ്കിലും ഫോണില് കിട്ടിയില്ല. ഇതോടെയാണ് ജിപിഎസ് സഹായത്തോടെ കാല്‍നടയായി യാത്രതുടരാന് വാള്‍ട്ടര് തീരുമാനിച്ചത്. ലക്ഷ്യസ്ഥാനത്തെത്താന് കാല്‍നടയായി ഏഴ് മണിക്കൂറോളം നടക്കാനുണ്ടെന്ന് ജിപിഎസില് സൂചിപ്പിച്ചിരുന്നു.\nപിറ്റേദിവസം കൃത്യസമയത്ത് ജോലിസ്ഥലത്ത് എത്തിയില്ലെങ്കില് ജോലി നഷ്ടപ്പെടുമെന്നോര്‍ത്തപ്പോള് വാള്‍ട്ടര് രണ്ടുംകല്‍പ്പിച്ച് യാത്ര തുടര്‍ന്നു. മൊബൈല് ഫോണും പണവും തെരുവുനായ്ക്കളില് നിന്ന് രക്ഷപ്പെടാന് ഒരു കത്തിയും മാത്രമായിരുന്നു വാള്‍ട്ടറിന്റെ കൈയിലുണ്ടായിരുന്നത്.\nവെള്ളിയാഴ്ച പുലര്‍ച്ചെ, പെല്‍ഹാമിലെത്താന് ഏകദേശം7കിലോമീറ്റര് മാത്രം ബാക്കിനില്‍ക്കെയാണ് റോഡിലൂടെ നടന്നുപോകുകയായിരുന്ന വാള്‍ട്ടറിനെ പോലീസ് സംഘം ശ്രദ്ധിക്കുന്നത്. സംഭവിച്ചതെല്ലാം അവരോട് തുറന്നുപറഞ്ഞപ്പോള് പോലീസ് ഉദ്യോഗസ്ഥര് ശരിക്കും ഞെട്ടിപ്പോയി.\nഇത്രയും ദൂരം നടന്നുതളര്‍ന്ന വാള്‍ട്ടറിന് പോലീസ് ഉദ്യോഗസ്ഥര് ആദ്യം ഭക്ഷണം വാങ്ങിനല്‍കി. തുടര്‍ന്ന് വിശ്രമിക്കാനായി ഒരു പള്ളിയിലേക്ക് കൊണ്ടുപോയി. എന്നാല് ഒരുനിമിഷം പോലും വിശ്രമിക്കാന് തയ്യാറായിരുന്നില്ല അവന്. തുടര്‍ന്ന് പോലീസ് സംഘം തന്നെയാണ് വാള്‍ട്ടറിനെ ജോലിസ്ഥലത്തെത്തിച്ചത്.\nഇത്രയുംദൂരം കാല്‍നടയായി സഞ്ചരിച്ചാണ് വാള്‍ട്ടര് ജോലിക്കെത്തിയതെന്ന് മനസിലാക്കിയ ബെല്‍ഹോപ്‌സ് മൂവേഴ്‌സിന്റെ ഉപഭോക്താവ് ലാമിയാണ് ഈ സംഭവം ഫെയ്‌സ്ബുക്കിലൂടെ പങ്കുവെച്ചത്. വാള്‍ട്ടറിന്റെ കാറിന്റെ അറ്റകുറ്റപ്പണിക്കായി ലാമി ഓണ്‍ലൈനിലൂടെ ഫണ്ടുശേഖരണവും നടത്തി.\nവാള്‍ട്ടറിന്റെ കഥ സമൂഹമാധ്യമങ്ങളില് വൈറലായതോടെ ബെല്‍ഹോപ്‌സ് സി.ഇ.ഒ ലൂക്ക് മാര്‍ക്ക്‌ലിനും തന്റെ പുതിയ ജീവനക്കാരനെ നേരിട്ടുകാണാനെത്തി. 2014 മോഡല് ഫോര്‍ഡ് എസ്‌കേപ് കാര് സര്‍പ്രൈസ് സമ്മാനം നല്‍കികൊണ്ടാണ് ലൂക്ക് മാര്‍ക്ക്‌ലിന് ആദ്യ കൂടിക്കാഴ്ചയില് തന്നെ വാള്‍ട്ടറിനെ ഞെട്ടിച്ചത്. വാള്‍ട്ടറിന്റെ ഉത്തരവാദിത്വവും നിശ്ചയദാര്‍ഢ്യവും കമ്പനിയ്ക്ക് മുതല്‍ക്കൂട്ടാണെന്നായിരുന്നു സി.ഇ.ഒയുടെ പ്രതികരണം. അമേരിക്കന് പ്രസിഡന്റ് ഡോണള്‍ഡ് ട്രംപിന്റെ മകള് ഇവാന്‍കാ ട്രംപും ഇരുവരേയും അഭിനന്ദിച്ച് ട്വീറ്റ് ചെയ്തു.\n‘കണ്ണ് തുറന്നു കാണൂ…’: ഈ ചെറ്റക്കുടിലിൽ ആണ് കൊല്ലപ്പെട്ട കൃപേഷും അച്ഛനും അമ്മയും പെങ്ങന്മാരും കഴിയുന്നത്\nബിക്കിനിയിട്ട് ഫോട്ടോയ്ക്ക് പോസ് ചെയ്ത മോഡലിനെ പന്നി ഓടിച്ചിട്ട് കുത്തി: വീഡിയോ വൈറല്\nNational Desk0 119\nNational Desk0 182\nNational Desk0 146\nഇന്‍റലിജൻസ് മുന്നറിയിപ്പുകൾ അവഗണിച്ചതെന്തിന്?: മോദി സർക്കാരിനെതിരെ ആഞ്ഞടിച്ച് മമതാ ബാനർജി\nനടക്കുന്നത് ശവഘോഷയാത്രകള്: ജോയ് മാത്യു\nevartha Desk0 240\nനിയന്ത്രണം വിട്ട് പൊട്ടിക്കരഞ്ഞ് മുല്ലപ്പള്ളി രാമചന്ദ്രന്\nഇത് വെറും കപ്പയല്ല; ‘അൽ കപ്പ’: ആമസോണിൽ ഒരു കിലോ കപ്പയുടെ വില 429 രൂപ


HAVE SOME FOREIGN TREES IN YOUR GARDEN | വീട്ടിലെ പൂന്തോട്ടത്തില് വിദേശപ്പൂമരങ്ങള് ആയാലോ? - Malayalivartha.com Widgets Magazine\n24 MAY 2017 04:19 PM IST\nപ്രകൃതിയുടെ വിസ്മയങ്ങളിലൊന്നാണ് കടുത്ത വേനലിലും പച്ചപ്പോടെ നില്‍ക്കുന്ന മരങ്ങള്. പൂമരങ്ങളാകട്ടെ, പൂന്തോട്ടത്തിന് നിത്യയൗവനവും നല്‍കുന്നു. മരങ്ങള് നട്ടു വളര്‍ത്തുമ്പോള് ഉദ്യാനം കൂടുതല് മോടിയാകുന്നു. ഒപ്പം തണലുമൊരുക്കും. എത്രയോതരം ജീവജാലങ്ങളുടെ ആവാസകേന്ദ്രവുമാകുന്നു മരങ്ങള്.\nഉദ്യാനത്തിലേക്കു തിരഞ്ഞെടുക്കുന്ന പൂമരം നമ്മുടെ കാലാവസ്ഥയ്ക്കു യോജിച്ചതും നിത്യഹരിത സ്വഭാവമുള്ളതുമായിരിക്കണം. പല സമയത്തായി പൂവിടുന്ന മരങ്ങളുണ്ടെങ്കില് എല്ലാക്കാലത്തും ഉദ്യാനത്തില് പൂക്കളുണ്ടാവും. പല നിറത്തില് പൂക്കള് ഉള്ള മരങ്ങള് നടാനും ശ്രദ്ധിക്കണം. ശൈശവദശ കഴിഞ്ഞ മരങ്ങളാണ് നടേണ്ടത്. നമ്മുടെ നാട്ടില് മഴക്കാലം ആരംഭിക്കുന്ന സമയമാണ് മരങ്ങള് നടാന് ഏറ്റവും നന്ന്. അലങ്കാരവൃക്ഷങ്ങളുടെ പുതിയ ഒട്ടേറെ ഇനങ്ങള് ഇന്നു വിപണിയില് ലഭ്യമാണ്.\nആഞ്ഞിലിയുടെ ഇലകളോടു സാദൃശ്യമുള്ള ഇലകളുമായി ഈ മലേഷ്യന് അലങ്കാരമരം നമ്മുടെ നാട്ടില് അത്ര പ്രചാരത്തിലായിട്ടില്ല. എന്നാല് പല ഏഷ്യന് രാജ്യങ്ങളിലും ഇതു പൂമരമായി നട്ടു പരിപാലിച്ചുവരുന്നു. നിത്യഹരിത സ്വഭാവമുള്ള ഈ മരത്തിന്റെ ചോലയില് കിട്ടുന്നത്ര തണലും തണുപ്പും മറ്റ് അലങ്കാരവൃക്ഷങ്ങള്‍ക്കു നല്‍കാനാവില്ല. 9-10 മീറ്റര് മാത്രം ഉയരത്തില് വളരുന്ന സിമോഫ് എയര്‍ട്രീയുടെ വലിയ ഇലകളില് ഞരമ്പുകള് വളരെ പ്രകടമാണ്. ഇലഞെട്ട് അല്‍പം തടിച്ചു പരന്നതാണ്. ഇളം ഇലകള്‍ക്ക് ചുവപ്പുരാശിയുള്ള തവിട്ടുനിറമായിരിക്കും.\nവര്‍ഷം മുഴുവന് പൂവിടുന്ന പ്രകൃതമുള്ള ഈ അലങ്കാരവൃക്ഷത്തില് കടുത്ത മഴക്കാലത്തുപോലും പൂക്കള് ഉണ്ടാകും. 8/10 പൂക്കള് ചെറുകൂട്ടമായി ശാഖാഗ്രങ്ങളിലാണ് ഉണ്ടായി വരിക. അതിരാവിലെ വിരിയാന് തുടങ്ങുന്ന പൂവ് സൂര്യനുദിച്ചാല് മുഴുവനായി വിരിഞ്ഞു കഴിയും. പൂക്കള്‍ക്ക് മരത്തില് 2-3 ദിവസത്തെ ആയുസ്സേയുള്ളൂ. മഞ്ഞനിറമുള്ള പൂവിന്റെ ഇതളുകള് എല്ലാം നന്നായി വിടര്‍ന്ന് പരന്നാണ് കാണപ്പെടുക. ഒത്ത നടുവില് വെള്ളനിറത്തില് കേസരങ്ങള് നിറയെ കാണാം.\nപൂവിട്ടുനില്‍ക്കുന്ന ഈ മരത്തില് തേനീച്ചകളും ചെറുവണ്ടുകളും ധാരാളമായി വന്നെത്തും. ഇവ പൂക്കളില് പരാഗണം നടത്തി കായ്കള് ഉണ്ടായിവരും. പരാഗണം നടന്ന പൂവ് കായാകാന് അഞ്ച് ആഴ്ചക്കാലമെടുക്കും. കായ്കള് മുകളിലേക്കു നിവര്‍ന്നാണ് നില്‍ക്കുക. നക്ഷത്രത്തിന്റെ ആകൃതിയുള്ള കായ്കള്‍ക്ക് തിളക്കമാര്‍ന്ന ചുവപ്പുനിറമാണ്. ഒറ്റനോട്ടത്തില് കായ്കള് പൂക്കളാണെന്നേ തോന്നൂ. വിത്ത് പൊഴിഞ്ഞു നിലത്തുവീണാല് അനുകൂല കാലാവസ്ഥയില് തൈകളായി വളര്‍ന്നുവരും. വിത്തിന്റെ കിളിര്‍പ്പുശേഷി വേഗത്തില് നഷ്ടപ്പെടുമെന്നതുകൊണ്ട് മരത്തില്‍നിന്നു ശേഖരിച്ചവ വൈകാതെ പാകിമുളപ്പിക്കണം.\nഈ മരം നന്നായി വളരുന്നപക്ഷം മണ്ണില് ഭൂഗര്‍ഭജലം നന്നായി ഉണ്ടെന്നു മനസ്സിലാക്കാം. വരണ്ട കാലാവസ്ഥയില് സിമോഫ് എയര്‍ട്രീ നന്നായി വളരാറില്ല. വിത്തുവഴി ഉല്‍പാദിപ്പിച്ച തൈയും ഇളം കമ്പുകളുമാണ് നടേണ്ടത്. കമ്പുകള് നടീല്‍വസ്തുവാക്കി ഉപയോഗിച്ചാല് വേഗത്തില് വളര്‍ന്നുവന്ന് മരമായി മാറും.\nബട്ടര്‍ഫ്‌ലൈ പീ ട്രീ\nപടര്‍ന്നു പന്തലിച്ചു നില്‍ക്കുന്ന തണല്‍മരത്തില് നിറയെ ശംഖുപുഷ്പങ്ങളുള്ള കുലകള്. ഞാന്നു കിടക്കുന്ന പൂങ്കുലയില് 8-10 പൂക്കളും ധാരാളം പൂമൊട്ടുകളും ഉണ്ടാകും. 10-12 മീറ്റര് മാത്രം ഉയരത്തില് വളരുന്ന ബട്ടര്‍ഫ്‌ലൈ പീ മരത്തിന്റെ വശങ്ങളിലേക്കു ഞാന്നുകിടക്കുന്ന ശാഖകളിലാണ് ധാരാളം പൂക്കള് ഉണ്ടാകുന്നത്. ബ്രസീലിലെ ആമസോണ് വനങ്ങളില് സ്വാഭാവികമായി വളരുന്ന ഈ പൂമരം നമ്മുടെ നാട്ടില് വന്നെത്തിയിട്ട് അധികനാളായിട്ടില്ല.\nകമ്പുകളില് ഇലക്കൂട്ടുകളാണ് ഉണ്ടായിവരിക. ഓരോ ഇലക്കൂട്ടത്തിലും മൂന്നു ലഘുപത്രങ്ങള് വീതം കാണും. ഇലകള്‍ക്ക് 3–7 സെ.മീ. നീളമുണ്ട്. ഇളം ഇലകള്‍ക്ക് താഴെ നഖംപോലുള്ള സ്റ്റിപ്യൂള് (ടശേുൗഹല) പ്രത്യേകതയാണ്. നല്ല നീളമുള്ള ബീന്‍സിന്റെ ആകൃതിയാണ് കായ്കള്‍ക്ക്. പയറിനങ്ങളില് എന്നപോലെ നൈട്രജന് ആഗിരണം ചെയ്യാന് കഴിവുള്ള ബാക്ടീരിയ ഇതിന്റെ വേരുകളിലെ ചെറുമുഴകളില് സ്വാഭാവികമായി കാണപ്പെടുന്നു.\nപൂങ്കുലകള് ശാഖാഗ്രങ്ങളിലും ഇലകളുടെ മുട്ടുകളിലുമാണ് ഉണ്ടായി വരിക. 8-40 സെ.മീ. വരെ പൂങ്കുലയ്ക്ക് നീളമുണ്ടാകും. പൂക്കള്‍ക്ക് ഇളം വയലറ്റ് അല്ലെങ്കില് ലൈലാക് നിറമാണ്. തേനീച്ചയും ചെറുവണ്ടുകളും വഴി പരാഗണം നടന്ന് ഉണ്ടായിവരുന്ന കായ്കള് വിളഞ്ഞാല് തവിട്ടുനിറമായിരിക്കും. ഒരു കായ്ക്കുള്ളില് 5-10 വിത്തുകള് കാണും. വിത്തുകള്‍ക്ക് ഇളം കറുപ്പുനിറമാണ്. കായ്കള് മൂത്തു പാകമായാല് പൊട്ടിത്തുറന്ന് വിത്തുകള് അല്‍പം ദൂരേക്കു വിന്യസിക്കും. വിത്തുവഴി സ്വാഭാവിക വംശവര്‍ധന നടത്തുന്ന ബട്ടര്‍ഫ്‌ലൈ പീ ട്രീയുടെ വിത്തുപയോഗിച്ച് വളര്‍ത്തിയെടുത്ത തൈകളാണ് നട്ടുവളര്‍ത്തുന്നത്.\nകമ്പു മുറിച്ചും നടാം. 30/50 സെ.മീ. നീളമുള്ള കമ്പ് ഇലകള് നീക്കിയശേഷം നട്ടാല് എളുപ്പം വളര്‍ന്നുവരും. വേഗത്തില് വളരുന്ന ഈ അലങ്കാരവൃക്ഷം വഴിയോരത്തും, പാര്‍ക്കിലുമെല്ലാം നട്ടുപരിപാലിക്കാന് നന്ന്.\nഓസ്‌ട്രേലിയന് അംബ്രല്ല ട്രീ\nഉദ്യാനത്തില് പാതി തണലുള്ളിടത്ത് കുറ്റിച്ചെടിയായി പരിപാലിക്കുന്ന ഷഫ്‌ളീറ എന്ന ഇലച്ചെടിയുടെ ജനുസ്സില്‍പെടുന്നതാണ് ഓസ്‌ട്രേലിയന് അംബ്രല്ല മരം. ഓസ്‌ട്രേലിയയും ജാവാ ദ്വീപുകളും ജന്മേദേശമായ ഈ തണല്‍മരം പല രാജ്യങ്ങളിലും പൂമരമായി പ്രചാരത്തിലുണ്ട്. പാതി തണലുള്ളിടത്തും ഇതു വളര്‍ന്നുകൊള്ളും. മറ്റ് അലങ്കാരവൃക്ഷങ്ങളില്‍നിന്നു വ്യത്യസ്തമായി തായ്ത്തടി അത്രയ്ക്കു വ്യക്തമായി ഉണ്ടാകാറില്ല. പകരം ചുവട്ടില്‍നിന്നു കുത്തനെ വളരുന്ന തണ്ടുകളാണുള്ളത്. 6-10 മീറ്ററോളം ഉയരത്തില് വളരുന്ന അംബ്രല്ല ട്രീയുടെ പോതുകളില് ഈ മരത്തിന്റെ തന്നെ വിത്തുകള് വീണു കിളിര്‍ത്ത് ഓര്‍ക്കിഡിന്റെ രീതിയില് വായുവില് വേരുകളുമായി തൈകള് ഉണ്ടാകും. പിന്നീട് ഈ വേരുകള് താഴേക്കു വളര്‍ന്നിറങ്ങി മറ്റൊരു മരമായി മാറും.\nകുടപോലെ കാണുന്ന നല്ല വലുപ്പമുള്ള ഇലക്കൂട്ടുകളാണ് ഈ മരത്തിന്റെ ഭംഗി. 7-16 ഇലകള് ചേരുന്നതാണ് ഓരോ ഇലക്കൂട്ടും. 15-60 സെ.മീ നീളമുള്ള ഞെട്ടിന്റെ അഗ്രഭാഗത്താണ് ഇലകള് ഉണ്ടായിവരിക. കടുംപച്ചനിറമുള്ള ഇളം ശാഖകളില് പൊഴിഞ്ഞുവീണ ഇലകളുടെ പാടുകള് വ്യക്തമായി കാണാം.\nദൂരെനിന്നുപോലും വളരെ വ്യക്തമായി കാണുന്ന വിധത്തില് ശാഖാഗ്രങ്ങളില് ഇലപ്പടര്‍പ്പിനു മുകളിലാണ് പൂങ്കുലകള് ഉണ്ടായിവരിക. ധാരാളം ശാഖകളോടു കൂടിയ പൂങ്കുലയിലെ ഓരോ ശാഖയ്ക്കും 80 സെ.മീ വരെ നീളമുണ്ടാകും. പൂങ്കുലകള് കുത്തനെ നിവര്‍ന്നു നില്‍ക്കുന്നു. പൂക്കള് ചെറുതും കടുംചുവപ്പു നിറമുള്ളതുമാണ്. ഓരോ പൂങ്കുലയിലും ആയിരത്തിലേറെ പൂക്കള് ഉണ്ടാകും. വേനല്‍ക്കാലത്താണ് നന്നായി പൂവിടുന്നത്.\nചെറുപക്ഷികളും തേനീച്ചകളും പൂക്കളുടെ പരാഗണം നടത്തുന്നു. ഇവയെ ആകര്‍ഷിക്കാന് പൂക്കള് സമൃദ്ധമായി തേന് ഉല്‍പാദിപ്പിക്കും. അംബ്രല്ല ട്രീയുടെ കായ്കള് ചെറു ജന്തുക്കള്‍ക്കും പക്ഷികള്‍ക്കും ഇഷ്ടവസ്തുവാണ്. ഇവയാണ് മരത്തിന്റെ സ്വാഭാവിക പ്രജനനം നടത്തുന്നത്. കായ്കള് വിളഞ്ഞ് പാകമായാല് പര്‍പ്പിള് നിറമാണ്.\nവിത്തുവഴിയും കമ്പ് മുറിച്ചുനട്ടുമാണ് മരം സാധാരണയായി വളര്‍ത്തിയെടുക്കുക. നന്നായി വളര്‍ച്ചയെത്തിയ മരത്തിന്റെ ഒരടിയോളം നീളമുള്ള കമ്പ് മുറിച്ചെടുത്ത് നടാം. ഇളം കമ്പുകളാണ് കൂടുതല് യോജിച്ചത്. കുറെക്കാലം ചട്ടിയില് കുറ്റിച്ചെടിയായി പരിപാലിക്കാനാകും. (വിവരങ്ങള്‍ക്ക് : പ്രഫ. ജേക്കബ് വര്‍ഗീസ് കുന്തറ, അസോഷ്യേറ്റ് പ്രഫസര്, ബോട്ടണി വിഭാഗം, ഭാരതമാതാ കോളജ്, തൃക്കാക്കര, കൊച്ചി-21)


മല്‍സരിക്കാനില്ലെന്ന് സുധീരനും ബിന്ദുകൃഷ്ണയും ; വടകരയില് അഡ്വ പ്രവീണ്‍കുമാറിന് സാധ്യത - Samakalika Malayalam\nവടകരയില് പ്രവീണ്‍കുമാറോ പാച്ചേനിയോ..?; മല്‍സരിക്കാനില്ലെന്ന് സുധീരനും ബിന്ദുകൃഷ്ണയും\nBy സമകാലിക മലയാളം ഡെസ്‌ക് | Published: 19th March 2019 10:17 AM |\nLast Updated: 19th March 2019 10:26 AM | A+A A- |\nന്യൂഡല്‍ഹി : ലോക്‌സഭ തെരഞ്ഞെടുപ്പിലെ വയനാട്, വടകര സീറ്റുകളിലെ കോണ്‍ഗ്രസ് സ്ഥാനാര്‍ത്ഥികളെ കണ്ടെത്താനുള്ള ചര്‍ച്ച തുടരുന്നു. വയനാട്ടില് ടി സിദ്ദിഖിന്റെ സ്ഥാനാര്‍ത്ഥിത്വം ഏകദേശം ഉറപ്പായിക്കഴിഞ്ഞു. അതേസമയം വടകര കീറാമുട്ടിയായി ഇപ്പോഴും നിലനില്‍ക്കുകയാണ്.\nവടകരയില് സിപിഎം സ്ഥാനാര്‍ത്ഥി പി ജയരാജനായതിനാല്, കരുത്തനായ പ്രതിയോഗിയെ മല്‍സരിപ്പിക്കണമെന്നാണ് പ്രാദേശിക നേതൃത്വം ആവശ്യപ്പെടുന്നത്. നിലവിലെ എംപി മുല്ലപ്പള്ളി രാമചന്ദ്രന് മല്‍സരിക്കണമെന്നാണ് കോണ്‍ഗ്രസ് നേതാക്കള് ആവശ്യപ്പെട്ടത്. ഇക്കാര്യം ആവശ്യപ്പെട്ട് കോഴിക്കോട്, കണ്ണൂര് ജില്ലകളിലെ കോണ്‍ഗ്രസ് പ്രവര്‍ത്തകര് എഐസിസിക്ക് സന്ദേശങ്ങള് അയക്കുകയും ചെയ്തു.\nഇതേത്തുടര്‍ന്ന് എഐസിസി ജനറല് സെക്രട്ടറി മുകുള് വാസ്‌നിക് മല്‍സരിക്കാന് മുല്ലപ്പള്ളിയോട് ആവശ്യപ്പെട്ടെങ്കിലും, മല്‍സരത്തിനില്ലെന്ന മുന് നിലപാടില് മുല്ലപ്പള്ളി ഉറച്ചുനിന്നു. തുടര്‍ന്ന് വി എം സുധീരന്, ബിന്ദു കൃഷ്ണ എന്നിവരെ പരിഗണിച്ചു. എന്നാല് ഇരുവരും മല്‍സരിക്കാനില്ലെന്ന് ഹൈക്കമാന്‍ഡിനെ അറിയിച്ചു. ഇപ്പോള് യൂത്ത് കോണ്‍ഗ്രസ് നേതാവ് അഡ്വ. പ്രവീണ്‍കുമാറിനെയാണ് പരിഗണിക്കുന്നത്.\nജില്ലാ സെക്രട്ടറി സ്ഥാനത്തു നിന്നും പി ജയരാജന് മല്‍സരക്കളത്തിലേക്ക് ഇറങ്ങിയതുപോലെ, കണ്ണൂര് ഡിസിസി പ്രസിഡന്റ് സതീശന് പാച്ചേനി വടകരയില് മല്‍സരിക്കട്ടെ എന്ന നിര്‍ദേശവും ഉയര്‍ന്നുവന്നിട്ടുണ്ട്. വിജയസാധ്യതയുള്ള മറ്റ് പേരുകളും കോണ്‍ഗ്രസ് നേതൃത്വം പരിഗണിക്കുന്നുണ്ട്. വടകരയില് വിജയസാധ്യതയുള്ള സ്ഥാനാര്‍ത്ഥിയെ മുല്ലപ്പള്ളി രാമചന്ദ്രന് തന്നെ കണ്ടെത്തട്ടെ എന്നാണ് ഉമ്മന്‍ചാണ്ടിയും രമേശ് ചെന്നിത്തലയും വ്യക്തമാക്കിയിട്ടുള്ളത്.\nകോണ്‍ഗ്രസ് വടകര പ്രവീണ്‍കുമാര് സതീശന് പാച്ചേനി


7 ജില്ലകള് വെള്ളപ്പൊക്കബാധിതമെന്ന് കേന്ദ്ര ജല കമ്മീഷൻ; വരും ദിവസങ്ങളില് അതിതീവ്ര മഴയെന്ന് മുന്നറിയിപ്പ് | cenetral water commisssion warns kerala\nThiruvananthapuram, First Published 9, Aug 2020, 9:11 PM\nമഴ തുടരുന്ന പശ്ചാത്തലത്തിൽ പെരിയാർ, ഭാരതപ്പുഴ, പമ്പ, കബനി, വളപട്ടണം, കുറ്റ്യാട്ടി നദികളുടെ തീരത്തുള്ളവർ ജാഗ്രത പാലിക്കണമെന്നും നിർദ്ദേശമുണ്ട്.\nതിരുവനന്തപുരം: കേരളത്തിൽ ഏഴ് ജില്ലകൾ വെള്ളപ്പൊക്ക ബാധിതമെന്ന് കേന്ദ്ര ജല കമ്മീഷൻ. വയനാട്, ഇടുക്കി, പത്തനംതിട്ട, പാലക്കാട്, കോഴിക്കോട്, കോട്ടയം, തൃശൂർ എന്നീ ജില്ലകൾ വെള്ളപ്പൊക്ക ബാധിതമാണെന്നാണ് കേന്ദ്ര ജല കമ്മീഷന്‍റെ അറിയിപ്പ്. കനത്ത മഴ തുടരുന്ന പശ്ചാത്തലത്തിൽ പെരിയാർ, ഭാരതപ്പുഴ, പമ്പ, കബനി, വളപട്ടണം, കുറ്റ്യാട്ടി എന്നീ നദികളുടെ തീരത്തുള്ളവർ ജാഗ്രത പാലിക്കണമെന്നും കേന്ദ്ര ജല കമ്മീഷൻ വെള്ളപ്പൊക്ക മുന്നിറിയിപ്പ് നല്‍കുന്നു.\nഅതേസമയം, കേരളത്തിൽ ഇന്നും നാളെയും അതിതീവ്രമഴയ്ക്ക് സാധ്യതയുണ്ടെന്നാണ് കേന്ദ്ര കാലാവസ്ഥ നീരീക്ഷണ കേന്ദ്രത്തിന്‍റെ മുന്നറിയിപ്പ്. നാളെ കഴിഞ്ഞ് മഴയുടെ ശക്തി കുറയാനാനാണ് സാധ്യത. എന്നാല്, കാറ്റിന്റെ വേഗതയും മാറ്റവും അനുസരിച്ച് ഇതിൽ മാറ്റങ്ങൾ ഉണ്ടാകാം. അതിനാൽ ബുധനാഴ്ച്ച ശേഷവും കേരളത്തിൽ മഴ ലഭിക്കാനുള്ള സാധ്യത തള്ളിക്കളയാനാകില്ലെന്ന് കാലാവസ്ഥാ നിരീക്ഷണ കേന്ദ്രത്തിന്‍റെ അറിയിപ്പില് പറയുന്നു.\nവിവിധ ജില്ലകളില് കാലവര്‍ഷക്കെടുതി രൂക്ഷമായി തുടരുകയാണ്. കൊവിഡ് വ്യാപനത്തിനിടെ കൂടുതല് ദുരിതാശ്വാസ ക്യാമ്പുകള് തുറക്കേണ്ടി വരുന്നത് ജില്ലാ ഭരണകൂടങ്ങള്‍ക്ക് വന് പ്രതിസന്ധിയാണ് സൃഷ്ടിക്കുന്നത്. ഇടുക്കി വണ്ടിപ്പെരിയാര് ടൗണിൽ വൈകിട്ട് മണ്ണിടിച്ചില് ഉണ്ടായി. കെട്ടാരക്കര ദിണ്ഡിഗല് ദേശീയപാതയിലാണ് സംഭവം. പാർക്ക് ചെയ്തിരുന്ന രണ്ട് ബൈക്കുകൾ മണ്ണിനടിയിൽ പെട്ടു. അരമണിക്കൂറോളം ഗതാഗതം തടസപ്പെട്ടു.\nLast Updated 9, Aug 2020, 11:27 PM\ncenetral water commisssion\nകേന്ദ്ര ജല കമ്മീഷൻ


tk jayaraj | സർക്കാർ ആശുപത്രിയിൽ തുടക്കം; കോഴിക്കോട് പിവി എസ് ആശുപത്രിയുടെ അമരക്കാരനായത് 1986ൽ; യൂറോളജി സർജൻ എന്ന നിലയിൽ മികവു കാട്ടി; മാതൃഭൂമി ഡയറക്ടർ ഡോ ടികെ ജയരാജ് അന്തരിച്ചു - MarunadanMalayalee.com\nOctober 21, 202102:22 PM IST Permalink\nകോഴിക്കോട്: പ്രശസ്ത യൂറോളജി സർജനും കോഴിക്കോട് പി.വി എസ്. ഹോസ്പിറ്റൽ മാനേജിങ് ഡയറക്ടറും ചീഫ് സർജനും മാതൃഭൂമി ഡയറക്ടറുമായ ഡോ.ടി.കെ.ജയരാജ് (82). അന്തരിച്ചു. കോഴിക്കോട് തളി 'കൽപക'യിലായിരുന്നു താമസം. 2006 മുതൽ മാതൃഭൂമി ഡയറക്ടറാണ്.\nകോഴിക്കോട് ഗവ. മെഡിക്കൽ കോളേജിൽ നിന്ന് എം.ബി.ബി.എസ്. ബിരുദം നേടിയ ജയരാജ് കേരള ഗവ. സർവീസിൽ അസിസ്റ്റന്റ് സർജനായാണ് ഭിഷഗ്വരജീവിതം തുടങ്ങിയത്. എം.എസ്., എഫ്.ഐ.സി.എസ്., എഫ്.ഐ.എം.എസ്.എ. ബിരുദങ്ങളും നേടി. 1965 മുതൽ 1974 വരെ വിവിധ സർക്കാർ ആശുപത്രികളിൽ അസിസ്റ്റന്റ് സർജനായി പ്രവർത്തിച്ചു. 1976-ൽ കോഴിക്കോട് പി.വി എസ്. ഹോസ്പിറ്റൽ തുടങ്ങിയതുമുതൽ അതിന്റെ നേതൃത്വത്തിൽ അദ്ദേഹമുണ്ടായിരുന്നു. എളിയനിലയിൽ തുടങ്ങിയ സ്ഥാപനത്തെ മൾട്ടി സൂപ്പർ സ്പെഷ്യാലിറ്റി ഹോസ്പിറ്റലാക്കി വളർത്തുന്നതിൽ നിർണായകപങ്കു വഹിച്ചു. അഖിലേന്ത്യാതലത്തിലും അന്താരാഷ്ട്രതലത്തിലും നടന്ന മെഡിക്കൽ സമ്മേളനങ്ങളിൽ പ്രബന്ധങ്ങൾ അവതരിപ്പിച്ചിട്ടുണ്ട്. അന്താരാഷ്ട്ര ജേണലുകളിൽ പ്രബന്ധങ്ങൾ പ്രസിദ്ധീകരിച്ചിട്ടുമുണ്ട്.\nതൃശ്ശൂർ ജില്ലയിലെ വലപ്പാട്ട് മലബാർ ഡിസ്ട്രിക്ട് ബോർഡിൽ സ്‌കൂൾ അദ്ധ്യാപകനായിരുന്ന എടമുട്ടം തണ്ടയം പറമ്പിൽ കുഞ്ഞുകൃഷ്ണന്റെയും കാർത്യായനിയുടെയും മകനായി 1939 ജൂലായ് ഏഴിനായിരുന്നു ജനനം. അസോസിയേഷന് ഓഫ് സർജൻസ് ഓഫ് ഇന്ത്യ ഭരണസമിതിയംഗം, കേരള ചാപ്റ്റർ പ്രസിഡന്റ്, സെക്രട്ടറി, ഇന്ത്യൻ മെഡിക്കൽ അസോസിയേഷൻ കോഴിക്കോട് ബ്രാഞ്ച് പ്രസിഡന്റ്, കാലിക്കറ്റ് യൂറോളജി ക്ലബ്ബ് പ്രസിഡന്റ്, ശ്രീനാരായണ എഡ്യുക്കേഷൻ സൊസൈറ്റി ഡയറക്ടർബോർഡംഗം, വൈസ് പ്രസിഡന്റ്, ശ്രീകണ്ഠേശ്വര ക്ഷേത്രം പ്രവർത്തകസമിതിയംഗം, റോട്ടറി ക്ലബ്ബ് ഓഫ് കാലിക്കറ്റ് ഈസ്റ്റ് പ്രസിഡന്റ്, ജില്ലാ വോളിബോൾ അസോസിയേഷൻ പ്രസിഡന്റ് തുടങ്ങിയ ചുമതലകൾ വഹിച്ചിട്ടുണ്ട്.\nകെ.ടി.സി. സ്ഥാപകനും പ്രമുഖ വ്യവസായിയുമായ പരേതനായ പി.വി.സാമിയുടെ മകൾ കുമാരി ജയരാജാണ് ഭാര്യ. മക്കൾ: ഡോ.ജെയ്സി ബൈജു (ഹാർട്ട് ആൻഡ് വാസ്‌കുലാർ കെയർ, ഫ്ളോറിഡ, യു.എസ്.), ഡോ.ദീപ സുനിൽ (പി.വി എസ്. ഹോസ്പിറ്റൽ, കോഴിക്കോട്), ഡോ.ജയ് കിഷ് ജയരാജ് (ഡയറക്ടർ, പി.വി എസ്. ഹോസ്പിറ്റൽ), ഡോ.ദീഷ്മ രാജേഷ് (പി.വി എസ്. ഹോസ്പിറ്റൽ). മരുമക്കൾ: ഡോ.പ്രദീപ് ബൈജു (ഹാർട്ട് ആൻഡ് വാസ്‌കുലാർ കെയർ, ഫ്ളോറിഡ, യു.എസ്.), ഡോ.സുനിൽ രാഹുലൻ (ദുബായ്), ഡോ.ആര്യ ജയ് കിഷ് (പി.വി എസ്. ഹോസ്പിറ്റൽ), ഡോ. രാജേഷ് സുഭാഷ് (പി.വി എസ്. ഹോസ്പിറ്റൽ).\nസഹോദരങ്ങൾ: സാവിത്രി (ഫറോക്ക്), സതി (അയ്യന്തോൾ), പരേതരായ ഡോ.ടി.കെ.രവീന്ദ്രൻ (കാലിക്കറ്റ് സർവകലാശാല മുൻ വൈസ് ചാൻസലർ), ഗംഗാധരൻ(വിമുക്തഭടൻ), ബാലകൃഷ്ണൻ (റിട്ട. പ്രിൻസിപ്പാൾ, ഗവ. കോളേജ്, ചാലക്കുടി), സുരേന്ദ്രൻ (റിട്ട. ഇന്ത്യൻ റവന്യൂ സർവീസ്), സരോജിനി, സരസ്വതി. മാതൃഭൂമി ചെയർമാനും മാനേജിങ് എഡിറ്ററുമായ പി.വി.ചന്ദ്രൻ, മുഴുവൻസമയ ഡയറക്ടറും ചലച്ചിത്ര നിർമ്മാതാവുമായ പി.വി.ഗംഗാധരൻ എന്നിവർ ഭാര്യാ സഹോദരന്മാരാണ്.\nമങ്കട മലപ്പുറം ജില്ലയിൽ ഇടതുമുന്നണി പ്രതീക്ഷയർപ്പിക്കുന്ന മണ്ഡലം\nഅച്ഛന്റെ വഴിയെ ആദ്യം അദ്ധ്യാപനത്തിലേയ്ക്കും പിന്നെ രാഷ്ട്രീയത്തിലേയ്ക്കും ചുവടുവച്ച ഡോ. ജയരാജ് ഒടുവിൽ ക്യാബിനറ്റ് പദവിയിലേയ്ക്ക്\nഗോവൻ ചലച്ചിത്രാത്സവത്തിൽ പ്രദർശിപ്പിച്ച ചിത്രം ദുരന്തമാവുമ്പോൾ!\nകാഞ്ഞിരപ്പള്ളിയിൽ എത്തിയ ജോസഫ് വാഴക്കന്റെ പ്രതീക്ഷ എൻഎസ്എസും സഭയും\nവിവാദങ്ങൾക്കിടെ മുല്ലപ്പെരിയാർ ബേബി ഡാമിലെ മരംമുറി ഉത്തരവ് മരവിപ്പിച്ചു


എനിക്ക് ഇതിലൊന്നും പരാതിയില്ലെന്ന് സംവിധായകന് വിനയന് | Director Vinayan about Kerala State Chalachitra Academy - Malayalam Filmibeat\n» എനിക്ക് ഇതിലൊന്നും പരാതിയില്ലെന്ന് സംവിധായകന് വിനയന്\nഎനിക്ക് ഇതിലൊന്നും പരാതിയില്ലെന്ന് സംവിധായകന് വിനയന്\nUpdated: Thursday, November 24, 2016, 18:41 [IST]\nഗോവ ഇന്റര്‍നാഷ്ണല് ഫിലിം ഫെസ്റ്റിവലില് അന്തരിച്ച നടന് കലാഭവന് മണിയെ ആദരിച്ച് വാസന്തിയും ലക്ഷ്മിയും പിന്നെ ഞാനും എന്ന ചിത്രം പ്രദര്‍ശിപ്പിച്ചിരുന്നു. എന്നാല് ചിത്രം പ്രദര്‍ശിപ്പിക്കുന്ന കാര്യം താനോ നിര്‍മാതാവ് സര്‍ഗം കബീറിനെയോ അറിയിച്ചിട്ടില്ലെന്ന് സംവിധായകന് വിനയന്.\nസോഷ്യല് മീഡിയയില് പലതരത്തിലുള്ള വാര്‍ത്തകള് പ്രത്യക്ഷപ്പെട്ടിരുന്നു. അതിനോടൊന്നും പ്രതികരിക്കേണ്ടെന്നാണ് താന് ആദ്യം കരുതിയത്. എന്നാല് പലരും തനിക്ക് ആ വാര്‍ത്ത ഷെയര് ചെയ്യുകയും അതേ കുറിച്ച് വിൡച്ച് ചോദിക്കുകയും ചെയ്തപ്പോഴാണ് ഇതിനോട് പ്രതികരിക്കുന്നതെന്ന് വിനയന് പറയുന്നു.\nനടന്ന കാര്യങ്ങളൊക്കെ ശരിയാണ്. പക്ഷേ എനിക്ക് അതില് പരാതിയൊന്നുമില്ലെന്ന് പറയുന്നു.\nഅനുവാദം ചോദിക്കാതെയാണ് ചിത്രം ഫെസ്റ്റിവലില് പ്രദര്‍ശിപ്പിച്ചത്. ഇന്റര്‍നാഷ്ണല് ഫിലിം ഫെസ്റ്റിവലിന്റെ നിയമപ്രകാരം ഇത് മാപ്പ് അര്‍ഹിക്കാത്ത തെറ്റാണെന്ന് വിവരമുള്ളവര് പറയുന്നു. എന്‍എഫ്ഡിസിക്കൊ മറ്റൊരു ഏജന്‍സിക്കോ ഇങ്ങനെ ചിത്രം പ്രദര്‍ശിപ്പിക്കാനുള്ള അനുവാദം കൊടുത്തിട്ടില്ലെന്ന് നിര്‍മാതാവ് ശ്രീ സര്‍ഗ്ഗം കബീര് പറയുന്നു.\nഎന്നെ അറിയിക്കേണ്ട പക്ഷേ നിര്‍മാതാവിനെ\nഒരുപക്ഷേ ഈ വിവരം എന്നെ അറിയിക്കേണ്ട എന്ന് ചലച്ചിത്ര അക്കാദമിക്ക് തോന്നിയേക്കാം. പക്ഷേ അക്കാദമി ചെയര്‍മാന് ശ്രീ കമലിനെ വച്ച് സിനിമ ചെയ്തിട്ടുള്ള ശ്രീ സ്വര്‍ഗം കബീറിനോട് ഇത് എന്തിന് ചെയ്തു. വിനയന് പറയുന്നു.\nവിനയന്റെ ഫേസ്ബുക്ക് പോസ്റ്റിന്റെ പൂര്‍ണരൂപം.\nRead more about: kamal vinayan kalabhavan mani malayalam film malayalam cinema malayalam movie news മലയാളം സിനിമ വിനയന് കലാഭവന് മണി കമല്\nDirector Vinayan about Kerala State Chalachitra Academy.


ജനങ്ങളുടെ ശക്തിയിലാണ് എന്റെ വിശ്വാസം : പ്രിയാ പിള്ള\n"എന്റെ വിദേശയാത്ര തടയുന്നതിന് കേന്ദ്ര ആഭ്യന്തരമന്ത്രാലയം നടത്തിയ ശ്രമം പരാജയപ്പെട്ടത് കോടതി ന്യായത്തിന്റെ ഒപ്പം നിന്നതുകൊണ്ടാണ്. ഇപ്പോള് ഗ്രീന്‍പീസിന്റെ രജിസ്ട്രേഷന് റദ്ദാക്കുന്നതിനും ബാങ്ക് അക്കൗണ്ടുകള് മരവിപ്പിക്കുന്നതിനും കേന്ദ്രസര്‍ക്കാര് തീരുമാനിച്ചിരിക്കുന്നു. ഇതൊന്നും ഞങ്ങളെ പിന്തിരിപ്പിക്കില്ല. ശക്തമായ സമരവുമായി മുന്നോട്ടു പോകുക തന്നെ  ചെയ്യും. കാ‍രണം ഞങ്ങളുടെ സമരം ജനാധിപത്യത്തെ ശക്തിപ്പെടുത്തുവനാണ്. അഭിപ്രായം പ്രകടിപ്പിക്കുവാനും പ്രതിഷേധിക്കുവാനും ഒരു ജനാധിപത്യരാജ്യത്ത് കഴിയണ്ടെ? സര്‍ക്കാരിന്റെ നയങ്ങളോട് അഭിപ്രായവ്യത്യാസം ഉണ്ടാവുക സ്വാഭാവികമാണ്. പക്ഷേ അതിനോട് അസഹിഷ്ണുത പാടില്ല."\nഗ്രീന്‍പീസ് എന്ന പരിസ്ഥിതി സന്നദ്ധസംഘടനയുടെ പ്രവര്‍ത്തകയും മലയാളിയും ആയ പ്രിയാ പിള്ള പറഞ്ഞു.\nതിരുവനന്തപുരത്ത് വനിതാകലാസാഹിതിയുടെ പ്രതിഭാപുരസ്കാരം ഏറ്റുവാങ്ങാന് എത്തിയ പ്രിയാ പിള്ള വിമന് പോയിന്റിനോട് സംസാരിക്കുകയായിരുന്നു.\nവന്‍കിട കുത്തകകള് നടത്തുന്ന കൊടുംചൂഷണങ്ങളുടെ ഞെട്ടിക്കുന്ന കഥകള് ആണ് പ്രിയക്ക് പറയാന് ഉണ്ടായിരുന്നത്.\n"മധ്യപ്രദേശിലെ മഹാന് എന്ന ആദിവാസി ഗ്രാമത്തില് കാടു വെട്ടിത്തെളിച്ച് കല്‍ക്കരി ഖനി ആരംഭിക്കുവാന് കുത്തക കമ്പനികള് നടത്തുന്ന ശ്രമങ്ങള്‍ക്കെതിരെ ഞങ്ങള് ആദിവാസികളെ സംഘടിപ്പിക്കുകയും സമരം നടത്തുകയും ചെയ്തു വരുന്നതാണ് സര്‍ക്കാരിനെ ചൊടിപ്പിച്ചിരിക്കുന്നത്. യു കെയില് പാ‍ര്‍ലമെന്റ് അംഗങ്ങളെ കാണുന്നതിനാണ് ഞാന് വിമാനത്താവളത്തില് എത്തിയത്. പക്ഷേ എന്നെ പോകാന് അനുവദിച്ചില്ല. എന്റെ പാസ്പോര്‍ട്ടില് അവര് സ്റ്റാമ്പ് ചെയ്തു. എല്ലാ വിമാനത്താവളത്തിലെയും നിരോധിതരുടെ പട്ടികയില് എന്റെ പേരുണ്ടാകും. എനിക്ക് ഒരു കടലാസ്സും സര്‍ക്കാര് തന്നിട്ടില്ല. കോടതിവിധി വന്നെങ്കിലും എനിക്ക് പുറത്ത് പോകാവുന്ന സ്ഥിതി ആയിട്ടില്ല.  ഒരു കാര്യം ഉറപ്പാണ്. ഇനി എന്റെ മേല് അവരുടെ കണ്ണ് എപ്പോഴും ഉണ്ടാകും. എങ്ങനെയെങ്കിലും കുടുക്കാന് ശ്രമിക്കുകയും ചെയ്യും. യു പി എ സര്‍ക്കാരും ഇതേ നിലപാടാണ് സ്വീകരിച്ചിരുന്നതെങ്കിലും മോഡി സര്‍ക്കാര് കൂടുതല് വൈരാഗ്യബുദ്ധിയോടെ ആണ് പെരുമാറുന്നത്. കോര്‍പറേറ്റുകളും ഭരണകൂടവും ചേര്‍ന്നാണ് പ്രകൃതിയെ നശിപ്പിക്കുന്നതും ആദിവാസികളുടെ ജീവിതം തകര്‍ക്കുന്നതും. സ്കൂളും റോഡും വെള്ളവും നല്കാം എന്ന് മോഹിപ്പിച്ചു ആദിവാസികളെ കാട്ടില് നിന്നും പുറത്താക്കും. ഒരു ചാക്ക് ഉരളക്കിഴങ്ങും ഒരു ചാക്ക് ഉള്ളിയും ഒരു ചാക്ക് അരിയും ഒരു ലക്ഷം രൂപയും ആണ്  ഭൂമി വിട്ടുകൊടുക്കുന്ന ആദിവാസിക്ക് നഷ്ടപരിഹാരം ലഭിക്കുന്നത്. കാടിനെ  ആശ്രയിച്ചു  ജീവിക്കുന്ന ഇവരുടെ ഉപജീവനമാര്‍ഗം പൂര്‍ണമായും അടയുന്നു എന്ന് അവര് മനസ്സിലാക്കുന്നത് പിന്നീടാണ്. വലിയ വീട്ടില് കൂട്ടുകുടുംബമായി 20 ഉം 30 ഉം പേരുമായി ജീവിച്ചിരുന്നവര് ഒറ്റ മുറി വീട്ടില് യാതൊരു വരുമാനവും ഇല്ലാതെ ജീവിക്കുന്നതാണ് ഞങ്ങള് കണ്ടുകൊണ്ടിരിക്കുന്നത്. വ്യാജരേഖകള് ഉണ്ടാക്കി അക്ഷരാഭ്യാസം ഇല്ലാത്ത ആദിവാസികളെ കൊണ്ട് കള്ള ഒപ്പിട്ടാണ്  കമ്പനികള് ചൂഷണം നടത്തുന്നത്. ഇവര്‍ക്ക് വേണ്ടി വക്കാലത്ത് പറയുന്നത് ജില്ലാ‍ഭരണമാണെന്ന് ഓര്‍ക്കണം. ആദ്യമൊക്കെ ആദിവാസികള് ഞങ്ങള് പറയുന്നത് വിശ്വസിച്ചിരുന്നില്ല. ഒന്നര വര്‍ഷത്തില് കൂടുതല് ഞങ്ങള് മഹാനില് പലതരം പ്രവര്‍ത്തനങ്ങള് നടത്തിയ ശേഷം ആണ് ആദിവാസികള് സത്യം മനസ്സിലാക്കിയത്. ഗ്രാമസഭയില് ഹാജര് രെജിസ്റ്റരും പ്രമേയ രജിസ്റ്ററും ഉണ്ടാകും. ഹാജര് എന്ന മട്ടില്  പ്രമേയ രജിസ്റ്റരില് ആണ് കൈവിരല് മഷിയില് മുക്കി ഒപ്പ് വെപ്പിക്കുന്നത്. ഞങ്ങള് വലിയ പരിശ്രമം നടത്തി ആണ് ഈ തട്ടിപ്പ് പുറത്ത് കൊണ്ട് വന്നത്. വിവരാവകാശ പ്രകാരം നൂറു കണക്കിന് അപേക്ഷകള് ആണ് ഞങ്ങള് നല്കിയത്. ഒടുവില് അവര്‍ക്ക് രേഖകള് കാണിക്കേണ്ടി വന്നു. അപ്പോള് മാത്രമാണ് ആദിവാസികള് തങ്ങള് എങ്ങനെ ആണ് ചതിക്കപ്പെട്ടത് എന്ന് തിരിച്ചറിഞ്ഞത്. മരിച്ചു പോയവരുടെ പേര് പോലും ഹാജര് ബുക്കില് ഉണ്ടായിരുന്നു. സത്യം മനസ്സിലാക്കിയ ആദിവാസികള് ഇപ്പോള് സമരപാതയില് ഉറച്ചു നില്കുന്നു. ഇവിടെയുള്ള ഉയര്‍ന്ന സമുദായക്കാര് കമ്പനിക്കൊപ്പം ആണ്. അങ്ങനെ അധികാരികള് മുഴുവനും ഒത്തുചേരുന്നു. പോലീസും ഇവരെ സഹായിക്കുന്നു. ആദിവാസികളെ കള്ളക്കേസില് കുടുക്കുകയാണ് അവര് പയറ്റുന്ന ഒരു തന്ത്രം. 38 കി മി അകലെയുള്ള മാടാ പോലിസ് ഔട്ട് പോസ്റ്റില് 376 കേസ് ആണ് ആദിവാസികള്‍ക്കെതിരെ എടുത്തിരിക്കുന്നത്. 54 ആദിവാസി ഗ്രാമങ്ങളാണ് ഇന്ന് ഇല്ലാതായത്. ഇപ്പോള് സ്ത്രീകള് ആണ് പ്രധാനമായും സമരരംഗത്തുള്ളത്. ‘സ്ഥലം ഏറ്റെടുക്കുവാന് അവര് ഇങ്ങോട്ട് വരട്ടെ! ഞങ്ങള് കാണിച്ചു കൊടുക്കാം’ എന്നാണ് അവര് പറയുന്നത്. ഈ പ്രദേശങ്ങളില് പ്രവര്‍ത്തിക്കുമ്പോള് ബഹുമുഖപ്രശ്നങ്ങള് ആണ് നേരിടേണ്ടി വരുന്നത്. ജാതിയുടെയും ലിംഗനീതിയുടെയും വര്‍ഗചൂഷണത്തിന്റേയും പ്രശ്നങ്ങള് ...." പ്രിയ പറഞ്ഞു നിര്‍ത്തി.\nകടുത്ത വെല്ലുവിളികള് ആണ് പ്രിയ ഏറ്റെടുത്തിരിക്കുന്നത്. ഏറ്റുമുട്ടുന്നത് ഭീമന്മാരുമായി ആണെന്ന ഉത്തമബോധ്യം പ്രിയക്കുണ്ട് . വിജയം എളുപ്പമല്ല എന്നും അറിയാം.\n"സമരത്തിന്റെ വിജയം എന്നത് നാം മുന്നോട്ടു വെക്കുന്ന പ്രശ്നം ജനങ്ങള് ഏറ്റെടുക്കുന്നു എന്നതാണ്. ഖനികള് പ്രകൃതിയെയും പ്രകൃതിയെ ആശ്രയിച്ചു കഴിയുന്ന ജനങ്ങളെയും ഇല്ലാതാക്കുന്നു എന്ന പ്രശ്നം ഉയര്‍ത്തി കാട്ടാന് ഞങ്ങള്‍ക്ക് കഴിയുന്നു. എന്റെ യാത്ര തടസ്സപ്പെടുത്തിയതോടെ ഞങ്ങള് മുന്നോട്ടു വെക്കുന്ന പ്രശ്നം ഇന്ത്യ ഒട്ടാകെ മാത്രമല്ല ആഗോളമായി തന്നെ ശ്രദ്ധ നേടി. ഇതാണ് ഞങ്ങള് വിജയമായി കാണുന്നത്. ജനങ്ങളില് ഞങ്ങള്‍ക്ക് വിശ്വാസം ഉണ്ട്." ആത്മവിശ്വാസത്തോടെ പ്രിയ പറയുന്നു.\nആലപ്പുഴ ചാരുംമൂടില് പരമേശ്വരന് പിള്ളയുടെയും രത്നകുമാരിയുടെയും മകളായ പ്രിയ കേരളത്തില് എം ജി സര്‍വകലാശാലയില്  നിയമ വിദ്യാര്‍ത്ഥിനി ആയിരിക്കുമ്പോള് തന്നെ സാമൂഹ്യ പ്രതിബദ്ധതയോടെ പല പ്രവര്‍ത്തനങ്ങളും നടത്തിയിരുന്നു. എസ് എഫ് ഐ യുടെ ബാനറില് മത്സരിച്ചു കോളേജ് യൂണിയന് വൈസ് ചെയര്‍പേഴ്സണ് ആയിരുന്നു. ദില്ലിയില് മാധ്യമപ്രവര്‍ത്തകനായ ഭര്‍ത്താവ് പ്രമോദ് പുഴങ്കരക്കും മകന് ഹര്‍ഷനോടും ഒപ്പം താമസിക്കുന്നു. അധികൃതരുടെ നോട്ടപ്പുള്ളി ആയതോടെ കുടുംബത്തോടൊപ്പം ചിലവഴിക്കുവാന് പ്രിയക്ക് സമയം തികയുന്നില്ല. ഒന്നര മാസം മുന്‍പാണ് അച്ഛന് അപ്രതീക്ഷിതമായി മരിച്ചത്. തിരുവനന്തപുരത്ത്  പ്രിയക്കൊപ്പം അമ്മയും ഉണ്ടായിരുന്നു. ‘സൂക്ഷിക്കണം’ എന്ന് ഉപദേശിച്ചാണ് അമ്മ പ്രിയയെ വിമാനത്താവളത്തിലേക്ക് യാത്ര അയച്ചത്. ഒരു അമ്മയുടെ സ്വാഭാവികമായ ആശങ്കയും വിഷമവും മനസ്സിലാക്കുമ്പോഴും പ്രിയ ഒരു കാര്യം ഉറപ്പിക്കുന്നു. "പോരാട്ടം തുടരുക തന്നെ ചെയ്യും. നീതിക്ക് വേണ്ടി. കാടിനു വേണ്ടി. ആദിവസികള്‍ക്കും ദളിതര്‍ക്കും പാവപ്പെട്ടവര്‍ക്കും വേണ്ടി... "